ദിവസഫലം (28-7-2018 - ശനി) | todays-horoscope-sat-july-28th-2018 - Malayalam BoldSky\nദിവസഫലം (28-7-2018 - ശനി)\n| Updated: Saturday, July 28, 2018, 7:30 [IST]\nജ്യോതിർഗോളങ്ങളുടെ ബൃഹത്തായ സ്വാധീനം ഭൂമിയിലെ സർവ്വ ചരാചരങ്ങളെയും അനുനിമിഷം മാറ്റത്തിന്റെ പാതകളിലൂടെ മുന്നിലേക്ക് നയിച്ചുകൊണ്ടിരിക്കുന്നു. 28-7-2018 ലെ ദിവസഫലം വായിക്കൂ.\nഗ്രഹനിലയെ അടിസ്ഥാനമാക്കിയുള്ള ശാസ്ത്രീയ ഭാവിഫല പ്രവചനങ്ങൾ ആ മാറ്റങ്ങളെ കണ്ടറിയുവാനും, അവയിൽ നിലകൊള്ളുന്ന വിഘ്‌നങ്ങളിൽനിന്നും സ്വയം ഒഴിഞ്ഞുമാറി പോകുവാനും നമ്മെ സഹായിക്കുന്നു. അങ്ങനെ ആത്മവിശ്വാസവും, ആശ്വാസവും, ആത്മസന്തോഷവും നേടിയെടുക്കാൻ അവ സഹായിക്കുന്നു.\nഗർഭിണികളായ സ്ത്രീകൾ പടവുകൾ ഇറങ്ങുകയും കയറുകയും ചെയ്ത് അധികം നടക്കാതിരിക്കുക. മാത്രമല്ല പുകവലിക്കുന്ന സുഹൃത്തുക്കളുടെ അടുത്ത് നിൽക്കാതിരിക്കുന്നതും നല്ലതാണ്.\nജനിക്കുവാനുള്ള കുഞ്ഞിന് അത് ദോഷമായി ഭവിക്കാം. വസ്തുവകകൾ വിൽക്കുകയും വാങ്ങുകയും ചെയ്യുന്നതിനും, സാമ്പത്തിക വ്യവഹാരങ്ങൾക്കും ഈ ദിവസം നല്ലതാണ്. സാമൂഹിക ചടങ്ങുകളിലും മറ്റ് സംരംഭങ്ങളിലും സംബന്ധിക്കുകയാണെങ്കിൽ, കൂടുതൽ സുഹൃത്തുക്കളെയും പരിചയക്കാരെയും നേടുവാനാകും.\nകുടുംബത്തിന്റെ വികാരവിചാരങ്ങളെ തിരിച്ചറിഞ്ഞ് ദേഷ്യഭാവത്തെ നിയന്ത്രിക്കുക. പ്രതീക്ഷയ്‌ക്കൊത്തവണ്ണം സാമ്പത്തികനേട്ടങ്ങൾ കാണുന്നില്ല. ബന്ധുജനങ്ങളിൽനിന്ന് പിരിമുറുക്കം ഉണ്ടാകാം.\nപരിതഃസ്ഥിതികളെ നിയന്ത്രണവിധേയമാക്കുവാൻ ശാന്തമായി നിലകൊണ്ടാലും. തിടുക്കത്തിൽ കൈക്കൊള്ളുന്ന ഏതൊരു തീരുമാനത്തിനും വലിയ വില കൊടുക്കേണ്ടിവരും. പ്രേമഭാജനം ക്രിയാത്മകമായ മനോഭാവം പ്രകടിപ്പിക്കും. ഉയർന്ന ശമ്പളത്തിലും സ്ഥാനത്തിലും നയിക്കുന്ന ഉത്തരവാദിത്വങ്ങൾ ഏറ്റെടുക്കുവാൻ കഴിയും.\nകൂടുതൽ ക്ലേശിച്ചുള്ള അദ്ധ്വാനമൊന്നും കൈക്കൊള്ളാതിരിക്കുക. താങ്കളുടെ ശാരീരികപ്രതിരോധം അഭിലഷണീയമായി കാണപ്പെടുന്നില്ല. കുറച്ച് വിശ്രമം വേണമെന്ന് തോന്നുന്നു.\nചിലവുകൾ കൈക്കാള്ളുവാനുള്ള താല്പര്യമുണ്ടെങ്കിൽ ഒരു യാത്ര നടത്തുന്നത് നന്നായിരിക്കും. വേണ്ടുന്നതിനേക്കാൾ കൂടുതൽ കൈകടത്തലുകൾ സുഹൃത്തുക്കളിൽനിന്നും സ്വകാര്യജീവിതത്തിൽ ഉണ്ടാകാം. പ്രണയ പരിതഃസ്ഥിതികൾക്ക് വലിയ പ്രതീക്ഷയൊന്നും നൽകേണ്ടതില്ല. വിലപിടിച്ച സമ്മാനങ്ങളും അക്കാര്യത്തിൽ ഗുണകരമാകുകയില്ല.\nനല്ല ആരോഗ്യത്തിനുവേണ്ടി നടക്കാൻ പോകുന്നത് നന്നായിരിക്കും. വേഗത്തിൽ പണം സമ്പാദിക്കുവാനുള്ള ഒരു ത്വര ഉണ്ടാകാം. വീടുമായി ബന്ധപ്പെട്ട പ്രവർത്തനങ്ങളിൽ നിലകൊള്ളാൻ ശ്രമിക്കുന്നത് നന്നായിരിക്കും.\nഅതേസമയംതന്നെ ഇപ്പോഴുള്ള ആക്കത്തെ കുറയ്ക്കുന്നതിനുവേണ്ടി കുറച്ചുസമയം വിനോദാത്മകമായ പ്രവർത്തനങ്ങൽ ഇടപെടുക, അങ്ങനെ ശരീരത്തെ വീണ്ടും ത്രസിപ്പിക്കുക. കമിതാവുമായി പുറത്ത് പോകുമ്പോൾ പൊരുമാറ്റത്തിലും രൂപത്തിലും സ്വാഭാവികത കൈക്കൊള്ളുക. മുടങ്ങിക്കിടക്കുന്ന പദ്ധതികളും ആസൂത്രണങ്ങളും അന്തിമരൂപം കൈക്കൊള്ളുവാൻ തുടങ്ങിയിരിക്കുന്നു.\nസ്വന്തം വികാരവിചാരങ്ങളെ നിയന്ത്രിക്കുവാൻ വളരെ ബുദ്ധിമുട്ടായി തോന്നാം. താങ്കളുടെ അസാധാരണമായ പെരുമാറ്റം ചുറ്റുമുള്ള ആളുകളെ ചിന്താക്കുഴപ്പത്തിലാക്കാം. മാത്രമല്ല താങ്കൾ നിരാശയിൽ അകപ്പെടാം. തമാശകളെ അടിസ്ഥാനമാക്കിയുള്ള അനുമാനങ്ങളിൽ വീഴാതിരിക്കുക.\nകേവലം ചിതൽപ്പുറ്റിനെ കുടുംബാംഗങ്ങൾ വലിയ കുന്നാക്കിത്തീർക്കുവാനുള്ള സാഹചര്യമുണ്ട്. കമിതാവിനോട് പ്രതികാര മനോഭാവത്തിലാകുന്നത് യാതൊരു നേട്ടവും നൽകുകയില്ല. അതിനാൽ ശാന്തമായി നിലകൊള്ളുകയും യഥാർത്ഥമായ വികാരങ്ങളെ കമിതാവിനോട് പ്രകടിപ്പിക്കുകയും ചെയ്യുക.\nശാരീരിക വൈഷമ്യങ്ങളിൽനിന്ന് മോചനം ലഭിക്കുമെന്ന് കാണുന്നു. സാമ്പത്തിക ക്ലേശങ്ങളെ ഒഴിവാക്കുന്നതിനുവേണ്ടി സ്വന്തം ചിലവുക്രമീകരണങ്ങളിൽത്തന്നെ നിലകൊള്ളുക. എല്ലായ്‌പ്പോഴും വിശ്വാസമർപ്പിച്ചുകൊണ്ടിരുന്ന വ്യക്തി അത്ര സത്യസന്ധമായിട്ടല്ല ഇടപെടുന്നത് എന്ന് അറിയുന്നതുകാരണം വല്ലാത്ത അവജ്ഞ തോന്നുവാൻ സാദ്ധ്യതയുണ്ട്.\nപ്രണയബന്ധങ്ങൾക്ക് ഇന്ന് ശുഭദിനമാണ്. ജോലിക്കാർ, സഹപ്രവർത്തകർ തുടങ്ങിയവരുമായുള്ള പ്രശ്‌നങ്ങളെ നിയന്ത്രിക്കാൻ കഴിഞ്ഞെന്നുവരില്ല.\nഅമിതമായ മദ്യപാനവും അലക്ഷ്യമായ വാഹനമോടിക്കലും ഒഴിവാക്കുക. ആവിഷ്‌കാര പ്രാപ്തിയുള്ളതും അനുഭവസമ്പത്തുള്ളതുമായ ആളുകളുടെ ഉപദേശത്തിന്‌മേൽ പണം ചിലവാക്കുകയാണ് വിജയത്തിനായുള്ള ഇന്നത്തെ സൂത്രവാക്യം.\nകുടംബത്തോടൊപ്പമുള്ള സാമൂഹിക കാര്യങ്ങൾ അത്യധികം ആനന്ദകരമായിരിക്കും. പ്രേമഭാജനം ഇന്നുമുഴുവൻ താങ്കളെപ്പറ്റി ചിന്തിക്കും. സഹപ്രവർത്തകരോ ഉയർന്ന പദവിക്കാരോ എത്രത്തോളം പ്രകോപനം സൃഷ്ടിക്കുന്നു എന്നത് വിഷയമേ അല്ല. ജോലിയിൽ ശ്രീബുദ്ധനെന്നവണ്ണം നിലകൊള്ളുക.\nആത്മീയ ജീവിതത്തിന് ആവശ്യമായ മാനസ്സികാരോഗ്യം പരിപാലിക്കുക. നല്ലതോ ചീത്തയോ ആയ എല്ലാ കാര്യങ്ങളും മനസ്സിലൂടെയാണ് വരുന്നത് എന്നതിനാൽ ജീവിതത്തിന്റെ കവാടം എന്ന് പറയുന്നത് മനസ്സാണ്.\nഅത് പ്രശ്‌നങ്ങളെ പരിഹരിക്കാൻ സഹായിക്കുകയും, ഒരു വ്യക്തിയ്ക്ക് ആവശ്യമായ വെളിച്ചത്തെ പകർന്നുനൽകുകയും ചെയ്യുന്നു. പുതിയ സാമ്പത്തികനേട്ടങ്ങൾ സൃഷ്ടിക്കുന്ന ചില പ്രധാന ആസൂത്രണങ്ങൾ നടത്തപ്പെടും. ആധിപത്യ മനോഭാവം കാണിക്കുന്നതിനോ കുഴപ്പങ്ങൾ ഉണ്ടാക്കുന്ന കാര്യങ്ങളെ ചെയ്യുന്നതിനോ ഉള്ള ദിവസമല്ലിത്.\nവിജയാഘോഷങ്ങൾ അത്യാനന്ദം പകർന്നുനൽകും. താങ്കളുടെ ആനന്ദത്തെ ആസ്വദിക്കുന്നതിനുവേണ്ടി ആ സന്തോഷത്തെ സുഹൃത്തുക്കളുമായി പങ്കിടാം. പുതിയ ധനസമ്പാദന അവസരങ്ങൾ ലാഭകരമായിരിക്കും.\nരൂപഭാവങ്ങളിൽ താങ്കൾ കൈക്കൊള്ളുന്ന ചില മാറ്റങ്ങൾ കുടുംബാംഗങ്ങളെ അലോസരപ്പെടുത്താം. സ്‌നേഹബന്ധത്തിന് നല്ലതല്ല എന്നതുകൊണ്ട് കള്ളം പറയുവാൻ ശ്രമിക്കരുത്. പങ്കാളിത്ത അവസരങ്ങളും നല്ല രീതിയിൽ കാണപ്പെടുന്നു. എങ്കിലും എഴുത്തുരേഖകളിൽ എല്ലാം സൂക്ഷിക്കുന്നത് നന്നായിരിക്കും.\nഅധികമായി ലഭിക്കുന്ന സമയത്തെ വിശ്രമസമയ വിനോദങ്ങളിൽ ഇടപെടുന്നതിനോ, അതുമല്ലെങ്കിൽ ഏറ്റവും കൂടുതലായി ആനന്ദം നൽകുന്ന എന്തെങ്കിലും ചെയ്യുവാനോ വിനിയോഗിക്കുക.\nപെട്ടെന്നുണ്ടാകുന്ന ധനാഗമം താങ്കളുടെ ബാദ്ധ്യതകളെയും അടിയന്തിര ചിലവുകളെയും പരിഹരിക്കും. ഏതെങ്കിലും കുടുംബാംഗത്തിന് ഉണ്ടായേക്കാവുന്ന ആരോഗ്യപ്രശ്‌നം മനഃക്ലേശം സൃഷ്ടിക്കാം. ആരുടെയെങ്കിലും കൈകടത്തൽ കാരണമായി പ്രേമഭാജനവുമായുള്ള ബന്ധത്തിൽ കരടുവീഴാം. പങ്കാളികൾ താങ്കളെ മുതലാക്കാൻ ശ്രമിക്കും എന്നതിനാൽ യാതൊരു സംയുക്ത സംരംഭത്തിലും ഇടപെടരുത്.\nകുടുംബത്തിന്റെ പ്രതീക്ഷകൾക്കൊത്തവണ്ണം ഉയരുവാൻ താങ്കൾക്ക് കഴിയുകയില്ല. എത്രത്തോളം കഠിനമായി പരിശ്രമിക്കുന്നു എന്നതിൽ കാര്യമില്ല, എങ്കിലും എല്ലാവരുടെയും ആവശ്യങ്ങളെ തൃപ്തിപ്പെടുത്താൻ താങ്കൾക്ക് കഴിയില്ല. സ്വയം ശ്രദ്ധകേന്ദ്രീകരിച്ച് നിലകൊള്ളുന്നത് നിരാശയുണ്ടാകുന്നതിൽനിന്ന് സംരക്ഷിക്കും.\nഭവനാഡംബരങ്ങൾക്കുവേണ്ടി അമിതമായി ചിലവഴിക്കരുത്. കുടുബാംഗങ്ങളോ ജീവതപങ്കാളിയോ മാനസ്സികപിരിമുറുക്കം സൃഷ്ടിക്കുവാൻ സാദ്ധ്യതയുണ്ട്. ഒരു അത്ഭുതം മധുരസ്വപ്നങ്ങൾ പകർന്നുനൽകും. താങ്കളുടെ ആധിപത്യമനോഭാവം സഹപ്രവർത്തകരുടെ വിമർശനത്തിന് വിധേയമാകും.\nശാന്തമായിരിക്കാൻ സഹായിക്കുന്ന തരത്തിലുള്ള പ്രവർത്തനങ്ങളിൽ ഏർപ്പെട്ട് നിലകൊള്ളുക. കിട്ടുവാനുള്ള തുകകൾ ലഭിക്കുമെന്നുള്ളതിനാൽ സാമ്പത്തികാവസ്ഥ മെച്ചപ്പെടും. സായാഹ്നത്തിനുവേണ്ടി ആവേശകരമായ എന്തോ ആസൂത്രണം ചെയ്യപ്പെടുന്നു എന്നതുകൊണ്ട് സുഹൃത്തുക്കളിലൂടെ താങ്കളുടെ ദിവസം ശോഭനമായിത്തീരും. ഒരു ഏകപക്ഷ പ്രണയവിവശത താങ്കളുടെ സന്തോഷത്തെ കെടുത്താം.\nജോലിയിൽ എല്ലാം അനുകൂലമായിട്ടാണ് കാണപ്പെടുന്നത്. സമയപ്പട്ടികയിലുള്ള അവസാന ഘട്ടത്തിലെ മാറ്റങ്ങൾ കാരണമായി യാത്രാപദ്ധതികൾ മാറ്റിവയ്ക്കപ്പെടാം. ദാമ്പത്യജീവിതം ശാന്തമായിരിക്കും\nRead out the daily horoscope of the day, know what ids going to happen in your life.


കൊല്ലം കുളത്തൂപ്പുഴ രാജീവ് ഗാന്ധി മെമ്മേറിയൽ സ്റ്റേഡിയം ആർക്കും വേണ്ടാതെ ഉപേക്ഷിക്കപ്പെട്ട നിലയിൽ.Kollam Kulathupuzha Rajiv Gandhi Memorial Stadium as abandoned without anyone noticing Punalur News \nഹോം Kulathupuzha കൊല്ലം കുളത്തൂപ്പുഴ രാജീവ് ഗാന്ധി മെമ്മേറിയൽ സ്റ്റേഡിയം ആർക്കും വേണ്ടാതെ ഉപേക്ഷിക്കപ്പെട്ട നിലയിൽ.Kollam Kulathupuzha Rajiv Gandhi Memorial Stadium as abandoned without anyone noticing\nകൊല്ലം കുളത്തൂപ്പുഴ രാജീവ് ഗാന്ധി മെമ്മേറിയൽ സ്റ്റേഡിയം ആർക്കും വേണ്ടാതെ ഉപേക്ഷിക്കപ്പെട്ട നിലയിൽ.Kollam Kulathupuzha Rajiv Gandhi Memorial Stadium as abandoned without anyone noticing\nകൊല്ലം കുളത്തൂപ്പുഴ രാജീവ് ഗാന്ധി മെമ്മേറിയൽ സ്റ്റേഡിയം ആർക്കും വേണ്ടാതെ ഉപേക്ഷിക്കപ്പെട്ട നിലയിൽ\nഗവർണ്ണറായിരുന്ന ബി.രാച്ചയ്യ ഉദ്ഘാടനം സ്റ്റേഡിയമാണ് നശിക്കുന്നത്.കുട്ടികളേയും യുവതീയുവാക്കളേയും കായികപരമായി പരിപോഷിപ്പിക്കുക എന്ന ലക്ഷ്യത്തോടെ കുളത്തൂപ്പുഴ പഞ്ചായത്ത് പണി കഴിപ്പിച്ച രാജീവ് ഗാന്ധി മെമ്മോറിൽ സ്റ്റേഡിയം ആർക്കും വേണ്ടാതെ ഉപേക്ഷിക്കപ്പെട്ട നിലയിൽ. ഠൗണിൻെറ ഹൃദയ ഭാഗത്തായി പതിനാറേക്കറിൽ സ്ഥിതി ചെയ്യുന്ന പഞ്ചായത്ത് സ്റ്റേഡിയമാണ് സംരക്ഷണമില്ലാതെ നാശം നേരിടുന്നത്. വർഷങ്ങൾക്ക് മുമ്പ് ലക്ഷങ്ങൾ മുടക്കി നിർമ്മിച്ച സ്റ്റേഡിയവും ഇതിലുളള കെട്ടിടവും ഇപ്പോൾ നശിച്ച് നാമാവശേഷമായി.\n1992ൽ ആഘോഷങ്ങളോടെ അന്നത്തെ ഗവർണ്ണറായിരുന്ന ബി.രാച്ചയ്യ ഉദ്ഘാടനം ചെയ്ത ചടങ്ങിൽ പങ്കെടുത്ത് ആഭ്യന്തര സഹമന്ത്രി എം.എം ജേക്കബ്ബാണ് സ്റ്റേഡിയത്തിന് രാജീവ് ഗാന്ധി മെമ്മോറിയൽ സ്റ്റേഡിയം എന്ന് നാമകരണവും ചെയ്തത്. എന്നാൽ തുടർന്ന് വന്ന പഞ്ചായത്ത് ഭരണസമിതി സ്റ്റേ‌ഡിയം കണ്ടില്ലന്ന് നടിക്കുകയായിരുന്നു ഇതോടെ ഇതിൻെറ നാശവും തുടങ്ങി. ചുറ്റാകെ കാടു വളർന്ന് പാമ്പ് വളർത്തൽ കേന്ദ്രമായി മാറി. തുടക്കത്തിൽ പൊതുപരിപാടികൾക്കും മറ്റും ഇവിടം ഉപയോഗപ്പെടുത്തിയിരുന്നെങ്കിലും പിന്നീട് അതുമുണ്ടായില്ല. യാതൊരു കായിക കലാമത്സരങ്ങൾക്കും ഇവിടം വേദിയാകുന്നില്ല.\nസ്വകാര്യ വ്യക്തികൾക്ക് വാഹനപരിശീലത്തിന് മാത്രമുളള ഇടമായി മാറികഴിഞ്ഞു ഇപ്പോൾ ഇവിടം. ആഡിറ്റോറിയത്തിൻെറ ഓരത്തായി ഗ്രീൻ റൂം സൗകര്യങ്ങളോടുളള സ്റ്റേജും ത്രീഫെയ്സ് സൗകര്യമുളള വൈദ്യുതീകരണവും ഒരുക്കിയിരുന്നു. വൈദ്യു ബില്ല് അടക്കാത്തതിനാൽ വൈദ്യുതി ബന്ധം അന്നേ വിശ്ചേദിച്ചിരുന്നു. കെട്ടിടത്തിൻെറ കതകും ജനലുകളുമെല്ലാം സാമൂഹ്യ വിരുദ്ധർ കടത്തി കഴി‌ഞ്ഞു.\nരാത്രികാലത്ത് സാമൂഹ്യ വിരുദ്ധരുടെ വിഹാര കേന്ദ്രമാണിവിടം. അനാശാസ്യത്തിനും മദ്യക്കച്ചവടത്തിനും കഞ്ചാവ് വിൽപ്പനക്കാരുടേയും ഇടമായി മാറിക്കഴിഞ്ഞു സ്റ്റേഡിയവും പരിസരവും. ചുറ്റുമതിൽ കെട്ടി സംരക്ഷിച്ച് ഇൻഡേർ സ്റ്റേഡിയമായി ഉയർത്തുമെന്ന് കഴിഞ്ഞ യു.ഡി.എഫ് ഭരണ സമിതിയുടെ കാലത്ത് പ്രഖ്യാപനം വന്നങ്കിലും പിന്നീട് യാതൊന്നുമുണ്ടായില്ല.


രാജ്യത്തിനൊപ്പമോ വര്‍ഗീയതയ്ക്ക് ഒപ്പമോ? ഇന്ത്യക്കാരനു മുന്നിലെ ചോദ്യം | Delhi Riot\nസ്വന്തം ലേഖകൻ February 29, 2020 11:43 PM IST\nസ്വന്തം ജനതയോട് പ്രതികാരം ചെയ്യുന്ന ഭരണകൂടങ്ങളുണ്ടാകുമോ? രാജ്യസ്നേഹമെന്നാവര്‍ത്തിച്ചു പേടിപ്പിക്കുന്നവര്‍ക്ക് സ്വന്തം തലസ്ഥാനം കത്തുന്നത് നിസംഗമായി നോക്കിനില്‍ക്കാനാകുമോ? രാജ്യത്തോടു മാത്രമല്ല, അവനവനോടല്ലാതെ, മറ്റേതെങ്കിലുമൊരു മനുഷ്യനോട് ഈ പ്രത്യയശാസ്ത്രം കരുണ കാണിക്കുമോ? ഡല്‍ഹിയില് കലാപത്തിലൊടുങ്ങിയ 42 ജീവനുകളും കത്തിത്തീര്‍ന്ന ജീവിതങ്ങളും അവിശ്വസനീയതയോടെ ഈ ചോദ്യങ്ങള് ആവര്‍ത്തിക്കുകയാണ്. ഉത്തരം അറിയാമായിരുന്നിട്ടും വിശ്വസിക്കാനാവാത്ത മനുഷ്യര്, ഇന്ത്യ എങ്ങോട്ട് എന്ന ചോദ്യത്തിന് നിസഹായതയോടെ ഉത്തരം തേടുകയാണ്. വെറുപ്പ് വിതച്ച് വിദ്വേഷം കൊയ്തെടുക്കുന്നവരുടെ കാവലില് ഈ രാജ്യത്ത് ഇനി എന്തെല്ലാം കാണേണ്ടിവരുമെന്ന ആശങ്കയ്ക്ക് ഒരേയൊരുത്തരമേ മുന്നിലുള്ളൂ. ജനാധിപത്യം.\nഡല്‍ഹിയാണ്. ലോകത്തിലെ ഏറ്റവും വലിയ ജനാധിപത്യരാജ്യത്തിന്റെ തലസ്ഥാനം. ഇതുവരെയും 45നടുത്ത് ജീവനുകള്, എണ്ണിയാലൊടുങ്ങിയാത്ത വീടുകള്, കടകള്, ഇനിയൊരിക്കലും തിട്ടപ്പെടുത്താനാവാത്ത അത്രയും ജീവിതങ്ങള്. അത്രയും ഒരു കലാപമെടുത്തു. ഉണങ്ങാത്ത മുറിവുകള് ബാക്കി, അവസാനിക്കാത്ത ഭീതിയാണ് ശേഷിപ്പ്, അരക്ഷിതാവസ്ഥയില് വെന്തുരുകുന്ന മനുഷ്യര് ഇനി യാഥാര്‍ഥ്യം.\nരാജ്യതലസ്ഥാനം കലാപക്കോട്ടയായി മാറുന്നത് ഡല്‍ഹി പൊലീസ് നോക്കി നിന്നു. ജെ.എന്.യുവില് സമരക്കാരായ വിദ്യാര്‍ഥികളെ ഗുണ്ടകള് തല തല്ലിപ്പൊട്ടിക്കും വരെ നോക്കിനിന്ന അതേ പൊലീസ്. ജാമിയ മിലിയയില് ലൈബ്രറിയില് കയറി വിദ്യാര്‍ഥികളെ തലതല്ലിപ്പൊളിച്ച അതേ ഡല്‍ഹി പൊലീസ് ഇത്തവണയും ആജ്ഞകള് പാലിച്ചു. ഇന്ത്യയുടെ ഹൃദയത്തില് നടന്ന നരഹത്യയ്ക്ക് കാവല് നിന്നു ഡല്‍ഹി പൊലീസ്.\nഅപ്രതീക്ഷിതമല്ല, അവിചാരിതമല്ല. അനുഭവങ്ങളും ചരിത്രവും സാക്ഷ്യപ്പെടുത്തിയിരുന്നു. ഇതാണ് ശൈലിയെന്നും ഇതാണ് കാത്തിരിക്കുന്നതെന്നും മുന്നറിയിപ്പുകളും ആവോളമുണ്ടായിരുന്നു. പക്ഷേ തീ കൊളുത്തിയവര്‍ക്ക് കത്തിച്ചാമ്പലാക്കണമെന്ന് നിര്‍ബന്ധമുണ്ടായിരുന്നു. വിധേയപ്പെട്ടില്ലെങ്കില്, വഴിക്കു വന്നില്ലെങ്കില് ജീവനില്ലെന്ന് പച്ചയായി പ്രഖ്യാപിക്കല് കൂടിയാണ് ഡല്‍ഹിയില് നടന്നത്. പൗരത്വനിയമഭേദഗതിയിലെ മതവിവേചനം പോലെ ആസൂത്രിതമായ കലാപം. സത്യമാണ്, ഇരുപക്ഷത്തും കുറ്റവാളികളുണ്ട്. പക്ഷേ കലാപത്തിലേക്ക് , വെറുപ്പിന്റെ തീ കൊളുത്തിയതാരാണെന്ന് ലോകം കണ്ടതാണ്\nതിരഞ്ഞെടുപ്പ് പ്രചാരണത്തില് രാജ്യത്തിന്റെ പ്രധാനമന്ത്രിയും ആഭ്യന്തരമന്ത്രിയും നടത്തിയ പ്രസ്താവനകളാണിത്. പക്ഷേ ആ ധ്രുവീകരണം തിരഞ്ഞെടുപ്പില് ഡല്‍ഹി പൂര്‍ണമായും നിരാകരിച്ചു. ഭിന്നിപ്പിന്റെ രാഷ്ട്രീയം മറയില്ലാതെ പയറ്റിയ ബി.ജെ.പിയെ ഡല്‍ഹി ജനത മൂലയിലിരുത്തി. പക്ഷേ ജനാധിപത്യത്തോടു തോറ്റാലും ആള്‍ക്കൂട്ടഭീകരതയുടെ സാധ്യതകള് പയറ്റിത്തെളിഞ്ഞ രാഷ്ട്രീയം അങ്ങനെ തോറ്റുതരില്ലെന്നുറപ്പായിരുന്നു. ശ്രദ്ധാപൂര്‍വം പാകിവിതച്ച വെറുപ്പാണ് ഡല്‍ഹിയില് പൊടുന്നനെ മുളച്ചു പൊങ്ങി പൊട്ടിത്തെറിച്ചത്. മുകളില് നിന്ന് താഴേത്തട്ടിലേക്കു വിതരണം ചെയ്ത വെറുപ്പ് പ്രാദേശികനേതാക്കളടക്കം കൃത്യമായി എത്തേണ്ടിടത്തെത്തിച്ചു. കേന്ദ്രസഹമന്ത്രി അനുരാഗ് ഠാക്കൂര് രാജ്യവിരുദ്ധരെ വെടിവച്ചു കൊല്ലാന് ആവശ്യപ്പെട്ടപ്പോള്, ഷഹീന്‍ബാഗിലെ സമരത്തെ പിന്തുണയ്ക്കുന്നവര് നിങ്ങളുടെ വീടുകളിലെത്തി സഹോദരിമാരെ ബലാല്‍സംഘം ചെയ്യുമെന്ന് പ്രഖ്യാപിച്ചത് ബി.ജെ.പി. എം.പി. പര്‍വേഷ് വര്‍മ.\nകലാപം തുടങ്ങിയ ശേഷവും രാജ്യവിരുദ്ധരെ വെടിവയ്ക്കൂ ആഹ്വാനവുമായി നടന്ന റാലിക്ക് നേതൃത്വം നല്‍കിയത് ബി.ജെ.പി. എം.എല്.എ അഭയ് വര്‍മ\nഅതിനാല് ഡല്‍ഹിയില് വീണ തീപ്പൊരിയേതെന്ന് അന്വേഷിച്ചലയേണ്ടതില്ല. പക്ഷേ ആ തീപ്പൊരി കത്തിത്തുടങ്ങിയിട്ടും ആളിപ്പടര്‍ന്നിട്ടും ഭരണാധികാരികള് കാണിച്ച നിസംഗത ഭയാനകമായിരുന്നു. അമേരിക്കന് പ്രസിഡന്റ് ലോകസമാധാനത്തിനായി ഇന്ത്യന് പ്രധാനമന്ത്രിയുടെ കൈപിടിച്ചുയര്‍ത്തിയ നേരത്ത് ഇന്ത്യയുെട നിലവിളി ആരും കേട്ടില്ല. കത്തിത്തീരും വരെ കാവല്‍നില്‍ക്കുകയാണോ ഭരണകൂടം ചെയ്യേണ്ടത്?\nഡല്‍ഹിയിലെ കലാപത്തില് ഇതുവരെ 42 പേര് കൊല്ലപ്പെട്ടു. ഭൂരിപക്ഷവും ന്യൂനപക്ഷസമുദായാംഗങ്ങളാണെന്ന് മരിച്ചവരുടെ പട്ടിക പറയുന്നു. വംശഹത്യയാണ് നടന്നതെന്ന് രാജ്യാന്തരനിരീക്ഷകര് ആരോപിക്കുമ്പോള് മരിച്ചവരില് ഭൂരിപക്ഷവിഭാഗക്കാരുമുണ്ടെന്ന് ന്യായീകരിക്കുന്നു ഭരണകൂടരാഷ്ട്രീയം. വസ്തുതയാണ്, കൊല്ലപ്പെട്ടവരില് ന്യൂനപക്ഷങ്ങളും ഭൂരിപക്ഷങ്ങളും ഉണ്ട്. പൊലീസുകാരന് രത്തന്‍ലാലിന്റെയും ഐ.ബി.ഉദ്യോഗസ്ഥന് അങ്കിത് ശര്‍മയുടെയും പേരുകള് ബി.ജെ.പി. നേതാക്കള് തന്നെ ആവര്‍ത്തിച്ച് പറയുന്നതുകൊണ്ട് നമുക്കോര്‍മയുമുണ്ട്. സമരക്കാരല്ല, കലാപത്തിന് തിരി കൊളുത്തിയതെന്നതും വസ്തുതയാണ്. പക്ഷേ ഇനി സംസാരിക്കുമ്പോള് ഇത് ഇരുവിഭാഗങ്ങള് തമ്മിലുള്ള സംഘര്‍ഷമായേ കാണാവൂ എന്നു ബി.ജെ.പിക്കു നിര്‍ബന്ധമുണ്ട്.\nഇതുപറയാന് പോലും ഒരൊറ്റ കേന്ദ്രമന്ത്രിയെയോ ബി.ജെ.പി നേതാവിനെയോ കലാപനേരത്ത് പുറത്ത് കണ്ടില്ല. കലാപം കത്തിപ്പടര്‍ന്ന് മരിക്കേണ്ടവരെല്ലാം മരിച്ചു തീര്‍ന്ന ശേഷമാണ് പ്രധാനമന്ത്രി സമാധാനാഹ്വാനവുമായി ട്വീറ്റിലെങ്കിലും എത്തിയത്.\nനിര്‍ഭാഗ്യവശാല് കലാപം തടയുന്നതില് കേന്ദ്രസര്‍ക്കാരിന് ഉത്തരവാദിത്തമുണ്ടോയെന്നല്ല, പങ്കാളിത്തമുണ്ടോയെന്നാണ് ഇന്ത്യയ്ക്ക് ആശങ്കപ്പെടേണ്ടി വന്നിരിക്കുന്നത്. 96 മണിക്കൂര് രാജ്യതലസ്ഥാനം കലാപകാരികള്‍ക്ക് വിട്ടുകൊടുത്തത് വേറെ ആരാണ്? കലാപം തടയുന്നതില് വീഴ്ച പറ്റിയ ആഭ്യന്തരമന്ത്രി രാജിവയ്ക്കണമെന്ന് കോണ്‍ഗ്രസ് ആവശ്യപ്പെടുമ്പോള് സത്യസന്ധമായൊരു ചോദ്യം അന്തരീക്ഷത്തില് മുഴങ്ങുന്നില്ലേ? ഡ‍ല്‍ഹിയില് അമിത് ഷാ പരാജയപ്പെടുകയാണോ വിജയിക്കുകയാണോ ചെയ്തത്?\nഡല്‍ഹിയില് നടപ്പായത് ഭരണകൂടത്തിന്റെ താല്‍പര്യമാണെന്നതിന് വസ്തുതാപരമായ തെളിവുകള് ഒട്ടേറെയുണ്ട്.\n* അമേരിക്കന് പ്രസിഡന്റ് രാജ്യം വിട്ടാലുടന് സമരക്കാരെ ഒഴിപ്പിക്കാന് ഞങ്ങള്‍ക്കറിയാമെന്ന കപില് മിശ്രയുടെ പരസ്യമായ വെല്ലുവിളി, തുടര്‍ന്നുടന് പൊട്ടിപ്പുറപ്പെട്ട സംഘര്‍ഷം\n* കലാപം തുടങ്ങി 69 മണിക്കൂറുകള് പൂര്‍ണമായും നിസംഗത പാലിച്ചു മാറിനിന്ന ഭരണകൂടവും സേനകളും\n* ഈ മണിക്കൂറുകളില് ഡല്‍ഹിയിലെ തെരുവുകളില് അഴിഞ്ഞാടിയ അരാജകത്വം മാധ്യമങ്ങള് തല്‍സമയം റിപ്പോര്‍ട്ടു ചെയ്തിട്ടു പോലും പൊലീസോ ആഭ്യന്തരവകുപ്പോ അനങ്ങിയില്ല. പല പ്രദേശങ്ങളിലും സേനയുടെ സാന്നിധ്യമേ ഉണ്ടായില്ല.\n* രാജ്യതലസ്ഥാനം കത്തിത്തുടങ്ങിയെന്നറിഞ്ഞിട്ടും പ്രധാനമന്ത്രിയോ ആഭ്യന്തരമന്ത്രിയോ ഇടപെടുകയോ സമാധാനാഹ്വാനം നടത്തുകയോ ചെയ്തില്ല. അമേരിക്കന് പ്രസിഡന്റിന്റെ സന്ദര്‍ശനം നടക്കുകയായിരുന്നുവെന്നത് മതിയായ കാരണമാണോ?\n* എല്ലാം നിയന്ത്രണവിധേയമെന്ന് ആഭ്യന്തരമന്ത്രി പറഞ്ഞു മണിക്കൂറുകള് പിന്നിട്ടപ്പോഴും ഡല്‍ഹിയിലെ അനാഥമായ തെരുവുകളില് ആള്‍ക്കൂട്ടത്തിന്റെ കലാപം ജനങ്ങള് തല്‍സമയം കണ്ടു\n* കലാപം തുടങ്ങിയൊടുങ്ങി, എല്ലാം അവസാനിച്ച ശേഷം 69ാം മണിക്കൂറിലെത്തിയ പ്രധാനമന്ത്രിയുടെ സമാധാനാഹ്വാനം.\n* കേന്ദ്രഭരണകൂടം ആഗ്രഹിക്കാത്തതൊന്നും ഡല്‍ഹിയില്2മണിക്കൂറിനപ്പുറത്തേക്കു നീളില്ലെന്ന് വിദഗ്ധര് തന്നെ ചൂണ്ടിക്കാട്ടി. സേനയുടെ ശക്തമായ സാന്നിധ്യം, തീരുമാനമെടുക്കേണ്ട ഉന്നതരുടെ സാമീപ്യം എന്നിവയാല് അത്രമേല് സുരക്ഷിതമാണ് ഡല്‍ഹിയെന്നത് വസ്തുത.\n* കര്‍ക്കശ നിലപാടെടുത്ത ഒരേയൊരു ജഡ്ജിയുടെ സ്ഥലംമാറ്റം അതേ ദിവസം അര്‍ധരാത്രി നടപ്പാക്കിയ കാര്‍ക്കശ്യം\nഇരുവിഭാഗങ്ങളും തമ്മിലുണ്ടായ സംഘര്‍ഷമെന്നാണ് കേന്ദ്രസര്‍ക്കാരിന്റെ ന്യായം. അങ്ങനെ ഇരുവിഭാഗവും തമ്മിലുണ്ടായ വര്‍ഗീയകലാപമെങ്കില് അതില് കേന്ദ്രം ഭരിക്കുന്നവര്‍ക്ക് ഒരു പക്ഷമുണ്ടായത് എങ്ങനെയാണ്? കൊല്ലരുത് എന്നു പറയാന് ഒരു കേന്ദ്രമന്ത്രി പോലും നാവുയര്‍ത്താഞ്ഞത് എന്തുകൊണ്ടാണ്? ഇരുവിഭാഗക്കാരും കൊല്ലപ്പെടേണ്ടവരല്ലെന്നു വിലക്കാന് എന്തുകൊണ്ടാണ് ബി.ജെ.പി നേതാക്കളും തയാറാകാതിരുന്നത്? കൊല്ലപ്പെട്ടവരുടെ പ്രിയപ്പെട്ടവരുടെ കണ്ണീരിനു മുന്നില് സിഖ് വിരുദ്ധകലാപം ചൂണ്ടിക്കാട്ടി ഈ കലാപകാരികളെ ന്യായീകരിച്ചതെന്തിനാണ്? വിദ്വേഷപ്രസംഗങ്ങളിലൂടെ തീപ്പൊരി കൊളുത്തിയവരെ ഒരു താക്കീതു കൊണ്ടുപോലും വിലക്കാതിരുന്നതെന്താണ്? ഇതൊന്നും സ്വാഭാവികമല്ലെന്നുംകലാപപങ്കാളിത്തം ഉറപ്പിക്കുന്നതാണെന്നും നമുക്കറിയാം. നമുക്കറിയാമെന്ന് അവര്‍ക്കുമറിയാം. എന്നിട്ടും വീണ്ടും അസത്യങ്ങളെ പ്രതിരോധിക്കേണ്ടി വരുന്ന അവസ്ഥയാണ് ജനാധിപത്യവിശ്വാസികളുടെ നിസഹായത.\nകേന്ദ്രഭരണകൂടത്തിന്റെ പൂര്‍ണനിയന്ത്രണത്തിലുള്ള പൊലീസ് പരാജയപ്പെട്ടുവെന്ന് രാജ്യം കണ്‍മുന്നില് കണ്ടു. കലാപകാരികള്‍ക്കൊപ്പം നിലയുറപ്പിച്ച പക്ഷം പിടിച്ച പൊലീസിനെ കണ്ട് അവിശ്വാസത്തോടെ ലോകം നിന്നു. സ്വന്തം ഉത്തരവാദിത്തമെന്തെന്ന് ബോധ്യമുള്ള ഒരു ന്യായാധിപന് മാത്രമാണ് ശബ്ദിക്കാനുണ്ടായത്. ഡല്‍ഹി പൊലീസിനെ പിടിച്ചു കുടഞ്ഞ ജസ്റ്റിസ് മുരളീധര് നീതിക്കൊപ്പം നിര്‍ഭയം നിലപാടെടുത്തു. പക്ഷേ ഒരൊറ്റ രാത്രിക്കപ്പുറം ആ ഇടപെടല് അനുവദിച്ചില്ല കേന്ദ്രഭരണകൂടം. രായ്ക്കുരാമാനം എന്നത് വെറുമൊരു പ്രയോഗമല്ലെന്ന് ബി.ജെ.പി ഭരണകൂടം തെളിയിച്ചു. ഇനിയൊരാള് ഞങ്ങള്‍ക്കെതിരെ സംസാരിച്ചാല്, ഞങ്ങളുടെ വഴിയില് തടസം നിന്നാല് ഫലമെന്താകുമെന്ന് ഒരിക്കല്‍കൂടി ഓര്‍മപ്പിച്ചു. സുപ്രധാന ഹൈക്കോടതിയായ ഡല്‍ഹിയില് നിന്ന് അപ്രധാന പഞ്ചാബ് ആന്റ് ഹരിയാന കോടതിയിലേക്ക് സ്ഥലംമാറ്റം. കൊളീജിയം നേരത്തേ നല്‍കിയ ശുപാര്‍ശയില് ഒരൊറ്റ ദിവസം കൊണ്ടു തീരുമാനം. അര്‍ധരാത്രി രാഷ്ട്രപതി ഉത്തരവില് ഒപ്പു വച്ചു. അതും അസാധാരണമാം വിധം ഉടനേ പ്രാബല്യത്തില് വരുന്ന സ്ഥലംമാറ്റ ഉത്തരവ്.\nകേന്ദ്രം ഇച്ഛിച്ച ഫലവും ഉടനേയുണ്ടായി. പിറ്റേദിവസം ഹര്‍ജി പരിഗണിച്ച ചീഫ് ജസ്റ്റിസിന്റെ ബെഞ്ച് കേന്ദ്രസര്‍ക്കാരിന് മറുപടി നല്‍കാന് നാലാഴ്ച സമയം നല്‍കി. സ്ഥലംമാറ്റമൊക്കെ നേരത്തേവന്ന ശുപാര്‍ശയല്ലേയെന്ന് കേന്ദ്രം കൂസലില്ലാതെ വിശദീകരിക്കുകയും ചെയ്തു\nകലാപകാലത്തും ഒരു ഒളിയും മറയുമില്ലാതെയാണ് പ്രതികാരനടപടികള് . ജനാധിപത്യനാട്യങ്ങള് ഇനി ആവശ്യമില്ലെന്ന് രണ്ടാംവരവോടെ തന്നെ ബി.ജെ.പി തീരുമാനിച്ചു കഴിഞ്ഞിട്ടുള്ളതാണ്. വിശാലമാനവികത, പ്രതിപക്ഷബഹുമാനം, ജനാധിപത്യമര്യാദ തുടങ്ങിയ വാക്കുകള് ബി.െജ.പി. രാഷ്ട്രീയത്തിന് ബാധകമല്ല. ബി.ജെ.പിയോടൊപ്പമല്ലാത്ത മനുഷ്യര്‍ക്കു ബാധകമായ മാനുഷികചിന്തകളോ പരിഗണനകളോ ഒന്നും പ്രസക്തമായി അവര് കരുതുന്നില്ല. നേതാക്കള് വിദ്വേഷവഴിയിലേക്ക് നയിക്കുമ്പോള് അതില് അകപ്പെട്ടുപോകുന്ന ആരാധകരെക്കുറിച്ചോര്‍ത്താണ് സമൂഹം ആശങ്കപ്പെടേണ്ടത്. സാധാരണ മനുഷ്യരെപ്പോലെ പെരുമാറാനും ചിന്തിക്കാനും സാധിക്കുന്ന അവസ്ഥയിലേക്ക് അവരെ തിരിച്ചെത്തിക്കുകയെന്നത് വെല്ലുവിളിയാണ്. കാലത്തിനും അനുഭവങ്ങള്‍ക്കും മാത്രം കഴിയുന്ന വെല്ലുവിളി.\nഡല്‍ഹിയില് കൊച്ചുകുട്ടികള് പോലും വിദ്വേഷത്തിന്റെ മാരകായുധങ്ങളുമായി മറ്റു മതവിഭാഗക്കാരെ തിരഞ്ഞ് ഇറങ്ങുന്നത് കണ്ടു വിറങ്ങലിച്ചവരുടെ കൂട്ടത്തില് കേരളമുണ്ട്. പക്ഷേ കേരളത്തില് പോലും ഈ വര്‍ഗീയത മനസുകളെ എങ്ങനെ സ്വാധീനിച്ചുവെന്ന് നമ്മള് തിരിച്ചറിയേണ്ടതുണ്ട്. ഇന്ത്യയ്ക്ക് എന്താണ് സംഭവിച്ചുകൊണ്ടിരിക്കുന്നതെന്നു മനസിലാക്കാനും അത് ഉപകരിക്കും. വിദ്വേഷം തലച്ചോറിനെ ബാധിച്ചാല് അതെങ്ങനെ പ്രവര‍്ത്തിക്കുമെന്ന് നമ്മള് അറിയേണ്ടതുണ്ട്. ആദ്യം സംഭവിക്കുന്നത് അപരവല്‍ക്കരണമാണ്. ഞങ്ങളും നിങ്ങളും എന്ന വേര്‍തിരിവ് മനസില് രൂപപ്പെടും. ഞങ്ങളുടെ എല്ലാ പ്രശ്നങ്ങള്‍ക്കും നിങ്ങളാണ് കാരണം എന്ന വ്യാജമായി സൃഷ്ടിക്കപ്പെട്ട ഒരു മുദ്രാവാക്യം മനസില് ഉറയ്ക്കും. സ്വന്തം അവസ്ഥയ്ക്ക് പഴി ചാരാന് ഒരു കുറ്റവാളിയെ കിട്ടിയ ആശ്വാസത്തില് മനുഷ്യന് സ്വന്തം ജീവിതത്തോടുള്ള ഉത്തരവാദിത്തം ഉപേക്ഷിക്കും. മറ്റാരുടേയോ മറ്റേതോ മതത്തിന്റെ ഇടപെടലോ ആണ് സ്വന്തം ജീവിതത്തിലെ പ്രശ്നങ്ങള്‍ക്കെല്ലാം കാരണം എന്ന് കാരണങ്ങളോ തെളിവോ ഇല്ലാതെ വിശ്വസിക്കാന് തുടങ്ങും. പിന്നെ ആ അദൃശ്യശത്രുവിനെ അന്വേഷിക്കുന്ന ആള്‍ക്കൂട്ടത്തിലേക്കു ചെന്നു ചേരും. ആള്‍ക്കൂട്ടലഹരിയും മതവിദ്വേഷവും മനുഷ്യത്വവിരുദ്ധനാകാന് ഏറ്റവും നല്ല ചേരുവയാണ്.\nശരിയും തെറ്റും തമ്മില് മല്‍സരിക്കുമ്പോള് ഭൂരിപക്ഷം തെറ്റിനൊപ്പമായാലും അതൊരിക്കലും ശരിയാവില്ല. ഡല്‍ഹി കലാപം സൃഷ്ടിച്ചതെങ്ങനെ എന്ന് മനസിലാക്കി പ്രതികരിക്കാനുള്ള ബാധ്യത ഭൂരിപക്ഷവിഭാഗത്തിനുണ്ട്, ന്യൂനപക്ഷങ്ങളേക്കാള്. കാരണം രാഷ്ട്രീയസാഹചര്യം ഇനിയും മനസിലായില്ലെന്നു ഭാവിച്ച് ഭൂരിപക്ഷം പുലര്‍ത്തുന്ന നിസംഗതയാണ് നമ്മുടെ രാജ്യം നേരിടുന്ന വലിയ വെല്ലുവിളി. നടന്നുകൊണ്ടിരിക്കുന്ന അനീതിക്കും അക്രമത്തിനും വംശഹത്യാനീക്കങ്ങള്‍ക്കും ഭൂരിപക്ഷത്തിന്റെ മൗനാനുവാദമുണ്ടെന്ന് വ്യാഖ്യാനിക്കപ്പെടുന്നു. അതു തിരിച്ചറിഞ്ഞ് നിലപാടെടുക്കാന് തയാറായില്ലെങ്കില് ഇന്ത്യയുടെ ചരിത്രത്തോടും വരുംതലമുറകളോടും ചെയ്യുന്ന മാപ്പില്ലാത്ത അനീതിയാണത്.\nനിയമവാഴ്ചയും നീതിബോധവും അട്ടിമറിച്ച് ആള്‍ക്കൂട്ടങ്ങള് കൊലവിളി നടത്തുന്നത് കണ്ടില്ലെന്നു നടിച്ചാല് ജീവിതം എങ്ങോട്ടു പോകുമെന്ന് ഓരോ ഇന്ത്യക്കാരനും ഓര്‍ക്കേണ്ടതുണ്ട്. എക്കാലവും ഭൂരിപക്ഷമെന്ന സുരക്ഷിതത്വമുണ്ടാകില്ലെന്ന് ലോകത്തിന്റെ പല കോണുകളില് നിന്ന് ചരിത്രം ഓര്‍മിപ്പിക്കും.്. വിധേയരെ മാത്രമാണ് സമഗ്രാധിപത്യരാഷ്ട്രീയത്തിനാവശ്യം. വാഗ്ദാനം ക്ഷേമരാഷ്ട്രമല്ല, പൗരന്റെ ഉന്നതിയും ക്ഷേമവുമല്ല. സമഗ്രാധിപത്യഭരണകൂടങ്ങളുടെ മുന്‍ഗണന ഒരിക്കലും ഭരിക്കപ്പെടുന്ന മനുഷ്യരല്ലെന്ന് മറക്കാതിരിക്കണം. അവര്‍ക്കു വേണ്ടത്, അധികാരമുറപ്പിക്കുന്ന അടിമക്കൂട്ടങ്ങളെ മാത്രമാണ്. ഇന്ത്യയുടെ സാമ്പത്തികാവസ്ഥയാണ് കണ്‍മുന്നിലുള്ള തെളിവ്. വാഗ്ദാനം ചെയ്യപ്പെട്ട നല്ല ദിനങ്ങളില് നിന്ന് ഇന്നത്തെ അവസ്ഥയാണ് രണ്ടാം തെളിവ്. തൊഴിലില്ലായ്മയിലേക്കും അരക്ഷിതത്വത്തിലേക്കും ആഴ്ന്നു വീണ മനുഷ്യരാണ് പരമപ്രധാന സാക്ഷ്യം. രാജ്യത്തിന്റെയേ ജനതയുടെയോ ഉന്നമനം ഈ ആറു വര്‍ഷത്തിനിടെ ഒരിക്കലെങ്കിലും ബി.ജെ.പി. ഭരണകൂടത്തിന്റെ പരിഗണനയായിരുന്നുവെന്നതിന് തെളിവുകളുണ്ടോ? ഇന്ത്യക്കാരന്റെ ജീവിതം മുന്നോട്ടാണോ പിന്നോട്ടാണോ പോയത് എന്നു മാത്രം സ്വയം ചോദിക്കുക. ചിന്തിക്കുന്നവര്‍ക്ക് ദൃഷ്ടാന്തമുണ്ട്. എങ്കിലും ബി.ജെ.പിയുടെ ധ്രുവീകരണ രാഷ്ട്രീയത്തെ ചെറുത്തു വിജയിപ്പിച്ച അരവിന്ദ് കേജരിവാള് കലാപനേരത്ത് പ്രാര്‍ഥനയ്ക്കായി കണ്ണുകളടച്ചേക്കും. ബഹുസ്വരതയുടെ രാജ്യത്തിനായി പൊരുതുന്ന ചെറുപ്പക്കാരെ രാജ്യദ്രോഹക്കുറ്റത്തില് വിചാരണയ്ക്കും അനുമതി നല്‍കും.\nചെറുത്തുനില്‍പിന്റെ പ്രതീക്ഷയായ മമതാ ബാനര്‍ജി കൃത്യസമയത്ത് കടകം മറിയുന്നതും കാണേണ്ടി വരും. പക്ഷേ രാഷ്ട്രീയത്തിന്റെ അതിജീവനഭീതികളില്ലാത്ത ജനങ്ങള് മതനിരപേക്ഷജനാധിപത്യത്തിന് കാവലായുണ്ടാകും.\nഇന്ത്യയ്ക്കൊപ്പമാണോ വര്‍ഗീയതയ്ക്കൊപ്പമാണോ എന്ന ചോദ്യമാണ് നമുക്കു മുന്നിലുള്ളത്. അധികാര വര്‍ഗീയ ഭ്രാന്തിന് ഒറ്റമൂലി ചികില്‍സകളില്ല. എല്ലാ പ്രതിരോധവും ജാഗ്രതയോടെ പരീക്ഷിക്കേണ്ടി വരും. ഒരിക്കല് ദംശിച്ചാല് വര്‍ഗീയവിഷം ഇറക്കാനാകില്ലെന്ന ഉത്തമബോധ്യത്തോടെ മനുഷ്യര് കരുതിയിരിക്കുകയല്ലാതെ മാര്‍ഗമില്ല. ഇതിനോടകം അതില് പെട്ടുപോയവരെക്കൂടി അപായം\nബോധ്യപ്പെടുത്തുകയല്ലാതെ മാര്‍ഗമില്ല. സ്ഥിരമായ അധികാരം മാത്രമാണ് ഭരണകൂടപ്രത്യയശാസ്ത്രത്തിന്റെ ലക്ഷ്യമെന്ന് ഓര്‍ത്തുകൊണ്ടേയിരിക്കുക. മതം തലയ്ക്കു പിടിക്കാത്തവര്, വെറും മനുഷ്യര്, അവര് തന്നെയാണ് ഇന്നത്തെ ഇന്ത്യയിലും എണ്ണത്തില്‍കൂടുതല് എന്നതുറപ്പാണ്. അവരാണ് ഇന്ത്യയുടെ യഥാര്‍ഥ ഭൂരിപക്ഷം. ഒന്നിച്ചു നില്‍ക്കാന്, ഒന്നിച്ചു ചെറുക്കാന് അവര്‍ക്കു കഴിയുമെന്ന വിശ്വാസമാണ് ഈ നിസഹായതയിലും ഇന്ത്യയുടെ പ്രതീക്ഷ.


സിപിഐയുടെ നിലപാട് സിപിഐഎമ്മിൻ്റെ കണ്ണുതുറപ്പിക്കണം; കെ സുധാകരന് എംപി\nകോണ്‍ഗ്രസ് തകര്‍ന്നാലുള്ള ശൂന്യത നികത്താന് ഇടതുപക്ഷത്തിന് കെൽപില്ലെന്ന സിപിഐ നിലപാട്, സിപിഐഎമ്മിൻ്റെ കണ്ണുതുറപ്പിക്കണമെന്ന് കെപിസിസി പ്രസിഡന്റ് കെ സുധാകരന് എംപി. സിപിഐഎമ്മിൻ്റെ നിലപാടുകളും നടപടികളും സംഘപരിവാറിനെയാണ് സഹായിക്കുന്നത്. പിണറായി സര്‍ക്കാരിന് രണ്ടാമൂഴം ലഭിച്ചത് ബിജെപിയുമായി കൂട്ടുകെട്ടുണ്ടാക്കിയാണ്.\nദേശീയതലത്തില് ബിജെപിയെ നേരിടാന് കെല്‍പ്പുള്ള ഏകകക്ഷി കോണ്‍ഗ്രസ് ആണെന്നും സിപിഎമ്മിന് യാതൊരു പ്രസക്തിയുമില്ലെന്നും അവര് മനസിലാക്കണം. രാജ്യത്ത് 763 എംഎല്‍എമാരും ലോക്സഭയില് 52 എംപിമാരും രാജ്യസഭയില് 34 എംപിമാരും കോണ്‍ഗ്രസിനുണ്ട്.6സംസ്ഥാനങ്ങളില് കോണ്‍ഗ്രസ് സഖ്യകക്ഷികളോടൊപ്പം ഭരിക്കുന്നു. 12 സംസ്ഥാനങ്ങളില് മുഖ്യപ്രതിപക്ഷകക്ഷി കോണ്‍ഗ്രസ് ആണ്. രാജ്യവ്യാപകമായി കോണ്‍ഗ്രസിന് മുക്കിലും മൂലയിലും സാന്നിധ്യമുണ്ട്.\nകേരളത്തില് മാത്രം ഭരിക്കുന്ന സിപിഎമ്മിന് മറ്റൊരു സംസ്ഥാനത്തും യാതൊരു സ്വാധീനവുമില്ല. സിപിഎമ്മിന്റെ3എംപിമാരില് രണ്ടു പേര് കോണ്‍ഗ്രസിന്റെ കൂടി സഹായത്തോടെ ജയിച്ചവരാണ്. ബിജെപിയെ ദേശീയതലത്തില് സിപിഎം നേരിടുന്നത് ഈ ശക്തിവച്ചാണ്. പരസ്പരം സഹായ സംഘമായാണ് സിപിഎമ്മും ബിജെപിയും കേരളത്തില് പ്രവര്‍ത്തിക്കുന്നത്. സിപിഎമ്മിന്റെ താല്‍പ്പര്യം ഇവിടത്തെ സംസ്ഥാന ഭരണമാണ്. ബിജെപിയുടെ ആവശ്യം കേന്ദ്ര ഭരണമാണ്. ഈ പൊതുതത്വത്തിലാണ് സിപിഎമ്മും ബിജെപിയും പരസ്പരം സഹായിക്കുന്നത്.\nകേരളത്തില് ബിജെപി ഭരണത്തില് വരില്ലെന്ന് സിപിഎമ്മിനും കേന്ദ്രത്തില് സിപിഎം ഭരണത്തില് വരില്ലെന്ന് ബിജെപിക്കും ബോധ്യമുണ്ട്. അതുകൊണ്ട് അവര് തമ്മില് പൂര്‍ണ സഹകരണത്തിലാണ് പ്രവര്‍ത്തിക്കുന്നത്.കോണ്‍ഗ്രസ് തളര്‍ന്നാലും സംഘപരിവാര് ശക്തിയാര്‍ജിക്കട്ടെ എന്ന സിപിഎം നിലപാട് രാജ്യത്തെ മതേതര, ജനാധിപത്യമൂല്യങ്ങളെയാണ് ഇല്ലാതാക്കുന്നതെന്ന് അവര് ഇനിയെങ്കിലും തിരിച്ചറിയണം. സിപിഐയുടെ നിലപാടിനെ സ്വാഗതം ചെയ്യുന്നതോടൊപ്പം ആ നിലപാടിലേക്ക് സിപിഎം കടന്നുവരണമെന്നും സുധാകരന് ആവശ്യപ്പെട്ടു.


വിളവിന് പഞ്ചഗവ്യം | karshikarangam\nAug 17, 2021, 08:36 PM IST\n# ജി.എസ്. ഉണ്ണികൃഷ്ണൻ\nതമിഴ്‌നാട് ഈറോഡ് സ്വദേശിയായ ഡോ. കെ. നടരാജൻ പഞ്ചഗവ്യത്തിന്റെ ഫലക്ഷമതയെക്കുറിച്ച് ആഴത്തിൽ പഠനം നടത്തിയിട്ടുണ്ട്. നിരീക്ഷണങ്ങൾ ‘പഞ്ചഗവ്യ എ മാനുവൽ’ എന്ന പേരിൽ ജൈവകൃഷി പ്രചാരകനായ ക്ലാഡ് അൽവാരിസ് പ്രസിദ്ധീകരിച്ചു.\nപാരമ്പര്യരീതിയിൽനിന്ന് അല്പം പരിഷ്കരിച്ച പഞ്ചഗവ്യമാണ് ഡോക്ടർ ഉണ്ടാക്കുന്നത്. അഞ്ച് കിലോഗ്രാം പച്ചച്ചാണകം, മൂന്ന് ലിറ്റർ ഗോമൂത്രം, രണ്ട് ലിറ്റർ വീതം പശുവിൻ പാലും തൈരും, 1/2 കിലോഗ്രാം പശുവിൻ നെയ്യ്, മൂന്ന് ലിറ്റർ വീതം കരിമ്പിൻ നീര്, ഇളനീര്, ഒരു ഡസൻ പഴുത്ത വാഴപ്പഴം, മൂന്ന് ലിറ്റർ കള്ള് (പകരം മുന്തിരിച്ചാറ്് ഉപയോഗിക്കാം) എന്നിവയാണ് വേണ്ട വസ്തുക്കൾ. വലിയ വാവട്ടമുള്ള മൺചട്ടി, കോൺക്രീറ്റ് ടാങ്ക്, പ്ലാസ്റ്റിക് കാൻ എന്നിവയിൽ പഞ്ചഗവ്യമുണ്ടാക്കാം. ലോഹ കണ്ടെയ്‌നറുകൾ ഒഴിവാക്കുക. ചാണകം നെയ്യുചേർത്ത് നന്നായി കുഴച്ച് മൂന്നുദിവസം വെക്കുക. ഇതിൽ ഗോമൂത്രം, പാല്, തൈര് എന്നിവ വീഴ്ത്തി നന്നായി ഇളക്കണം. തുടർന്ന് നന്നായി ഞവുടിയ വാഴപ്പഴം ചേർത്ത് മിശ്രിതമാക്കുക.\nകരിമ്പിൻ ജ്യൂസ് ഒഴിച്ച് ഇളക്കി കണ്ടെയ്‌നറിന്റെ വാവട്ടം ടൈറ്റായി അടയ്ക്കുക. 15 ദിവസംവരെ ദിവസവും രണ്ടുതവണ വാവട്ടം തുറന്ന് ഉള്ളിലെ മിശ്രിതം ഇളക്കണം. പതിനെട്ടാംദിവസം പഞ്ചഗവ്യം തയ്യാറാകും. ഇത് ആറുമാസംവരെ സൂക്ഷിച്ചുവെച്ച് ഉപയോഗിക്കാം. അരിച്ച് ഇലകളിൽ സ്‌പ്രേയായോ, നനയ്ക്കുന്ന വെള്ളത്തിൽ ചേർത്തോ വിളകൾക്ക് നൽകാം. തമിഴ്‌നാട് കാർഷിക സർവകലാശാലയും ചെന്നൈയിലെ എസ്.ജി.എസ്. ലാബും പഞ്ചഗവ്യത്തിലെ ഘടകങ്ങളെ സംബന്ധിച്ച് പരിശോധന നടത്തിയിട്ടുണ്ട്.\nമുഖ്യമൂലകങ്ങളായ എൻ.പി.കെ.ക്കു പുറമേ സോഡിയം, കാത്സ്യം, മഗ്‌നീഷ്യം, ക്ലോറൈഡ്, ബോറോൺ, മാംഗനീസ്, ഇരുമ്പ്, കോപ്പർ, സൾഫർ, ഫാറ്റി ആസിഡുകൾ എന്നിവ ഇതിൽ ഉള്ളതായി കണ്ടെത്തി. ഗുണകാരികളായ സൂക്ഷ്മജീവികളിൽ അസോസ്‌പൈറില്ലം, അസറ്റോബാക്റ്റർ, ഫോസ്‌ഫോബാക്ടീരിയ, സ്യൂഡോമോണസ് എന്നിവയാണ് പഞ്ചഗവ്യത്തിൽ പ്രധാനമായുള്ളത്.\nവിളകൾക്ക് ഗുണകരമായി വരുന്ന പഞ്ചഗവ്യ പ്രയോഗം: പൂവിടുന്നതിനു മുമ്പ് രണ്ടാഴ്ച ഇടവിട്ട് രണ്ടുതവണ, പൂവിടുന്ന അവസ്ഥയിൽ പത്തു ദിവസത്തിലൊരിക്കൽ രണ്ടുതവണ, ഫലം ഉണ്ടാകുന്ന സമയത്ത് ഒരുതവണ. പൊതുവായി 100 ലിറ്റർ വെള്ളത്തിൽ മൂന്ന് ലിറ്റർ പഞ്ചഗവ്യം ചേർത്തു തളിക്കുന്നതാണ് ഉചിതം. വിത്തും തൈകളുടെ വേരും നടുംമുമ്പ് മൂന്ന് ശതമാനം പഞ്ചഗവ്യ മിശ്രിതത്തിൽ 20 മിനിറ്റ് മുക്കിവെച്ചാൽ മതിയാകും. ഇഞ്ചി, മഞ്ഞൾ തുടങ്ങിയവയുടെ വിത്തും മരച്ചീനി, കരിമ്പ് എന്നിവയുടെ കമ്പുകളും ഇതേ മിശ്രിതത്തിൽ 30 മിനിറ്റ് മുക്കിവെച്ചശേഷം നടുക.\nപഞ്ചഗവ്യപ്രയോഗം വിളകളിലുണ്ടാക്കുന്ന ഗുണപരമായ മാറ്റങ്ങൾ ഇവയാണ്; ഇലകളുടെ വലുപ്പവും പച്ചപ്പും കൂടും വേരുപടലം നന്നായി വളരും പൂവിടൽ കൂടും നല്ല വിളവുണ്ടാകും. കായ്‌കനികളുടെ മുഴുപ്പും മിനുസവും രൂചിയും ഫ്ളേവറും സൂക്ഷിപ്പുകാലവും വർധിക്കും വേനലിനെ ചെറുക്കാനുള്ള ശേഷി അധികരിക്കും. ഫോൺ: 9446175751\nനല്ല കായ്‌ഫലമുള്ള മുരിങ്ങയുടെ കമ്പ് മുറിച്ചു നട്ടുവളർത്തിയ ചെടി നന്നായി വലുതായിട്ടുണ്ട്. ..


When Salman Khan Called Aayush Sharma For Coming To His House Without Arpita Khan - Malayalam Filmibeat\n| Published: Saturday, November 20, 2021, 13:48 [IST]\nബോളിവുഡിലെ സൂപ്പര്‍താരമാണ് സല്‍മാന് ഖാന്. സല്‍മാന് നായകനായി പുറത്തിറങ്ങിയ സിനിമകള് ഈയ്യടുത്ത് തുടരെ തുടരെ പരാജയപ്പെട്ടിരുന്നു. അതിനാല് താരത്തിന്റെ ശക്തമായൊരു തിരിച്ചുവരവിനായി കാത്തിരിക്കുകയാണ് ആരാധകര്. ബിഗ് സ്‌ക്രീനുകളെ ഇളക്കിമറിക്കുന്ന സല്‍മാന്റെ സിനിമകള്‍ക്കായാണ് അവരുടെ കാത്തിരിപ്പ്. ഇപ്പോഴിതാ സല്‍മാന്റെ പുതിയ സിനിമയായ അന്തിം ദ ഫൈനല് ട്രൂത്ത് റിലീസിന് തയ്യാറെടുക്കുകയാണ്. ആയുഷ് ശര്‍മയും മഹിമ മക്ക്വാനയുമാണ് ചിത്രത്തിലെ മറ്റ് താരങ്ങള്. നടന് കൂടിയായ മഹേഷ് മഞ്ചരേക്കര് ആണ് സിനിമയുടെ സംവിധായകന്.\nകഴിഞ്ഞ ദിവസം സൂപ്പര്‍ഹിറ്റ് കോമഡി ഷോയായ കപില് ശര്‍മ്മ ഷോയില് അതിഥികളായി സല്‍മാനും ആയുഷും മഹിമയും മഹേഷും എത്തിയിരുന്നു. കപില് ശര്‍മ ഷോയുടെ നിര്‍മ്മാതാക്കളില് ഒരാള് കൂടിയാണ് സല്‍മാന് ഖാന് എന്നതും ശ്രദ്ധേയമാണ്. രസകരമായ ഒരുപാട് നിമിഷങ്ങളാണ് പരിപാടിയില് അരങ്ങേറിയത്. പരിപാടിയുടെ പ്രൊമോ വീഡിയോ ആരാധകര്‍ക്കിടയില് ചര്‍ച്ചയായി മാറുകയാണ്. വിശദമായി വായിക്കാം\nസൈക്കിള് ഓടിച്ചു കൊണ്ടായിരുന്നു സല്‍മാന് ഖാന് ഷോയിലേക്ക് കടന്നു വന്നത്. ആയുഷ് ചിത്രത്തിലെ ഭായ് ക ബര്‍ത്ത്‌ഡെ എന്ന ഗാനത്തിനൊത്ത് ചുവടുവെക്കുകയായിരുന്നു. പിന്നാലെ രസകരമായ ചോദ്യങ്ങളും ഉത്തരങ്ങളുമായി താരങ്ങള് പരിപാടി കളറാക്കി മാറ്റുന്നതാണ് കാണുന്നത്. സല്‍മാന്റെ സഹോദരി അര്‍പിതയുടെ ഭര്‍ത്താവാണ് ആയുഷ്. അതുകൊണ്ട് തന്നെ സല്‍മാനുമായി വളരെ അടുത്ത ബന്ധവുമുണ്ട്. ആയുഷിന്റെ അരങ്ങേറ്റ സിനിമ പരാജയപ്പെട്ടിരുന്നു. താരത്തിന്റെ രണ്ടാം വരവില് പിന്തുണയുമായി അന്തിമില് സല്‍മാനുമെത്തുകയാണ്. ചിത്രത്തിന്റെ ട്രെയിലറിലെ ആയുഷിന്റെ പ്രകടനം ഏറെ ശ്രദ്ധിക്കപ്പെട്ടിരുന്നു.\nവീട്ടിലെ സല്‍മാന് ഖാനും ചിത്രീകരണ സമയത്തെ സല്‍മാന് ഖാനും തമ്മിലുള്ള വ്യത്യാസങ്ങള് എന്താണെന്ന് പറയാന് കപില് ശര്‍മ്മ ആയുഷിനോട് ആവശ്യപ്പെടുന്നുണ്ട്. ഇതിന് രസകരമായ മറുപടിയായിരുന്നു ആയുഷ് നല്‍കിയത്. ''ഇടയ്ക്ക് ഇടയ്ക്ക് ഞാന് ഇദ്ദേഹത്തെ കാണാന് പോകും. ചിരിച്ച് കളിച്ച് തമാശയൊക്കെ പറഞ്ഞ് തിരിച്ചു വരും. ഒരു തവണ അര്‍പിത ഇല്ലാതെ പോയി. എന്നെ കണ്ടതും നീ വല്ലാത്ത ആളാണല്ലോ, എപ്പോഴും എന്തിനാണ് ഇവിടേക്ക് വരുന്നത് എന്ന് ചോദിക്കുകയായിരുന്നു ഭായ്'' എന്ന് പറഞ്ഞ് പോകാന് പറഞ്ഞുവെന്നായിരുന്നു ആയുഷിന്റെ മറുപടി. താരത്തിന്റെ മറുപടി കേട്ടതും സല്‍മാന് ഖാന് അടക്കമുള്ളവരെല്ലാം പൊട്ടിച്ചിരിക്കുകയായിരുന്നു.\nരസകരമായ ഒരുപാട് ചോദ്യങ്ങളും ഉത്തരങ്ങളും സ്‌കിറ്റുകളുമൊക്കെ പരിപാടിയുടെ ഭാഗമായി അരങ്ങേറുന്നുണ്ട് പിന്നാലെ അര്‍ച്ചന പൂരന് സിംഗുമൊത്ത് പെഹല നഷാ എന്ന പാട്ടിനൊത്ത് സല്‍മാന് ഖാന് നൃത്തം ചെയ്യുകയും ചെയ്യുന്നുണ്ട്. ഞായറാഴ്ചയായിരിക്കും ഈ എപ്പിസോഡ് സംപ്രേക്ഷണം ചെയ്യുക. സല്‍മാനും ആയുഷും ആദ്യമായി ഒരുമിച്ച് അഭിനയിക്കുന്ന ചിത്രമാണ് അന്തിം. സല്‍മാന് ഖാന് പോലീസ് വേഷത്തില് എത്തുമ്പോള് ഗ്യാങ്‌സ്റ്റര് ആയാണ് ആയുഷ് എത്തുന്നത്. നവംബര് 26 നാണ് സിനിമയുടെ റിലീസ്. ചിത്രത്തിന്റെ നിര്‍മ്മാതാവ് കൂടിയാണ് സല്‍മാന് ഖാന്.\n'പതിനാറ് വർഷമായി രോഗത്തോട് പടപൊരുതി എന്റെ ജീവിതം, സംഗീതം നഷ്ടമാകുമോയെന്ന് ഭയന്നു'\nഅതേസമയം സല്‍മാന്റേതായി ആരാധകര് ഏറെ പ്രതീക്ഷയോടെ കാത്തിരിക്കുന്ന സിനിമയാണ് ടൈഗര് ത്രീ. ചിത്രത്തിന്റെ ചിത്രീകരണം നടന്ന് വരികയാണ്. ടൈഗര് പരമ്പരയിലെ മൂന്നാമത്തെ ചിത്രത്തിലും നായിക കത്രീന കൈഫാണ്. വിദേശത്തായിരുന്നു സിനിമയുടെ ഭൂരിഭാഗം ചിത്രീകരണവും. പിന്നാലെ ആമിര് ഖാന് നായകനായ ലാല് സിംഗ് ഛദ്ദയിലും ഷാരൂഖ് ഖാന് ചിത്രമായ പഠാനിലും സല്‍മാന് ഖാന് അതിഥി വേഷത്തില് എത്തുന്നതായും റിപ്പോര്‍ട്ടുകളുണ്ട്. ലാല് സിംഗ് ഛദ്ദയില് പ്രേം ആയാണ് സല്‍മാന് എത്തുന്നത്. പഠാനില് അവിനാശ് സിംഗ് റാത്തോഡ് എന്നാണ് സല്‍മാന്റെ കഥാപാത്രത്തിന്റെ പേരെന്നും റിപ്പോര്‍ട്ടുകളുണ്ട്.\nWhen Salman Khan Called Aayush Sharma For Coming To His House Without Arpita Khan\nStory first published: Saturday, November 20, 2021, 13:48 [IST]


ഹിംസ് മ്യൂസിക് ഫെസ്റ്റ് 27ന് : Deepika.com Nattu Visesham\nപാലക്കാട്: ചക്കാന്തറ ഹിംസ് മ്യൂസിക് അക്കാദമിയുടെയും സൗണ്ട് റെക്കോർഡിംഗ് സ്റ്റുഡിയോയുടെയും മൂന്നാം വാർഷികവും സംഗീത ഉത്സവവും 27ന് നടക്കുമെന്ന് അക്കാദമി ഡയറക്ടർ ഫാ. സനിൽ ജോസ് പത്രസമ്മേളനത്തിൽ പറഞ്ഞു.\nവൈകുന്നേരം ആറിന് സെന്‍റ് റാഫേൽസ് കത്തീഡ്രൽ സ്ക്വയറിൽ നടക്കുന്ന സംഗീത ഉത്സവത്തിൽ അയ്യായിരം കലാപ്രേമികൾ പങ്കെടുക്കും. പാലക്കാട് രൂപതാബിഷ് മാർ ജേക്കബ് മനത്തോടത്ത് ചടങ്ങിൽ അധ്യക്ഷത വഹിക്കും. ഷാഫി പറന്പിൽ എംഎൽഎ മുഖ്യാതിഥിയാകും.\nസെന്‍റ് റാഫേൽസ് കത്തീഡ്രൽ സ്കൂൾ മാനേജർ ഫാ. ജീജോ ചാലയ്ക്കൽ പ്രസംഗിക്കും. ശാസ്ത്രീയ സംഗീതജ്ഞയും അധ്യാപികയുമായ ശ്യര്യ മനോജ് സംഗീത പരിപാടി അവതരിപ്പിക്കും. പത്രസമ്മേളനത്തിൽ ജിനു വിജയൻ, നീപു ജോസഫ്, ക്രിസ്റ്റോ സെബാസ്റ്റ്യൻ എന്നിവരും പങ്കെടുത്തു.


Monday3September 2018 12:00 pm IST\nറായ്പ്പൂര്: ഛത്തീസ്ഗഡില് സൈന്യവും മാവോയിസ്റ്റുകളും തമ്മില് ഏറ്റുമുട്ടല്. ഇന്ന് പുലര്‍ച്ചെ നാരായണ്‍പൂര് ജില്ലയിലെ കൊക്രജാറിലെ ഗുമിയാബേദ വനമേഖലയിലാണ് ഏറ്റുമുട്ടല് ഉണ്ടായത്. നാലു മാവോയിസ്റ്റുകളെ സൈന്യം വധിച്ചു.\nഏറ്റുമുട്ടലിനൊടുവില് ചിതറിയോടിയ മാവോയിസ്റ്റുകള്‍ക്ക് വേണ്ടിയുള്ള തെരച്ചില് ഡിസ്ട്രിക്റ്റ് റിസര്‍വ് ഗാര്‍ഡ് തുടരുകയാണ്. മാവോയിസ്റ്റുകള് ഒളിച്ചിരുന്ന പ്രദേശത്ത് നിന്നും ആയുധങ്ങളും സ്‌ഫോടക വസ്തുക്കളും കണ്ടെത്തിയിട്ടുണ്ട്.\nആഗസ്റ്റ് ആറിന് സുഖ്മയിലുണ്ടായ ഏറ്റുമുട്ടലില് 15 മാവോയിസ്റ്റുകള് കൊല്ലപ്പെട്ടിരുന്നു.\nജാര്‍ഖണ്ഡിൽ നാല് മാവോയിസ്റ്റുകൾ അറസ്റ്റിൽ


Homes ‘completely blown away’ as tornado rips through parts of Kansas\nഅമേരിക്കയില് ശക്തമായ ചുഴലിക്കാറ്റ്; കാന്‍സസില് വന് നാശനഷ്ടം\nയുഎസിൽ ആഞ്ഞടിച്ച് ടൊർണാഡോ ചുഴലിക്കാറ്റ് . കൻസാസ് സംസ്ഥാനത്തെ വിവിധമേഖലകളിൽ വീശിയടിച്ച ചുഴലിക്കാറ്റില്‍പ്പെട്ട് വീടുകള് ഉള്‍പ്പെടെ നിരവധി കെട്ടിടങ്ങള് തകര്‍ന്നു. നിരവധി പേര്‍ക്ക് പരുക്കേറ്റിട്ടുണ്ട്. പ്രദേശത്തെ വൈദ്യുതി ബന്ധം പൂര്‍ണമായും തകര്‍ന്ന നിലയിലാണ്. ആയിരത്തോളം പേര് കാന്‍സസിലില് നിന്ന് മറ്റിടങ്ങളിലേക്ക് മാറി കഴിഞ്ഞു.\nകൻസാസിലെ ആൻഡോലവർ മേഖലയിൽ വലിയ നാശമുണ്ട്. മേഖലയിലെ സെജ്വിക് കൗണ്ടിയിൽ 50 മുതൽ നൂറു വീടുകൾ തകർന്നു. ചിലയിടങ്ങളിൽ വീടുകൾ ചുഴലിക്കാറ്റിൽ കൂട്ടമായി നശിച്ചു. വിചിറ്റ എന്ന പട്ടണത്തിലും കാറ്റ് ഒട്ടേറെ തകരാറുകൾക്ക് വഴിവച്ചു. ചുഴലിക്കാറ്റിന്‍റെ ദൃശ്യങ്ങള് സമൂഹമാധ്യമങ്ങളില് വലിയ തോതില് പ്രചരിക്കുന്നുണ്ട്.\nസെഡ്‌വിക്ക് കൗണ്ടിയിൽ 100 കെട്ടിടങ്ങൾക്ക് വരെ കേടുപാടുകൾ സംഭവിച്ചതായി ആൻഡോവർ ഫയർ ചീഫ് ചാഡ് റസ്സൽ ഒരു വാർത്താ സമ്മേളനത്തിൽ പറഞ്ഞു. എന്നാൽ ആൻഡോവറിൽ എത്ര കെട്ടിടങ്ങൾക്ക് കേടുപാടുകൾ സംഭവിച്ചുവെന്ന് അറിവായിട്ടില്ല .സെഡ്‌വിക്ക് കൗണ്ടിയിൽ ഒരു സ്ത്രീ ഉൾപ്പെടെ മൂന്ന് പേർക്ക് പരുക്കേറ്റു.\nDestructive tornado tearing through Andover KS minutes ago pic.twitter.com/O5KL1Zdcrk\nVideo from the YMCA in Andover, thanks to my cousin @CoachR_Allen pic.twitter.com/uHTwBYPdmG\n— Nicole Phillips (@NicolePhilli) April 30, 2022\nRead Also : അമേരിക്കയിൽ കാട്ടുതീ: അരിസോണയിലും ന്യൂമെക്‌സിക്കോയിലും വ്യാപക നാശനഷ്ടം\nകാലാവസ്ഥാ സാഹചര്യം കൂടുതൽ കരുത്തുറ്റ കാറ്റുകളെയും ചുഴലിക്കാറ്റുകളെയും ശീതക്കൊടുങ്കാറ്റിനെയും പന്ത്രണ്ടിലധികം സംസ്ഥാനങ്ങളിൽ എത്തിച്ചേക്കാമെന്നും കാലാവസ്ഥാ വിദഗ്ധർ പറയുന്നു.\nStory Highlights: Homes ‘completely blown away’ as tornado rips through parts of Kansas\nRead more on: america | tornadoes\nടെക്‌സാസിലെ സ്‌കൂളിൽ വെടിവയ്പ്പ്; 14 കുട്ടികളും ഒരു അധ്യാപികയും കൊല്ലപ്പെട്ടു Headlines\nപ്രധാനമന്ത്രി നരേന്ദ്രമോദി ജപ്പാനിലേക്ക് പുറപ്പെട്ടു Headlines\nബൈഡൻ ഉൾപ്പെടെ 963 അമേരിക്കക്കാർക്ക് യാത്രാ വിലക്ക്; പട്ടിക പ്രസിദ്ധീകരിച്ച് റഷ്യ Latest News


Malayalam News - Meera Nandan | 'എന്റെ വസ്ത്രത്തിന്റെ നീളം അളക്കാന് ആര്‍ക്കും സ്വാതന്ത്ര്യം കൊടുത്തിട്ടില്ല': മീര നന്ദൻ | News18 Kerala, Film Latest Malayalam News | ലേറ്റസ്റ്റ് മലയാളം വാർത്ത\n'എന്റെ വസ്ത്രത്തിന്റെ നീളം അളക്കാന് ആര്‍ക്കും സ്വാതന്ത്ര്യം കൊടുത്തിട്ടില്ല': വിമർശകരോട് മീര നന്ദൻ\nആള്‍ക്കാരെ ബോധ്യപ്പെടുത്താനായി ജീവിക്കാനാകില്ലെന്നും മീര\nNews18 Malayalam | December 14, 2019, 5:51 PM IST\nഇൻസ്റ്റഗ്രാമിൽ പോസ്റ്റ് ചെയ്ത ചിത്രങ്ങൾക്കെതിരെ രംഗത്തെത്തിയവർക്ക് മറുപടിയുമായി നടി മീരാ നന്ദൻ. തന്റെ വസ്ത്രത്തിന്റെ നീളം അളക്കാന് ആര്‍ക്കും സ്വാതന്ത്ര്യം കൊടുത്തിട്ടില്ലെന്നും ആള്‍ക്കാരെ ബോധ്യപ്പെടുത്താനായി ജീവിക്കാനാകില്ലെന്നും നടി പറയുന്നു. മാതൃഭൂമി സ്റ്റാര് ആൻഡ് സ്റ്റെൽ മാസികയ്ക്ക് നല്‍കിയ അഭിമുഖത്തിലാണ് മീര ഇക്കാര്യം വ്യക്തമാക്കിയത്.\n''പണ്ടൊക്കെ പുറത്ത് പോകുമ്പോള് ആള്‍ക്കാര് അടുത്ത് വന്ന് പറയും സിനിമയിലൊക്കെ കാണാറുണ്ട് കേട്ടോ, പിന്നെ ചാനലിലെ പ്രോഗ്രാം നന്നാവുന്നുണ്ട്. എന്നാല് ഇപ്പോള് എല്ലാവരും പറയുന്നത് ഇന്‍സ്റ്റാഗ്രാമില് പോസ്റ്റ് ചെയ്ത ഫോട്ടോ കണ്ടുവെന്നാണ്. ഞാന് പോലും അറിയാതെ ഞാനൊരു അധോലോകമായി മാറിയില്ലേ. ഇന്‍സ്റ്റാഗ്രാമിലെ ചിത്രങ്ങള് വലിയ ചര്‍ച്ചയായി മാറി. രണ്ടു ദിവസം കഴിഞ്ഞാണ് ഞാന് ആ കാര്യമെല്ലാം അറിയുന്നത്. "\n"ആ ഫോട്ടോകള് എന്റെ മാതാപിതാക്കള്‍ക്ക് അയച്ചു കൊടുത്തിരുന്നു. അവര് നെഗറ്റീവൊന്നും പറഞ്ഞിരുന്നില്ല. അതിന് ശേഷമാണ് ഞാന് പോസ്റ്റ് ചെയ്തത്.ഞാന് നോക്കുമ്പോള് ഓണ്‍ലൈന് വാര്‍ത്തകളില് എന്റെ ഫോട്ടോ നിറഞ്ഞു കിടക്കുകയാണ്. ഞാനിട്ട ഡ്രസിന്റെ നീളം കുറഞ്ഞുവെന്നാണ് പറയുന്നത്. അതിന് നീളം കുറവാണെന്ന് എനിക്ക് തോന്നിയിട്ടില്ല. "\n"ഇതിലെ ഏറ്റവും വലിയ കോമഡി എന്താണെന്ന് വച്ചാല്, വാര്‍ത്തകള് കണ്ട് എന്നെ എന്റെ അമ്മാമ വിളിച്ചിരുന്നു. ''എന്റെ മീര എന്താണിത്, ദുബായിലായിട്ടും ആള്‍ക്കാര്‍ക്ക് പുതിയ ലോകത്തെക്കുറിച്ച് വിവരമില്ലേ? ഇവരൊക്കെ ഏത് നൂറ്റാണ്ടിലാണ് ജീവിക്കുന്നത്''. അപ്പോള് തഗ് ലൈഫ് അമ്മാമ എന്ന് പറയാനാണ് എനിക്ക് തോന്നിയത്. "\n"ഒരുപാട് മോശം കമന്റുകള് ചിത്രത്തിന് താഴെ വന്നിരുന്നു. ആദ്യമൊക്കെ മറുപടി കൊടുക്കുമായിരുന്നു. പിന്നെ ഇത്തരക്കാര്‍ക്ക് മറുപടി കൊടുത്തിട്ട് കാര്യമില്ല എന്ന് മനസ്സിലായി. രണ്ട് വിഭാഗം ആളുകളുണ്ട്, ഒന്ന് നിങ്ങള്‍ക്ക് ഇഷ്ടമുള്ളത് ചെയ്യൂ എന്ന് പറയുന്നവര്. മറ്റു ചിലരാകട്ടെ എന്തിനാണ് വേണ്ടാത്ത പണിക്ക പോകുന്നത് എന്ന് ചോദിക്കുന്നവര്."\nഎനിക്ക് ആള്‍ക്കാരെ ബോധിപ്പിക്കാന് വേണ്ടി ജീവിക്കാന് പറ്റില്ല. എന്റെ പേജില് എനിക്ക് ഇഷ്ടമുള്ള ചിത്രങ്ങള് പോസ്റ്റ് ചെയ്യും. അതൊക്കെയാണല്ലോ ഈ സ്വാതന്ത്ര്യമെന്ന് പറയുന്നത്?''- മീര ചോദിക്കുന്നു.


ജിയോ ഫൈബർ ബ്രോഡ്ബാൻഡ് പ്ലാനുകൾ ഇവയാണ് അപേക്ഷിക്കേണ്ടത് എങ്ങനെ? - Malayalam Goodreturns\n» ജിയോ ഫൈബർ ബ്രോഡ്ബാൻഡ് പ്ലാനുകൾ ഇവയാണ് അപേക്ഷിക്കേണ്ടത് എങ്ങനെ?\nPublished: Friday, September 6, 2019, 9:10 [IST]\nമുകേഷ് അംബാനിയുടെ ഏറ്റവും പുതിയ ഫൈബർ അധിഷ്ഠിത ബ്രോഡ്‌ബാൻഡ് സേവനമായ ജിയോ ഫൈബർ വ്യാഴാഴ്ച പ്രഖ്യാപിച്ചു. പ്രതിമാസം 699 രൂപയ്ക്ക് കുറഞ്ഞത് 100 എംബിപിഎസ് വേഗതയിലുള്ള ഇന്റർനെറ്റാണ് കമ്പനി വാഗ്ദാനം ചെയ്യുന്നത്. പ്രതിമാസം 8,499 രൂപയ്ക്ക് 1 ജിബിപിഎസ് വരെ ബ്രോഡ്‌ബാൻഡ് ഇന്റർനെറ്റ് വേഗതയും വാഗ്ദാനം ചെയ്യുമെന്ന് കമ്പനി പ്രസ്താവനയിൽ പറഞ്ഞു. ജിയോയുടെ ഈ ബ്രോഡ്‌ബാൻഡ് സേവനം പരിധിയില്ലാത്ത ഡാറ്റ, ഇന്ത്യയിലെവിടെയും സൗജന്യ വോയ്‌സ് കോളിംഗ്, ടിവി വീഡിയോ കോളിംഗ് / കോൺഫറൻസിംഗ് എന്നിവയും വാഗ്ദാനം ചെയ്യുന്നു.\n3, 6, 12 മാസം എന്നിങ്ങനെ നിരവധി പ്ലാനുകൾ ജിയോ ഫൈബറിന് കീഴിലുണ്ട്. ഒരു മാസത്തെ പ്ലാൻ എടുത്താലും ഒരു സെറ്റ്-ടോപ്പ് ബോക്സ് ലഭിക്കും. വിവിധ പ്ലാനുകളും അവയ്ക്കൊപ്പം ലഭിക്കുന്ന സൗജന്യ സേവനങ്ങളും പരിശോധിക്കാം.\nബ്രോൺസ് പ്ലാൻ - മ്യൂസ് 6W സ്പീക്കർ (വില 2,999 രൂപ)\nസിൽ‌വർ പ്ലാൻ: തമ്പ്212W സ്പീക്കറുകൾ (വില 3,999 രൂപ)\nഗോൾഡ് ആൻഡ് ഡയമണ്ട് പ്ലാൻ: 24 ഇഞ്ച് എച്ച്ഡി ടിവി (വില, 12,990 രൂപ)\nപ്ലാറ്റിനം പ്ലാൻ: 32 ഇഞ്ച് എച്ച്ഡി ടിവി (32,990 രൂപ)\nടൈറ്റാനിയം പ്ലാൻ: 43 ഇഞ്ച്4കെ ടിവി (44,990 രൂപ)\n4 8,499 രൂപയാണ് ടൈറ്റാനിയം പ്ലാനിന്റെ നിരക്ക്. 1 ജിബിപിഎസ് വേഗതയിൽ 30 ദിവസത്തേക്ക് പരിധിയില്ലാത്ത ഡാറ്റയാണ് (5000 ജിബി) ഈ പ്ലാനിലൂടെ ലഭിക്കുക. ഇന്ത്യയിൽ എവിടെയും സൗജന്യ വോയിസ് കോളും ടിവി വീഡിയോ കോളിംഗ് / കോൺഫറൻസിംഗ് തുടങ്ങിയ സേവനങ്ങളും ഈ പ്ലാനിനൊപ്പം ലഭിക്കും. ഗെയിമിംഗ്, ഹോം നെറ്റ്‌വർക്കിംഗ്, ഉപകരണ സുരക്ഷ(അഞ്ച് ഉപകരണങ്ങൾ വരെ), പ്രീമിയം ഉള്ളടക്കം (ആദ്യ ദിവസം ആദ്യ ഷോ മൂവികൾ) എന്നിങ്ങനെ ലഭിക്കും. 43 ഇഞ്ച്4കെ ടിവി സൗജന്യമായും ലഭിക്കും.\n3,999 രൂപയുടേതാണ് പ്ലാറ്റിനം പ്ലാൻ. 1 ജിബിപിഎസ് വേഗതയിൽ 30 ദിവസത്തേക്ക് പരിധിയില്ലാത്ത അതിവേഗ ഡാറ്റയാണ് ഈ പ്ലാനിലൂടെ ലഭിക്കുക. മുകളിൽ പറഞ്ഞ ഗെയിമിംഗ്, ഹോം നെറ്റ്‌വർക്കിംഗ്, ഉപകരണ സുരക്ഷ തുടങ്ങിയ സേവനങ്ങൾക്കൊപ്പം സൗജന്യമായി ലഭിക്കുന്നത് 32 ഇഞ്ച് എച്ച്ഡി ടിവിയാണ്.\n2,499 രൂപയാണ് ഡയമണ്ട് പ്ലാനിന്റെ നിരക്ക്. 500 എം.ബി.പി.എസ് വേഗതയിൽ 30 ദിവസത്തേക്ക് പരിധിയില്ലാത്ത അതിവേഗ ഡാറ്റ (1250GB + 250 GB അധികം) ലഭിക്കും. ഇന്ത്യയിൽ എവിടെയും സൗജന്യ വോയിസ് കോളുകളും ചെയ്യാം. 24 ഇഞ്ച് എച്ച്‍ഡി ടിവിയാണ് ഈ പ്ലാനിനൊപ്പം സൗജന്യമായി ലഭിക്കുക.\n1,299 രൂപയുടെ ഗോൾഡ് പ്ലാനിൽ 250 എം.ബി.പി.എസ് വേഗതയിൽ 30 ദിവസത്തേക്ക് പരിധിയില്ലാത്ത അതിവേഗ ഡാറ്റ (500 ജിബി + 250 ജിബി അധിക) ലഭിക്കും. ഈ പ്ലാനിനൊപ്പവും സൗജന്യമായി 24 ഇഞ്ച് എച്ച്‍ഡി ടിവി ലഭിക്കും.\n849 രൂപയുടെ സിൽവർ പ്ലാൻ സാധാരണക്കാർക്ക് പറ്റിയ പ്ലാനുകളിലൊന്നാണ്. 100MBPS വേഗതയിൽ 30 ദിവസത്തേക്ക് അതിവേഗ ഡാറ്റയാണ് (200 ജിബി + 200 ജിബി അധിക ഡേറ്റ) ലഭിക്കുക. ഇതിനൊപ്പം സൗജന്യമായി ലഭിക്കുന്നത് 3,999 രൂപ വില വരുന്ന തമ്പ്212W സ്പീക്കറുകളാണ്.\nജിയോ ഫൈബറിന് കീഴിലുള്ള ഏറ്റവും വില കുറഞ്ഞ പ്ലാനാണിത്. 699 രൂപയുടെ ഈ പ്ലാൻ അനുസരിച്ച് 100MBPS വേഗതയിൽ 30 ദിവസത്തേക്ക് അതിവേഗ ഡാറ്റ (100 ജിബി + 50 ജിബി അധിക) ലഭിക്കും. ഇന്ത്യയിൽ എവിടെയും സൗജന്യ വോയ്സ് കോൾ സൗകര്യവും ലഭിക്കും. 2,999 രൂപ വില മതിക്കുന്ന മ്യൂസ് 6W സ്പീക്കർ ആണ് സൗജന്യമായി ലഭിക്കുക.\nജിയോ ഫൈബറിനായുള്ള അപേക്ഷാ പ്രക്രിയ ഓൺലൈനിലൂടെ ചെയ്യാവുന്നതും വളരെ ലളിതവുമാണ്. ജിയോ ഫൈബർ സേവനത്തിനായി ഇതുവരെ അപേക്ഷിച്ചിട്ടില്ലാത്തവർക്ക് അവരുടെ വിലാസം നൽകി വെബ്‌സൈറ്റിൽ താൽപ്പര്യം പ്രകടിപ്പിക്കാൻ കഴിയും. നിങ്ങളുടെ പ്രദേശത്ത് സേവനങ്ങൾ ആരംഭിച്ചു കഴിഞ്ഞാൽ, ജിയോ സെയിൽസ് ടീം നിങ്ങളെ ബന്ധപ്പെടും. ഇതുവരെ5ലക്ഷത്തോളം പേർ ജിയോ ഫൈബർ കണക്ഷനായി അപേക്ഷിച്ചിട്ടുണ്ട്.\nRead more about: jio jio fiber ജിയോ\nMukesh Ambani announced its latest fiber-based broadband service, jio Fiber on Thursday. You can check out the various plans and the free services. Read in malayalam.


ഭീകാരാക്രമണത്തിന് പിന്നില് പാക് സംഘമെന്ന് സമ്മതിച്ച് മുഷറഫ് :: Janmabhumi Daily\nThursday 21 February 2019 1:08 pm IST\nപുല്‍വാമ ആക്രമണം ഭയപ്പെടുത്തുന്ന സംഭവമാണ്. എന്നാല് പാകിസ്താന് സര്‍ക്കാരിന് ഇതില് ബന്ധമുണ്ട് എന്നതിന് തെളിവില്ല. ജയ്ഷെ മുഹമ്മദ് മേധാവി മസ്ഊദ് അസ്ഹറിനോട് തനിക്ക് ദയയില്ല. തന്നെയും കൊല്ലാന് നോക്കിയ വ്യക്തിയാണ് അസ്ഹര് എന്നും മുഷറഫ് പറഞ്ഞു.\nഇസ്ലാമാബാദ്: കശ്മീരിലെ പുല്‍വാമ ഭീകരാക്രമണത്തിന് പിന്നില് പാകിസ്താനില് നിന്നുള്ള സംഘം തന്നെയാണെന്ന് സമ്മതിച്ച് മുന് പട്ടാള ഭരണാധികാരി പര്‍വേസ് മുഷറഫ്. ഇന്ത്യ ടുഡെയുമായി നടത്തിയ സംഭാഷണത്തിലാണ് അദ്ദേഹം ഇക്കാര്യം തുറന്നുപറഞ്ഞത്. എന്നാല് പാകിസ്താന് ഭരണകൂടത്തിന് സംഭവത്തില് ബന്ധമില്ലെന്ന് അദ്ദേഹം അവകാശപ്പെട്ടു.\nകഴിഞ്ഞ വ്യാഴാഴ്ചയാണ് പുല്‍വാമയിലുണ്ടായ ചാവേര് സ്ഫോടനത്തില് 40 സിആര്‍പിഫ് ഭടന്‍മാര് കൊല്ലപ്പെട്ടത്. ഇതിനെതിരെ ലോകരാജ്യങ്ങള് രംഗത്തുവന്നിരുന്നു. പാകിസ്താനെ ഒറ്റപ്പെടുത്താനുള്ള നീക്കങ്ങളും ഇന്ത്യ ശക്തമാക്കിയിട്ടുണ്ട്. ഭീകരതക്കെതിരായ പോരാട്ടത്തില് ഇന്ത്യയ്ക്ക് സൗദി പിന്തുണ പ്രഖ്യാപിക്കുകയും ചെയ്തിരിക്കെയാണ് മുഷറിന്റെ പ്രതികരണം.\nപുല്‍വാമ ആക്രമണം ഭയപ്പെടുത്തുന്ന സംഭവമാണ്. എന്നാല് പാകിസ്താന് സര്‍ക്കാരിന് ഇതില് ബന്ധമുണ്ട് എന്നതിന് തെളിവില്ല. ജയ്ഷെ മുഹമ്മദ് മേധാവി മസ്ഊദ് അസ്ഹറിനോട് തനിക്ക് ദയയില്ല. തന്നെയും കൊല്ലാന് നോക്കിയ വ്യക്തിയാണ് അസ്ഹര് എന്നും മുഷറഫ് പറഞ്ഞു. ജയ്ഷെ മുഹമ്മദിനോട് ഇമ്രാന് ഖാന് താല്‍പ്പര്യമുണ്ട് എന്ന് തനിക്ക് തോന്നുന്നില്ല. എല്ലാത്തിനും പാകിസ്താന് ഭരണകൂടത്തെ കുറ്റപ്പെടുത്തുകയാണ്. പാകിസ്താനെ കരിമ്പട്ടികയില് പെടുത്താന് അമേരിക്കയും ഫ്രാന്‍സും ഇന്ത്യയും ശ്രമിക്കുകയാണ്. പാകിസ്താനെ രണ്ടായി മുറിച്ചതില് ഇന്ത്യയ്ക്ക് പങ്കില്ലേ എന്നും മുഷറഫ് ചോദിച്ചു. ഇതെല്ലാം അവസാനിപ്പിക്കണമെന്നും സംഭാഷണത്തിനിടെ മുഷറഫ് പറഞ്ഞു.\nഇന്ത്യ പറയുന്നത് പോലെ സര്‍ജിക്കല് സ്ട്രൈക്ക് നടന്നിട്ടില്ല. എല്ലാം തെറ്റായ പ്രചാരണങ്ങളാണെന്നും മുഷറഫ് പറഞ്ഞു. അതേസമയം, ഇമ്രാന് ഖാനെ കുറ്റപ്പെടുത്തിയാണ് പാക് മുന് പ്രസിഡന്റ് ആസിഫ് അലി സര്‍ദാരി പ്രതികരിച്ചത്. ഇന്ത്യയുടെ ആരോപണങ്ങള് കൈകാര്യം ചെയ്യാന് ഇമ്രാന് ഖാന് പക്വതയില്ലെന്ന് അദ്ദേഹം കുറ്റപ്പെടുത്തി. അന്താരാഷ്ട്ര രാഷ്ട്രീയം കൈകാര്യം ചെയ്യാന് ഇമ്രാന് അറിയില്ലെന്നും സര്‍ദാരി പറഞ്ഞു.\nപര്‍വ്വേസ് മുഷറഫ് അറസ്റ്റില്


നോട്ട് പ്രതിസന്ധി: ബജറ്റ് അവതരണം മാറ്റിവെച്ചു – Chandrika Daily\nBy chandrika Friday December 30, 2016 05:34 am\nനോട്ട് പ്രതിസന്ധി: ബജറ്റ് അവതരണം മാറ്റിവെച്ചു\nഅഞ്ഞൂറിന്റെയും ആയിരത്തിന്റെയും നോട്ടുകള് അസാധുവാക്കിയതിലൂടെ രൂക്ഷമായ കറന്‍സി പ്രതിസന്ധിയെത്തുടര്‍ന്ന് സംസ്ഥാനത്ത് ബജറ്റ് അവതരണം മാറ്റിവെച്ചു. ബജറ്റ് അവതരണം ജനുവരിയില് ഉണ്ടാവില്ലെന്ന് ധനമന്ത്രി തോമസ് ഐസക്ക് അറിയിച്ചു. കറന്‍സി…\nഅഞ്ഞൂറിന്റെയും ആയിരത്തിന്റെയും നോട്ടുകള് അസാധുവാക്കിയതിലൂടെ രൂക്ഷമായ കറന്‍സി പ്രതിസന്ധിയെത്തുടര്‍ന്ന് സംസ്ഥാനത്ത് ബജറ്റ് അവതരണം മാറ്റിവെച്ചു. ബജറ്റ് അവതരണം ജനുവരിയില് ഉണ്ടാവില്ലെന്ന് ധനമന്ത്രി തോമസ് ഐസക്ക് അറിയിച്ചു. കറന്‍സി പ്രതിസന്ധിയും കേന്ദ്ര ബജറ്റും വിലയിരുത്തിയ ശേഷം മാത്രമേ സംസ്ഥാന ബജറ്റ് തയാറാക്കാനാവൂ. അതിനാല് ബജറ്റ് അവതരണം ഫെബ്രുവരി അവസാനമോ മാര്‍ച്ച് ആദ്യമോ ആക്കാനാണ് ഉദ്ദേശിക്കുന്നതെന്ന് തോമസ് ഐസക് പറഞ്ഞു.\nബജറ്റ് അവതരണം നേരത്തെയാക്കാന് സംസ്ഥാന സര്‍ക്കാര് മുമ്പ് നിശ്ചയിച്ചിരുന്നെങ്കിലും കേന്ദ്ര സര്‍ക്കാര് നടപ്പാക്കിയ നോട്ട് അസാധുവാക്കലില് സാമ്പത്തിക പ്രതിസന്ധി രൂക്ഷമായ സാഹചര്യത്തിലാണ് മാറ്റിവെച്ചത്. അതേസമയം ജീവനക്കാരുടെ ശമ്പളവും പെന്‍ഷനും മുടങ്ങില്ലെന്ന് തോമസ് ഐസക് പറഞ്ഞു. പണം പൂര്‍ണമായും അക്കൗണ്ടിലേക്ക് നല്‍കും. ബാങ്കില് നിന്നു പണം നോട്ടുകളായി പിന്‍വലിക്കാന് സാധിക്കുമോ എന്നതു സംബന്ധിച്ച് വ്യക്തതയില്ല. നോട്ടു ലഭ്യമാക്കേണ്ടത് കേന്ദ്രസര്‍ക്കാറിന്റെ ഉത്തരവാദിത്തമാണെന്നും അദ്ദേഹം വ്യക്തമാക്കി. ശമ്പളവും പെന്‍ഷനും വിതരണം ചെയ്യുന്നതിന് കേരളത്തിന് 1391 കോടി രൂപയാണ് ആവശ്യമുള്ളത്. ഇതില് 600 കോടി രൂപ മാത്രമേ ഉറപ്പു നല്‍കാനാവൂ എന്നാണ് ആര്‍ബിഐ സംസ്ഥാനത്തെ അറിയിച്ചത്. അതേസമയം മുന്‍വര്‍ഷത്തെ അപേക്ഷിച്ച് ഡിസംബറില് സര്‍ക്കാര് വരുമാനത്തില് 427 കോടി കുറഞ്ഞതായി ധനവകുപ്പിന്റെ റിപ്പോര്‍ട്ടില് പറയുന്നു. വിവിധ നികുതികളില് നിന്നുള്ള വരുമാനത്തിലാണ് കുറവ് വന്നത്. വാണിജ്യ നികുതിയില് മാത്രം 200 കോടിയുടെ കുറവ് വന്നു. കൂടാതെ വാണിജ്യനികുതിയുടെ ഭാഗമായ മദ്യവില്‍പനയില് നിന്നുള്ള നികുതിയിനത്തില് 27.3 ശതമാനം കുറഞ്ഞു. വാറ്റും വാറ്റിതര വാണിജ്യനികുതിയും ചേര്‍ന്ന് ഇത്തവണ ലഭിച്ച തുക 2242 കോടി രൂപയാണ്. 2015 ഡിസംബറില് ഇത് 2442 കോടി രൂപയായിരുന്നു.\nCategories: More, Views Tags: budget


'ഹൃദയ'ത്തിലെ ഹോട്ടല് പരിചയപ്പെടുത്തി വിനീത് ശ്രീനിവാസന് - celluloid\n‘ഹൃദയ’ത്തിലെ ഹോട്ടല് പരിചയപ്പെടുത്തി വിനീത് ശ്രീനിവാസന്\nHome » Blog » ‘ഹൃദയ’ത്തിലെ ഹോട്ടല് പരിചയപ്പെടുത്തി വിനീത് ശ്രീനിവാസന്\nഹൃദയം സിനിമയില് ചിത്രീകരിച്ചിരിക്കുന്ന ഹോട്ടല് പരിചയപ്പെടുത്തി സംവിധായകന് വിനീത് ശ്രീനിവാസന്. ഹൃദയത്തിലെ കഥാപാത്രങ്ങളായ അരുണും നിത്യയും പൊറോട്ടയും ബീഫും കഴിക്കുന്ന കട ഏതാണെന്ന് സിനിമ കണ്ട പലരും ചോദിച്ചുവെന്നും അതുകൊണ്ടാണ് ഇപ്പോള് ഇങ്ങനെ കുറിപ്പിടുന്നതെന്നും വിനീത് പറയുന്നു .\nവിനീത് ശ്രീനിവാസന്റെ പോസ്റ്റിന്റെ പൂര്‍ണ്ണ രൂപം,\nഹൃദയം കണ്ട ഒരുപാടു പേര് ചോദിച്ച ഒരു കാര്യമാണ്, അരുണും നിത്യയും പൊറോട്ടയും ബീഫും കഴിക്കുന്ന കട ഏതാണെന്ന്. കൊല്ലങ്കോടു നിന്നും പൊള്ളാച്ചി പോവുന്ന റൂട്ടില് രണ്ടര കിലോമീറ്റര് പോയാല് എടച്ചിറ എന്ന സ്ഥലത്തെത്തും. അവിടെയുള്ള അയ്യപ്പേട്ടന്റെ കടയാണത്. സുരാജേട്ടനും ഹരീഷ് കണാരനുമാണ് എന്നെ അവിടെ ആദ്യം കൊണ്ടുപോയത്. കിടിലം ഊണ് കിട്ടും അവിടെ. ബണ് പൊറോട്ട ഞങ്ങള് ഷൂട്ടിനു വേണ്ടി ഒരാളെ വരുത്തി ചെയ്യിച്ചതാണ്. അയ്യപ്പേട്ടന്റെ കടയില് ഇപ്പൊ പൊറോട്ട ഉണ്ടോ എന്നറിയില്ല. പക്ഷെ അദ്ദേഹം കൈപ്പുണ്യം ഉള്ള മനുഷ്യനാണ്. എന്തുണ്ടാക്കിയാലും നല്ല രുചിയാണ്.\nതീയേറ്ററുകളില് വിജയകരമായി പ്രദര്‍ശനം തുടരുന്ന ചിത്രമാണ് ഹൃദയം. വിനീത് ശ്രീനിവാസന്റെ സംവിധാനത്തിലൊരുങ്ങിയ ചിത്രത്തില്\nപ്രണവ് മോഹന്‍ലാല്, കല്യാണി പ്രിയദര്‍ശന്, ദര്‍ശന രാജേന്ദ്രന് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ഹൃദയത്തിന്റെ തിരക്കഥ എഴുതിയിരിക്കുന്നത് വിനീതിന്റെയും ഭാര്യ ദിവ്യയുടെയും ജീവിതവുമായി ബന്ധപ്പെടുത്തിയാണെന്ന് അഭ്യൂഹങ്ങള് ഉണ്ടായിരുന്നു. എന്നാല് ചിത്രം പറയുന്നത് അവരുടെ ജീവിതമല്ലെന്നും മറിച്ച് തങ്ങളുടെ കോളേജ് സമയത്തുള്ള ചില നിമിഷങ്ങളും, അനുഭവങ്ങളും ചിത്രത്തിലുണ്ടെന്നും വിനീത് അഭിമുഖത്തില് പറഞ്ഞു. ചിത്രത്തിലെ പാട്ടുകളൊക്കെ തന്നെ ഏറെ ജനപ്രീതി നേടിയിരിക്കുകയാണ്. മെറിലാന്റ് സിനിമാസ് ആന്റ് ബിഗ് ബാങ് എന്റര്‍ടൈയ്മെന്റിന്റെ ബാനറില് വൈശാഖ് സുബ്രഹ്‌മണ്യന് നിര്‍മ്മിച്ച ഈ ചിത്രത്തിന്റെ ഛായാഗ്രഹണം വിശ്വജിത്ത് ഒടുക്കത്തില് ആണ് നിര്‍വ്വിച്ചിരിക്കുന്നത്. മറിലാന്റ് സിനിമാസിന്റെ 70ാം വര്‍ഷത്തിലൊരുങ്ങുന്ന എഴുപതാമത്തെ ചിത്രമാണിത്. 40 വര്‍ഷത്തിന് ശേഷം മെറിലാന്റ് സിനിമാസിന്റെ ബാനറില് ഒരുങ്ങുന്ന ചിത്രം കൂടിയാണ് ഹൃദയം.\nTags: Hesham Abdul Wahab, Hridayam, pranav mohanlal, vineeth sreenivasan\nകേരള രാഷ്ട്രീയത്തില് നടന്ന വലിയ ട്രാപ്പിന്റെ കഥയുമായ് ‘വരാല്’; പുതിയ പോസ്റ്റര് പുറത്ത്\nദിലീപിന്റെ മുന്‍കൂര് ജാമ്യാപേക്ഷ വീണ്ടും മാറ്റി


പാശ്ചാത്യ ആഘോഷങ്ങൾ പലതും നമ്മൾ വളരെ ആവേശത്തോടെ ആഘോഷിച്ചു വരുന്നു. വാണിജ്യപരമായ ഒരു ഇടപെടലുകൾ ഇവയ്ക്കൊക്കെ ഉണ്ടെങ്കിലും കാലക്രമേണ എല്ലാവരും ഈ ആഘോഷങ്ങളെ ഏറ്റെടുക്കുന്ന ഒരു പ്രവണത ഇപ്പോൾ കണ്ടു വരുന്നുണ്ട്. ഇത്തരം ആഘോഷങ്ങൾ മാധ്യമങ്ങൾ ഏറ്റെടുക്കുകയും അവ സംസ്ക്കാരത്തിൻ്റെ ഭാഗമാക്കി മാറ്റുവാൻ ഒരു പരിധി വരെ സാധിക്കുകയും ചെയ്തിട്ടുണ്ട്. ഇത്തരും ആഘോഷമാണ് വാലൻ്റെയിൻസ് ഡേ ആഘോഷം. പ്രണയിക്കുന്നവർക്കും ഹൃദയത്തിൽ പ്രണയം ഉള്ളർക്കുമായി ഒരു ദിവസം. അതു തന്നെ ഒരാഴ്ചയായി ദീർഘിപ്പിച്ച്, റോസ് ഡേ, പ്രപ്പോസ് ഡേ, ചോക്കളേറ്റ് ഡേ എന്ന് തുടങ്ങി ഏഴു ദിവസങ്ങൾ ആഘോഷത്തിൻ്റെ ഭാഗമാക്കിയിരിക്കുന്നു. വാലൻ്റെയിൻസ് ഡേയ്ക്ക് ജ്യോതിഷവുമായി കാര്യമായ ബന്ധം ഇല്ലെങ്കിലും നിങ്ങളുടെ പ്രണയവും സ്നേഹബന്ധവും അടുത്ത വാലൻ്റെയിൻസ് ഡേ വരെ എപ്രകാരമാണെന്ന് നോക്കാം\nമേടം ( അശ്വതി, ഭരണി, കാർത്തിക കാൽ നക്ഷത്രങ്ങൾ)\nവരുന്ന ഒരു വർഷക്കാലം സ്നേഹിക്കുന്നവർക്കും സ്നേഹിക്കപ്പെടുന്നവർക്കും ഗുണദോഷ സമ്മിശ്ര വർഷമായിരിക്കും. ആദ്യമാസങ്ങൾ ഗുണപരമല്ലെങ്കിലും പിന്നീട് ഗുണഫലങ്ങൾ അനുഭവർത്തിൽ വരും. അവസ്മരണീയ കൂടി ച്ചേരലുകളും സന്തോഷനിമിഷങ്ങളും തീർച്ചയായും ലഭിക്കും. എന്നിരുന്നാലും ബന്ധങ്ങളിൽ വിളലുണ്ടാകാതെ നോക്കെണ്ടതാണ്.\nഇടവം (കാർത്തിക മുക്കാൽ, രോഹിണി, മകയിര്യം അര നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം വളരെ അനുകൂലമായിരിക്കും. പങ്കാളിയുമായി കൂടെ കഴിയുവാനും യാത്രകൾക്കും അവസരം ലഭിച്ചേക്കും. വർഷത്തിൻ്റെ മദ്ധ്യകാലം അത്ര അനുകൂലമായിരിക്കില്ല. സെപ്റ്റംബർ, നവംബർ മാസങ്ങളിൽ ശ്രദ്ധ അനിവാര്യമായിരിക്കും. വർഷത്തിൻ്റെ അവസാന രണ്ടു മാസങ്ങളിൽ വേർപിരിഞ്ഞു താമസിക്കുവാൻ സാധ്യതയുണ്ട്. ഗുണദോഷ സമ്മിശ്രമായ ഒരു വർഷമാണ് നിങ്ങളെ കാത്തിരിക്കുന്നത്\nമിഥുനം ( മകയിര്യം അര, തിരുവാതിര, പുണർതം മുക്കാൽ നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം തീരെ അനുകൂലമായിരിക്കില്ല. എന്നാലും വിഷമിക്കേണ്ടതില്ല. അനുകൂല സമയങ്ങൾ നിങ്ങളെ കാത്തിരിക്കുന്നു. ഏപ്രിൽ മാസത്തോടെ ജീവിത പങ്കാളിയുമായി ഒന്നിച്ച് കഴിവാനുള്ള യോഗമുണ്ട്. ദീർഘയാത്രകൾക്കും അവിസ്മരണീയ സന്ദർഭങ്ങൾക്കും സാധ്യത കാണുന്നു. അനാവശ്യ വാഗ്വാദങ്ങളിൽ നിന്നും ഒഴിഞ്ഞ് നിൽക്കുക. കൂടുതൽ ഗുണഫലങ്ങൾ തരുന്ന ഒരു വർഷമായിരിക്കും ഈ വർഷം\nകർക്കിടകം (പുണർതം കാൽ, പൂയ്യം, ആയില്യം നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം നന്നായിരിക്കുമെങ്കിലും ഏപ്രിൽ മാസം മുതൽ കാര്യങ്ങൾ അത്ര അനുകൂലമായിരിക്കില്ല. തെറ്റിദ്ധാരണകൾക്കും ശത്രുക്കളുടെ അപവാദത്തിനും സാധ്യത കാണുന്നു. ശ്രദ്ധയോടെ മാത്രം മുന്നേറൂക. ചെയ്യുന്ന പ്രവൃത്തികൾ പലതും തെറ്റിദ്ധരിക്കപ്പെടുവാൻ സാധ്യതയുണ്ട്. വേർപിരിഞ്ഞ് ജീവിക്കേണ്ടി വന്നാൽ അത്ഭുതപ്പെടേണ്ടതില്ല. പ്രേമകാര്യങ്ങളിൽ വളരെ ശ്രദ്ധ വേണ്ട വർഷമാണിത്. ശ്രദ്ധയോടെ മുന്നേറുക.\nചിങ്ങം (മകം, പൂരം, ഉത്രം കാൽ നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം അത്ര നല്ലതായിരിക്കില്ല. ബന്ധങ്ങളിൽ വിള്ളലുകൾ ഉണ്ടാകാതെ സൂക്ഷിക്കേണ്ടതാണ്. പക്ഷെ ഏപ്രിൽ മുതൽ വളരെ അനുകൂല സമയമായിരിക്കും. ഒന്നിച്ച് ജീവിക്കുവാനുള്ള സാഹചര്യങ്ങൾ ഉണ്ടാകും. തെറ്റിദ്ധാരണകളും സംശയങ്ങളും മാറി ബന്ധം സുദൃഢമാകുവാനും സാധ്യത കാണുന്നു. വർഷാവസാനം ശോഭനമായിരിക്കും. ഈ വർഷം പൊതുവേ അനുകൂലമായിരിക്കും\nകന്നി (ഉത്രം മുക്കാൽ, അത്തം, ചിത്തിര അര നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം അനുകൂലമായിരിക്കും. ആശയപരമായ ഐക്യം എല്ലാ മേഖലയിലും പ്രകടമായിരിക്കും. ഏപ്രിൽ മാസം മുതൽ കാര്യങ്ങൾ പ്രതികൂലമായേക്കാം. ശത്രുക്കൾ അപവാദങ്ങൾ പ്രചരിപ്പിച്ചേക്കാം. അനാവശ്യ വാഗ്വാദങ്ങൾ ഒഴിവാക്കേണ്ടതാണ്. അന്യരുടെ വാക്കുകൾക്ക് ശ്രദ്ധ നൽകാതെ യുക്തിപരമായി ചിന്തിച്ച് മുന്നോട്ട് പോവുക. പൊതുവേ നോക്കുകയാണെങ്കിൽ വലരെ ശ്രദ്ധയും കരുതലും വേണ്ട ഒരു വർഷമാണിത്.\nതുലാം ( ചിത്തിര അര, ചോതി, വിശാഖം മുക്കാൽ നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം ചില ചെറിയ തടസ്സങ്ങൾ ഉണ്ടാകുമെങ്കിലും അതിനു ശേഷം വളരെ അനുകൂലമായിരിക്കും. ഏപ്രിൽ മുതൽ ഗുണഫലങ്ങൾ അനുഭവത്തിൽ വരും. കുറച്ചു കാലമായി അകന്നു നിന്നിരുന്നവർക്ക് കൂടിച്ചേരുവാൻ സാധിക്കും. അഭിപ്രായ വ്യത്യാസങ്ങൾ പറഞ്ഞു തീർക്കുവാനും സ്നേഹത്തോടെ മുന്നോട്ട് പോകുവാനും സാധിക്കും. പൊതുവേ വളരെ അനുകൂലമായ ഒരു വർഷമായിരിക്കും വരുന്നത്\nഈ വാലൻ്റെയിൻസ് വർഷത്തിൻ്റെ തുടക്കം തീരെ അനുകൂലമായിരിക്കില്ല. വിശ്വാസത്തെ ബാധിക്കുന്ന സംഭവ വികാസങ്ങൾ ഉണ്ടായേക്കാം. പക്ഷെ ഏപ്രിൽ മുതൽ അനുകൂലസമയമായിരിക്കും. എന്നിരുന്നാലും ശ്രദ്ധയും കരുതലും ആവശ്യമുള്ള സമയാമാണിത്. പൊതുവേ ഈ വർഷം വളരെ അനുകൂലമെന്ന് പറയുവാൻ സാധിക്കില്ല. ബന്ധങ്ങളിൽ പ്രത്യേക ശ്രദ്ധയും പരിഗണനയും നൽകുക.\nധനു ( മൂലം, പൂരാടം, ഉത്രാടം കാൽ നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം വളരെ അനുകൂലമാണ്. യാത്രകൾ, ആഘോഷങ്ങൾ എന്നിവയുണ്ടാകാം. സ്നേഹനിർഭരമായ അനേകം അവസരങ്ങൾ ലഭിച്ചേക്കും. ഏപ്രിൽ മുതൽ കാര്യങ്ങൾ അത്രയ്ക്ക് അനുകൂലമായിരിക്കില്ല. സംശയങ്ങൾക്കും വാക്കു തർക്കങ്ങൾക്കും സാധ്യത കാണുന്നു. അനാവശ്യ വാഗ്വാദങ്ങൾ ഒഴിവാക്കേണ്ടതാണ്. ഈ വർഷം ഗുണദോഷ സമ്മിശ്രമായിരിക്കും.\nമകരം( ഉത്രാടം മുക്കാൽ, തിരുവോണം, അവിട്ടം അര നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം അത്ര മോശമായിരിക്കില്ല. എന്നിരുന്നാലും ഒന്നിച്ച് കഴിയുവാൻ തിരക്കുകൾ അനുവദിച്ചില്ലെന്നു വരാം. പക്ഷെ ഏപ്രിൽ മാസം മുതൽ കാര്യങ്ങൾ അനുകൂലമായി വരും. യാത്രകൾക്കും മംഗള കർമ്മങ്ങൾക്കും സാധ്യത കാണുന്നു. പങ്കാളിയുമായി ജീവിക്കുവാൻ സമയം കണ്ടെത്തും. ഈ വർഷം പൊതുവേ അനുകൂലമാണെന്ന് പറയാം\nകുംഭം (അവിട്ടം അര, ചതയം, പൂരുരുട്ടാതി മുക്കാൽ നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം അത്ര അനുകൂലമായിരിക്കില്ല. എന്നാലും കാര്യമായ പരിക്കുകൾ ഇല്ലാതെ ഈ വർഷം മുന്നോട്ട് പോയേക്കാം. ഏപ്രിൽ മാസം മുതൽ കാര്യങ്ങളിൽ ചെറിയ പുരോഗതി ദൃശ്യമാകും. അഭിപ്രായ വ്യത്യാസങ്ങൾക്ക് സാധ്യതയുണ്ട്. വിട്ടു വീഴ്ചകളിലൂടെ പ്രശ്നങ്ങൾ പരിഹരിക്കേണ്ടതാണ്. ഈ വർഷം വളരെ ശോഭനമല്ലെങ്കിലും പ്രശ്നങ്ങൾ കുറഞ്ഞ വർഷമായിരിക്കും\nമീനം (പൂരുട്ടാതി കാൽ, ഉത്രട്ടാതി, രേവതി നക്ഷത്രങ്ങൾ)\nഈ വാലൻ്റെയിൻസ് വർഷത്തിൻ്റെ തുടക്കം അനുകൂലമായിരിക്കും. പങ്കാളിയുമായി ഒന്നിച്ച് കഴിവാൻ അവസരം വന്നു ചേരും. ഏപ്രിൽ മുതൽ അത്ര അനുകൂലമായിരിക്കില്ല. പ്രശ്നങ്ങൾ അപ്പപ്പോൾ തന്നെ പറഞ്ഞു തീർത്ത് മുന്നോട്ട് പോവുക. വർഷത്തിൻ്റെ അവസാന സമയം അനുകൂലമായിരിക്കും. ഈ വർഷം പൊതുവെ ഗുണദോഷ സമ്മിശ്രമായ ഫലങ്ങൾ തരുന്ന വർഷമായിരിക്കും\nഎല്ലാവർക്കും സ്നേഹ സുരഭിലമായ ഒരു വർഷം ആശംസിക്കുന്നു.


മിന്നു | Aksharathalukal Novel\nCategory: Novel Tags: Christy, Love, Malayalam Novels\n7 ക്ലാസ്സ് വരെ അച്ഛൻമാരും സിസ്റ്റഴ്സും നടത്തിയിരുന്ന സ്കൂളിൽ ആയിരുന്നു പഠിച്ചത്. അവിടെ7ക്ലാസ്സ് വരെ മാത്രമേ ഉള്ളു. ആ സ്കൂൾ ഉണ്ടാക്കിയ ഒരോളം വലുതായിരുന്നു.\nമാസത്തിലെ ആദ്യ വെള്ളിയാഴ്ച സ്കൂളിന്റെ അടുത്തുള്ള പള്ളിയിലെ കുർബാന.\nഉച്ചക്ക് കിട്ടുന്ന ചോറും കഞ്ഞി പയറും.\nഇപ്പൊ ആലോചിക്കുമ്പോൾ അല്ലെങ്കിൽ അതിലൂടെ പോകുമ്പോൾ വല്ലാത്ത നൊസ്റ്റു ആണ് മനസിന്.\n7 ക്ലാസ്സ് കഴിഞ്ഞതും പിന്നെ അതുപോലെ ഒരു സ്കൂളിൽ പഠിക്കാൻ ഇത്തിരി ബുദ്ധിമുട്ടായിരുന്നു. കാരണം വീടിന്റെ അടുത്തു അങ്ങനെ വേറെ സ്കൂൾ ഇല്ല.\nവീടിന്റെ അടുത്തുള്ള ഒരു സ്കൂൾ ആണെങ്കിൽ മോശം സ്കൂളിന്റെ സർട്ടിഫിക്കറ്റ് എല്ലാ കൊല്ലവും വാങ്ങുന്ന സ്കൂൾ ആയിരുന്നു. 8 ക്ലാസ്സ് പഠിക്കാൻ ചേർന്നത് അവിടെ ആയിരുന്നു. പഠിക്കാൻ പിന്നെ മുന്നിൽ ആയ കാരണം എവിടെ ചേർന്നാലും കണക്കാണ്.\nവീടിന്റെ അടുത്ത് നിന്ന് ഒരു പെൺകുട്ടി കൂടെ ഉണ്ടായിരുന്നു. പണ്ടേ വള്ളി പൊട്ടിയ പോലെ ആയതു കൊണ്ട് അവളുടെ കൂടെ ആണ് പോയിരുന്നത്. ആ അവളുടെ പേര് അനു എന്നാ. അവളുടെ കൂടെ ആയിരുന്നു ആദ്യമായി 8 ക്ലാസ്സിൽ പോയത്.\nപഴയ സ്കൂളിനെക്കാൾ3ഇരട്ടി വലിപ്പം. കണ്ടപ്പോ തന്നെ വാ പൊളിച്ചു നിന്നു. അനു അവിടെ പഠിച്ച കാരണം എല്ലാരേയും അറിയാമായിരുന്നു. അവളുടെ ഒരു ബസ്റ് ഫ്രണ്ട് ഉണ്ടായിരുന്നു അവൾ ആണ് മ്മടെ കഥയിലെ നായിക അല്ല എന്റെ നായിക.\nമിന്നു.7 ക്ലാസ്സിൽ ഞാൻ പഠിച്ചിരുന്നപ്പോൾ ലൈബ്രറിയിൽ നിന്ന് എനിക്ക് ഒരു പുസ്തകം കിട്ടി മിന്നു എന്ന് പേരുള്ളത്. അന്ന് വീട്ടിൽ അനു വന്നപ്പോൾ എന്റെ ഫ്രണ്ട് ഉണ്ടെടാ മിന്നു എന്നാ പേര് എന്ന് പറഞ്ഞു കൊണ്ട് പോയി.\nഅന്ന് ആ കാര്യങ്ങൾ ഒക്കെ അവിടെ വിട്ടതാ. ദേ ആ മിന്നു ഇപ്പൊ മുന്നിൽ നിൽക്കുന്നു. കാണൻ വലിയ ഭംഗി ഒന്നും ഇണ്ടായിരുന്നില്ല. എല്ലാരും അവളെ കളിയാക്കിയിരുന്നത് നിന്റെ പേരും നിന്റെ നിറവും ഒരിക്കലും ചേരില്ല എന്നും പറഞ്ഞാണ്….\nBe the first to review “മിന്നു” Cancel reply


Kochi metro inauguration | കൊച്ചി മെട്രോ ഉദ്ഘാടനം 30 ന് ; പ്രധാനമന്ത്രി എത്തിയേക്കും | Mangalam\nThursday, June 14, 2018 Last Updated5Min 47 Sec ago English Edition\nFriday 19 May 2017 01.29 PM\nകൊച്ചി മെട്രോ ഉദ്ഘാടനം 30 ന് ; പ്രധാനമന്ത്രി എത്തിയേക്കും\nകൊച്ചി : കൊച്ചി മെട്രോയുടെ ഉദ്ഘാടനം ഈ മാസം 30ന് നടത്തുമെന്ന് മന്ത്രി കടകംപള്ളി സുരേന്ദ്രന്. ചടങ്ങിന് പ്രധാനമന്ത്രി എത്തുമെന്നാണ് പ്രതീക്ഷയെന്നും എന്നാല്, ഇതുസംബന്ധിച്ച ഔദ്യോഗിക വിവരങ്ങള് ലഭിച്ചിട്ടില്ലെന്നുമാണ് റിപ്പോര്‍ട്ട്.\nമന്ത്രിസഭയുടെ ഒന്നാം വാര്‍ഷികാഘോഷത്തോട് അനുബന്ധിച്ച് 30 ഉദ്ഘാടനം നടത്തണമെന്ന നിര്‍ദേശം കഴിച്ച ദിവസം ചേര്‍ന്ന മന്ത്രിസഭാ യോഗത്തില് ഉണ്ടായിരുന്നു. ആലുവയില് വച്ചാകും ഉദ്ഘാടനം നടക്കുക. ആദ്യഘട്ടത്തില് ആലുവ മുതല് പാലാരിവട്ടം വരെയുള്ള 13 കിലോമീറ്ററാണ് സര്‍വീസ് നടത്തുക.\nപ്രധാനമന്ത്രിയുടെ സമയം ഉടന് ലഭ്യമാകുമെന്നാണ് പ്രതീക്ഷ. എന്നാല്, എന്തെങ്കിലും സാഹചര്യത്തില് അദ്ദേഹത്തിന് എത്താന് കഴിഞ്ഞില്ലെങ്കില് മുഖ്യമന്ത്രിയാകും കൊച്ചി മെട്രോ ഉദ്ഘാടനം ചെയ്യുക.\nആദ്യഘട്ട സര്‍വീസിന് ഒന്‍പത് ട്രെയിനുകളാണ് എത്തിയിരിക്കുന്നത്. മെട്രോ റെയില് സേഫ്റ്റി കമ്മിഷണറുടെ നേതൃത്വത്തില് അന്തിമ സുരക്ഷാ പരിശോധനകളെല്ലാം പൂര്‍ത്തിയായി കൊച്ചി മെട്രോ സര്‍വീസിന് സജ്ജമായിട്ടുണ്ട്.\nആദ്യ പിറന്നാളിന് യാത്രക്കാരെ ഞെട്ടിക്കാന് ഒരുങ്ങി കൊച്ചി മെട്രോ\nകൃത്യമായ ശമ്പളമോ സൗകര്യങ്ങളോ ലഭിക്കുന്നില്ല ; കൊച്ചി മെട്രോയിയില് തീരാദുരിതവുമായി ട്രാന്‍സ്ജെന്‍ഡര് ; തീര്‍ഥ സര്‍വികയുടെ പോസ്റ്റ്\nസര്‍ക്കാര് അലംഭാവം; കൊച്ചി മെട്രോ കുതിക്കുന്നത് പ്രതിമാസം 6.6 കോടി രൂപ നഷ്ടവുമായി\nഎന്റെ കല്യാണമാണ്, മുഹൂര്‍ത്തത്തിന് എനിക്ക് എത്തണം.!: ഗതാഗതാ കുരുക്കില് നിന്ന് മുഹൂര്‍ത്തത്തിന് മണ്ഡപത്തിലെത്തിച്ചത് കൊച്ചി മെട്രോ, സംഭവം ഇങ്ങനെ\nജമ്മു കശ്മീരില് മുതിര്‍ന്ന മാധ്യമപ്രവര്‍ത്തകന് വെടിയേറ്റ് മരിച്ചു\nആവേശത്തിന് കിക്കോഫ്: സൗദിക്കെതിരെ റഷ്യ മൂന്ന് ഗോളിനു മുന്നില്\nഡോക്ടറെ മരത്തില് കെട്ടിയിട്ട ശേഷം ഭാര്യയേയും മകളേയും കൂട്ടബലാത്സംഗം ചെയ്തു\nകാപ്പാട് കപ്പക്കല് കടപ്പുറത്ത് മാസപ്പിറവി കണ്ടു; നാളെ ചെറിയ പെരുന്നാള്\nവൈകിയെത്തുന്ന സമയം 'ഔദ്യോഗിക സമയമാക്കുന്നു'..: ട്രെയിനുകള് ക്യത്യസമയം പാലിക്കണമെന്ന് റെയില്‍വേ മന്ത്രിയോട് മുഖ്യമന്ത്രി


Popular Finance fraud case: Police says More accused to be arrested | പോപ്പുലർ ഫിനാൻസ് തട്ടിപ്പിൽ റോയിയുടെ ഒരു മകൾ കൂടി അറസ്റ്റിലാവും, മൂന്ന് നഗരങ്ങളിൽ ആഡംബര ഫ്ലാറ്റുകൾ! - Malayalam Oneindia\n22 min ago കൊവിഡ് മുക്തരിൽ ആരോഗ്യപ്രശ്‌നങ്ങൾ വർദ്ധിക്കുന്നു;സംസ്ഥാനത്ത് പോസ്റ്റ് കൊവിഡ് ക്ലിനിക്കുകൾ ആരംഭിക്കും\n7 hrs ago സമുദ്രോൽപ്പന്ന സംസ്‌കരണ വിപണന മേഖലയ്ക്ക് ഉണർവേകാൻ ചേർത്തല മെഗാ സീ ഫുഡ് പാർക്ക്\nPublished: September 12 2020, 18:10 [IST]\nപത്തനംതിട്ട: പോപ്പുലർ ഫിനാൻസ് സാമ്പത്തിക തട്ടിപ്പിൽ കൂടുതൽ പേർ അറസ്റ്റിലാവുമെന്ന് സൂചന. കേസിൽ അറസ്റ്റിലായ റോയ് ഡാനിയേലിന്റെ കുടുംബത്തിന് പുറമേ ഉടമകളുടെ ബന്ധുക്കൾക്ക് തട്ടിപ്പിന്റെ ആസൂത്രണത്തിൽ പങ്കുണ്ടെന്നാണ് ഇപ്പോൾ പുറത്തുവരുന്ന സൂചന. ഇതോടെ കൂടുതൽ പേർ കേസിൽ പ്രതികളാവുകയും ചെയ്യും. കേസിൽ അന്വേഷണം പുരോഗമിക്കുന്നതിനിടെ സ്ഥാപനത്തിന്റെ ഉമടകളുടെ സാമ്പത്തിക ഇടപാടുകളുമായി ബന്ധപ്പെട്ട കുടുതൽ വിവരങ്ങൾ പോലീസിന് ലഭിച്ചിട്ടുണ്ട്. റോയ് ഡാനിയേലിന്റെ കുടുംബത്തിന് കൊച്ചി, തൃശ്ശൂർ, തിരുവനന്തപുരം എന്നീ നഗരങ്ങളിലായി നിരവധി ആഡംബര ഫ്ലാറ്റുകൾ സ്വന്തമായുണ്ടെന്നും പോലീസ് കണ്ടെത്തിയിട്ടുണ്ട്. കൊച്ചിയിൽ സ്വന്തമായി ഒരു വില്ലയും ഇവർക്കുണ്ട്.\nകേരളത്തിലുള്ള ഫ്ലാറ്റുകളിൽ ചിലത് റോയ് ഡാനിയേലിന്റെ പേരിലും മറ്റുള്ളവ പെൺമക്കളുടെ പേരിലുമാണനുള്ളത്. രണ്ട് ബെൻസ് കാറുകളും ഒരു ഓഡിയും ഉൾപ്പെടെ നാല് വർഷത്തിനിടെ മൂന്ന് ആഡംബര കാറുകളും കുടുംബം സ്വന്തമാക്കിയിട്ടുണ്ട്. റോയ് ഡാനിയേൽ, ഭാര്യ, വിദേശത്തേക്ക് കടക്കാൻ ശ്രമിച്ച രണ്ട് പെൺമക്കൾ എന്നിവരാണ് നേരത്തെ കേസിൽ അറസ്റ്റിലായത്. ഇതിനിടെ നാലാം പ്രതിയാണെന്ന് കണ്ടെത്തിയ വനിതാ ഡോക്ടറെയും അറസ്റ്റ് ചെയ്തേക്കുമെന്നാണ് സൂചന. പോപ്പുലർ ഫിനാൻസ് മാനേജിംഗ് ഡയറക്ടർ തോമസ് ഡാനിയേലിന്റെ മക്കളിൽ ഒരാളായ ഡോ. റിയ തോമസാണ് ഇനി അറസ്റ്റിലാവാനുള്ളത്. പോപ്പുലർ ഫിനാൻസിന്റെ ഡയറക്ടർമാരിൽ ഒരാളായ റിയയെ കണ്ടെത്താനുള്ള ശ്രമത്തിലാണ് പോലീസ്.\nനിക്ഷേപകരിൽ നിന്ന് പണം തട്ടിയ ശേഷം രാജ്യം വിടാനായിരുന്നു പോപ്പുലർ ഫിനാൻസ് ഉടമകൾ ലക്ഷ്യമിട്ടിരുന്നത്. ഇക്കാര്യം കേസിൽ അന്വേഷണം നടത്തിവന്നിരുന്ന സംഘത്തിനും ബോധ്യപ്പെട്ടിട്ടുണ്ട്. നിക്ഷേപകരിൽ നിന്ന് സ്വീകരിച്ച പണം വ്യാപകമായി ആസ്ട്രേലിയ ഉൾപ്പെടെയുള്ള വിവിധ വിദേശരാജ്യങ്ങളിൽ നിക്ഷേപിച്ചതായി കണ്ടെത്തിയിട്ടുണ്ട്. ഇതോടെ ഇന്റർപോൾ പോലുള്ള കേന്ദ്ര ഏജൻസികളുടെ സഹായത്തോടെ മാത്രമേ കേസിലെ അന്വേഷണം മുന്നോട്ടുപോകുകയുള്ളൂ. കേരളത്തിൽ വിവിധ ജില്ലകളിൽ നിന്നായി നിക്ഷേപകർ പോപ്പുലർ ഫിനാൻസിനെതിരെ പരാതിയുമായി പോലീസിനെ സമീപിച്ചിട്ടുണ്ടെങ്കിലും നിക്ഷേപകർക്ക് നഷ്ടമായ തുക തിരിച്ചുകിട്ടുന്നത് സംബന്ധിച്ച് ഒരു നടപടികളും ഇതുവരെ സ്വീകരിച്ചിട്ടില്ല.\nPopular Finance fraud: Owners absconding, anxious depositors file complaints\nവിദേശത്തേക്ക് കടക്കാൻ ശ്രമിച്ച മക്കൾ ദില്ലി വിമാനത്താവളത്തിൽ വെച്ച് പിടിയിലായതോടെയാണ് പ്രഭയും റോയ് ഡാനിയേലും കീഴടങ്ങുന്നത്. ദില്ലിയിൽ നിന്നും ദുബായിലേക്ക് പോയി ആസ്ട്രേലിയയിലേക്ക് കടക്കാനായിരുന്നു ഇരുവരും പദ്ധതിയിട്ടിരുന്നത്. എന്നാൽ രാജ്യം വിടാനുള്ള സാധ്യത കണക്കിലെടുത്ത് വിമാനത്തങ്ങൾക്ക് പോലീസ് വിവരം കൈമാറിയിരുന്നതിനാൽ രാജ്യം വിടുന്നതിന് മുമ്പ് തന്നെ പിടികൂടാൻ കഴിഞ്ഞിരുന്നു.\nPopular Finance fraud case: Police says More accused to be arrested\nStory first published: Saturday, September 12, 2020, 18:10 [IST]


വാൽഡെസ് തിരികെ ബാഴ്സലോണയിലേക്ക് - Fanport - Sports News Malayalam\nThursday, Jul 9, 2020 04:50 AM\nHome Football La Liga വാൽഡെസ് തിരികെ ബാഴ്സലോണയിലേക്ക്\nവാൽഡെസ് തിരികെ ബാഴ്സലോണയിലേക്ക്\nJuly 11, 2019 - 10:30 PM\nബാഴ്സലോണയുടെ ഇതിഹാസ ഗോൾ കീപ്പർ വിക്ടർ വാൽഡേസ് തിരികെ ബാഴ്സലോണയിൽ എത്തുന്നു. ബാഴ്സലോണയിലെ അക്കാദമി കോച്ചായാണ് വാൽഡെസ് തിരിച്ചുവരാൻ പോകുന്നത്. വാൽഡെസും ക്ലബുമായി ഇതു സംബന്ധിച്ച് ചർച്ചകൾ നടത്തികൊണ്ടിരിക്കുകയാണ്. ബാഴ്സലോണയുടെ ജുവനൈൽ എ ടീമിനെയോ, ജുവനൈൽ ബി ടീമിനെയോ ആകും വാൽഡെസ് പരിശീലിപ്പിക്കുക.\n37കാരനായ വാൽഡെസ് കഴിഞ്ഞ സീസണു മുമ്പാണ് വിരമിച്ചത്. ബാഴ്സലോണയിൽ 1992 മുതൽ ഉള്ള താരമാണ് വാൽഡെസ്. ക്ലബിനൊപ്പം 400ൽ അധികം മത്സരങ്ങൾ കളിച്ച വാൽഡെസ് നിരവധി കിരീടങ്ങളും ബാഴ്സലോണക്ക് ഒപ്പം നേടിയിട്ടുണ്ട്. ബാഴ്സലോണക്ക് ഒപ്പം ആറ് ലീഗ് കിരീടങ്ങളും മൂന്ന് ചാമ്പ്യൻസ് ലീഗ് കിരീടവും വാൽഡെസ് നേടിയിട്ടുണ്ട്. ഇപ്പോൾ മാഡ്രിഡ് ക്ലബായ ഇ ഡി മൊരറ്റലാസിന്റെ യൂത്ത് ടീമിനെ പരിശീലിപ്പിക്കുകയാണ് വാൽഡെസ്.\nPrevious articleതുടര്‍ച്ചയായ മൂന്നാം തവണയും ആതിഥേയര് ലോകകപ്പ് ഫൈനലില്\nNext articleസെർബിയൻ യുവ സ്ട്രൈക്കർ അത്ലറ്റിക്കോ മാഡ്രിഡിൽ!!\n“VAR മെച്ചപ്പെട്ടേ പറ്റൂ, ഇപ്പോൾ ചില ടീമുകളെ സഹായിക്കുന്നു”


നിശ്ചലം: ഒറ്റയ്ക്കു രണ്ടു കിളികൾ\nഒരു സ്ഥിരം കാഴ്ച്ചയാണിത്. കടൽത്തീരത്ത്, പാർക്കു ബെഞ്ചുകളിൽ, ആളൊഴിഞ്ഞ വഴിയരികിൽ, കോളേജു മൈതാനത്തെ പുൽത്തകിടിയിൽ എന്തിനു ആൾക്കൂട്ടത്തിടയിൽ പോലും സ്വന്തമായൊരു ലോകത്തിൽ ഒറ്റയ്ക്കു സല്ലപിച്ചിരിക്കുന്ന രണ്ടു കിളികൾ.\nകാഴ്ച്ചയൊന്നു തന്നെയെങ്കിലും ഇവരുടെ തലമുറകൾ മാറി വരുന്നുണ്ടാവണം.\nസൂര്യനും ചന്ദ്രനും വന്നു പോകുന്നതു പോലുമറിയാതെ, എല്ലാം മറന്ന് ഇവരെന്തിനെക്കുറിച്ചായിരിക്കും സംസാരിക്കുന്നതു, എന്തായിരിക്കും പരസ്പരം കൈമാറുന്നതു.\nവാക്കുകളും വരികളും കടലാസ്സിനെ ഉപേക്ഷിക്കുന്നതിലും മുമ്പൊരു കാലത്തു ഇവർ, 'കാഫ്ക'യെക്കുറിച്ചും ദസ്താവയോസ്കിയെക്കുറിച്ചും ചർച്ച ചെയ്തിരുന്നെത്രേ. ഉത്തരാധുനികതയുടെ ദൂഷ്യ ഫലങ്ങളെക്കുറിച്ചും കോളറക്കാലത്തേ പ്രണയത്തെക്കുറിച്ചുമോർത്തു വേവലാതി പൂണ്ടിരുന്നത്രേ. സ്വന്തമായൊരു ലോകം കെട്ടിപ്പടുക്കുമ്പോഴുംആകാശത്തിനു കീഴിലും മുകളിലുമുള്ള എന്തിനേക്കുറിച്ചും അവർക്കൊരു കാഴ്ച്ചപ്പാടും ഉത്കണ്ഠയും ഉണ്ടായിരുന്നു.\nമുഖത്തോടു മുഖം നോക്കി രണ്ടു വ്യത്യസ്ത കഥകൾ പറയുമ്പോഴെല്ലാം രണ്ടിന്റെയും പൊരുളൊന്നു തന്നെയാണെന്ന തിരിച്ചറിവിലായിരുന്നു അവരെത്തിച്ചേരാറുണ്ടായിരുന്നതു.\nഅതുകൊണ്ടു തന്നെ പറന്നു വന്ന ആകാശവീധികളിൽ ഒരിക്കലും വഴിപിരിയേണ്ടി വന്നതുമില്ല.\nഒന്നോ രണ്ടോ തലമുറ മാത്രം മാറി, ഇന്നിപ്പോൾ ഇവർക്കെന്തു പറ്റി ഇങ്ങനെ തെറ്റിപ്പിരിയാൻ.\nഅന്യോന്യം മുഖം തിരിച്ചിരുന്ന് ഒരേ കഥ തന്നെ പറഞ്ഞു കൊണ്ടിരിക്കുന്നതാവുമോ കാരണം.\n(ജുമൈറയിൽ ഒരു വില്ലയുടെ മുറ്റത്തു കണ്ടതു)\nകടപ്പാട്:വിവാഹമോചനത്തിന്റെ കണക്കെടുപ്പിൽ നമ്മുടെ നാടും മുന്നിൽ, പത്രവാർത്ത.\nഈ രണ്ടു കിളികളും ഇപ്പോളും ഉണ്ടല്ലോ..പക്ഷേ അവരുടെ സംസാര വിഷയങ്ങൾ മാത്രം മാറിയെന്നു മാത്രം !!\nസമ്പത്തും,ഉപഭോഗ തൃഷ്ണയും അവരെ തന്നിലേയ്ക്ക് തന്നെ ചുരുക്കുന്നു..ചർച്ച സുരക്ഷിതത്വത്തെക്കുറിച്ചും,ആടംബര വസ്തുക്കളേയും കുറിച്ചു മാത്രമാകുമ്പോൽ വിരസത അനിവാര്യമാക്കപ്പെടുന്നു...ഈ കുത്തൊഴുക്കിൽ തിരിഞ്ഞിരിക്കാതെ എന്തു ചെയ്യാൻ?സമകാലീന പ്രസക്തിയുള്ള പോസ്റ്റ്..അഭിനന്ദനങ്ങൾ\nഞാന്/എനിക്ക് എന്ന ചിന്ത എവിടെ തുടങ്ങിയോ അവിടെ തുടങ്ങുന്നു പ്രശ്നങ്ങളും...\nവളരെ നല്ല പോസ്റ്റ് വയനാടന്..\nഅപൂര്‍വമായ ഫോട്ടോ, അപൂര്‍വമായ ചിന്ത. ആശംസകള്. ഇനിയും പ്രതീക്ഷിക്കുന്നു.\nഏയ്, ഇതു വെറുമൊരു സൌന്ദര്യപിണക്കം മാത്രമല്ലേ, കുറച്ചുകഴിയുമ്പോള് വീണ്ടും ഒന്നായിക്കോളും.\nനല്ല ചിന്തകള് വയനാടന്‍മാഷേ. :)\nആരു പറഞ്ഞു പിണങ്ങിയെന്ന്......ഒരാളിടതും ഒരാള്‍വലതും പരസ്പര വ്യക്തിത്വത്തെ മാനിച്ചുകൊണ്ട് തിരിഞ്ഞിരിക്കുന്നു.....അവരുടെ കാര്യം വരുമ്പോ കാണാം രണ്ടുമൊന്നാവുന്നത്. നമ്മളായിട്ടവരെ പിരിക്കണ്ട...............\nനല്ല കിളി, നല്ല പടം\n"kannu venam mukalilum thaazheyum......."\nennu padiya nammude kaviye maranno ?"\n".......ulkkaannu venam anayaatha kannu."\nennu namme ormippikkukayalle avar ?\nnannay chithravum vivaranavum.\nതികച്ചും വ്യത്യസ്തമായ ചിന്തകളാണ്\nചിത്രത്തിന് താഴെ താങ്കള് ക്രമപ്പെടുത്തിയിരിക്കുന്നത്\nതുടര്‍ന്നും ഞാന് നിങ്ങളെ പിന്തുടരും\n‘നമുക്ക് താഴേകൂടി പോകുന്ന\nഈ മനുഷ്യരാ നമ്മളെ എല്ലാവരിൽ നിന്നും ഒറ്റപ്പെടുത്തിയത്....‘\nഅതായിരിക്കും പാവം കിളികൾ പറഞ്ഞു കൊണ്ടിരുന്നത്.\nCute Pic N Nice Description..\nവളരെ നല്ല ചിത്രം...\nനല്ല ഫോട്ടോ, നല്ല ചിന്തകള്\nകിളിപ്പടം കൊള്ളാം :)\nഇതൊക്കെ അവരുടെ പ്രണയ ഭാവങ്ങളില് ചിലതല്ലേ ...\nദോഹയില് വിരളമായെ കിളികളെ കാണാറുള്ളു അതും വളരെ ചെറിയ ഒരിനം കിളികള്.\nചൂട് അതിന്റെ മൂര്‍ദ്ധന്യാവസ്ഥയില് എത്തുമ്പോള് ചില മരച്ചുവടുകളില് ചത്തടിഞ്ഞു കിടക്കുന്നുണ്ടാവും ഇത്തിരിപോന്ന കുറെ കിളികള്.\nഅത് കാണുമ്പോള് തോട്ടുവയിലെ വാഴത്തോട്ടത്തില് വിഷം തിന്നു ചത്ത് മലച്ചു കിടക്കുന്ന പനം തത്തകളെ എനിക്കോര്‍മ്മ വരും\nപടവും വിവരണവും വളരെ നന്നായിട്ടുണ്ട്.\nഈ കിളിമൊഴികൾ നല്ലൊരു കിളിപ്പാട്ടിന്റെ ഈണം നൽകിയല്ലൊ...ഫോട്ടവും കലക്കീട്ടുണ്ട്..\nഅവക്കും മനുഷ്യ മനസ്സായോ??\nങ് ഹാ... !\n“എല്ലാം കാ‍ലത്തിന്റെ ഇന്ദ്രജാലങ്ങള്“\nചിത്രവും എഴുത്തും ഇഷ്ടമായി...ഒറ്റക്ക് രണ്ട് കിളികൾ എന്ന പ്രയോഗത്തിൽ അപാകതയില്ലേ..ഒരു മോഡേൺ കവിതയുടെ ഹെഡിംഗ് ആയിരുന്നെങ്കിൽ സഹിക്കാമായിരുന്നു--sasneham.\nകിളിപ്പേച്ചു കേട്ടവർക്കെല്ലാം നന്ദി. താരകൻ-നന്ദി, തലക്കെട്ടിൽ അപാകതയുണ്ട്, അതറിഞ്ഞിട്ടതു തന്നെയായിരുന്നു, എന്നാലിപ്പോൾ വീണ്ടുമൊന്നു കൂടി ആലോചിക്കുമ്പോൾ അതെ കല്ലുകടിയുണ്ട്.


ഡാം മാനേജ്മെന്‍റില് പഠനം വേണം; 2018 ലെ അബദ്ധം ആവർത്തിക്കരുതെന്ന് പ്രതിപക്ഷ നേതാവ് – Jaihind TV\nകണ്ണൂർ : ഡാം തുറക്കുമ്പോൾ 2018 ലെ അബദ്ധം ആവർത്തിക്കരുതെന്ന് പ്രതിപക്ഷ നേതാവ് വിഡി സതീശൻ. മുഖ്യമന്ത്രി പ്രഖ്യാപിച്ച റൂം ഫോർ റിവർ എന്ന ആശയത്തിന് എതിരാണ് ഇപ്പോൾ സർക്കാർ കൊണ്ടുവരാൻ പോകുന്ന സിൽവർ ലൈൻ. പശ്ചിമഘട്ടത്തിലെ അനധികൃത ക്വാറികളെ നിയന്തിക്കണം. പരിസ്ഥിക്ക് വേണ്ടി സംസാരിക്കുമ്പോൾ അവരെ കർഷകവിരുദ്ധരായി ചിത്രീകരിക്കുകയാണ്. വ്യക്തമായ മുന്നറിയിപ്പ് ഉണ്ടായിട്ടും ദുരന്തം എത്തിയിട്ടാണ് റെഡ്അലർട്ട് പ്രഖ്യാപിച്ചത്. ഇക്കാര്യത്തിൽ സർക്കാർ സംവിധാനങ്ങളുടെ പാളിച്ചകൾ അന്വേഷിക്കണം. കേരള ദുരന്ത നിവാരണ അതോറിറ്റി തന്നെ ദുരന്തമാണെന്നും പ്രതിപക്ഷ നേതാവ് കണ്ണൂരിൽ വാർത്ത സമ്മേളനത്തിൽ പറഞ്ഞു.\nകേരളം പരിസ്ഥിതിലോല പ്രദേശമാവുകയാണ്. വേലിയേറ്റ സമയം കണക്കിലെടുത്ത് വേണം ഡാമുകൾ തുറയ്ക്കാൻ. എല്ലാം ഡാമും ഒരുമിച്ച് തുറക്കരുത്. ഡാമുകളിലെ ചെളിയും മണലും മാറ്റാൻ കഴിഞ്ഞിട്ടില്ല. അതിനുള്ള പദ്ധതികൾ ആവിഷ്കരിക്കണം. ജനങ്ങളുടെ ദുരിതം ലഘൂകരിക്കാൻ സർക്കാർ ഒന്നും ചെയ്തിട്ടില്ല. അപകടം നടന്ന സമയത്ത് മാത്രം ഇതിനെ കുറിച്ച് ആലോചിക്കുന്ന സർക്കാരിന്‍റെ സമീപനത്തോട് യോജിപ്പില്ലെന്ന് പ്രതിപക്ഷ നേതാവ് പറഞ്ഞു.\nഅപകടം കുറക്കാനുള്ള കാര്യങ്ങൾ ഗൗരവമായി കണക്കിലെടുക്കണം. മുഖ്യമന്ത്രി പ്രഖ്യാപിച്ച റൂം ഫോർ റിവർ എന്ന ആശയത്തിന് എതിരാണ് ഇപ്പോൾ സർക്കാർ കൊണ്ടുവരാൻ പോകുന്ന സിൽവർ ലൈൻ. കോട്ട പോലെ മതിൽ ഉയർത്തിയാണ് പദ്ധതി നടപ്പിലാക്കുന്നത്. ഇക്കാര്യത്തിൽ സമഗ്രമായ പാരിസ്ഥിക ആഘാത പഠനം വേണം. പശ്ചിമ ഘട്ട മലയിലെ അനധികൃത ക്വാറികളെ നിയന്തിക്കണം. പരിസ്ഥിക്ക് വേണ്ടി സംസാരിക്കുമ്പോൾ അവരെ കർഷകവിരുദ്ധമാണ് എന്ന് ആക്കി തീർക്കുകയാണ്. പശ്ചിമഘട്ടത്തിൽ ഓഡിറ്റിംഗ് നടത്തണമെന്നും പ്രതിപക്ഷ നേതാവ് പറഞ്ഞു.\nകർഷകന്‍റെ ജീവനും സ്വത്തും സംരക്ഷിക്കണമെന്നും പ്രതിപക്ഷ നേതാവ് ആവശ്യപ്പെട്ടു. ന്യൂനമർദ്ദം ഉണ്ടായി അത് കരയിലേക്ക് പ്രവേശിച്ച് മലയിടിച്ചിൽ ഉണ്ടായി ഒന്നര മണിക്കൂറിന് ശേഷമാണ് റെഡ് അലർട്ട് പ്രഖ്യാപിച്ചത്. കേരളത്തിലെ ഡാം മാനേജ്മെൻറിനെപറ്റി പഠനം ആവശ്യമാണെന്നും വിഡി സതീശൻ പറഞ്ഞു. ഡിസിസി പ്രസിഡന്‍റ് മാർട്ടിൻ ജോർജ് ഉൾപ്പടെയുള്ള നേതാക്കൾ വാർത്താ സമ്മേളനത്തിൻ പങ്കെടുത്തു.


ARREST | വംശനാശഭീഷണി നേരിടുന്ന ഈജിപ്ഷ്യൻ കഴുകന്മാരെ കടത്താൻ ശ്രമം; ഒരാൾ പിടിയിൽ; അറസ്റ്റിലായത് യു പി സ്വദേശി - MarunadanMalayalee.com\nJanuary 20, 202211:58 PM IST Permalink\nഭോപ്പാൽ: വംശനാശഭീഷണി നേരിടുന്ന ഈജിപ്ഷ്യൻ കഴുകന്മാരെ കടത്താനുള്ള ശ്രമം തടഞ്ഞു. ഉത്തർപ്രദേശിലെ കാൺപൂരിൽ നിന്ന് മഹാരാഷ്ട്രയിലെ മാലേഗാവിലേക്ക് ട്രെയിനിൽ കടത്തുകയായിരുന്ന ഏഴ് ഈജിപ്ഷ്യൻ കഴുകന്മാരെയാണ് മധ്യപ്രദേശിലെ ഖണ്ട്വ ജില്ലയിൽ നിന്നും രക്ഷിച്ചത്. സംഭവത്തിൽ യുപിയിലെ ഉന്നാവോ സ്വദേശിയായ ഫരീഖ് ഷെയ്ഖ് എന്നയാളെ പൊലീസ് പിടികൂടി.\nസുൽത്താൻപൂർ-മുംബൈ സൂപ്പർഫാസ്റ്റ് എക്സ്പ്രസിന്റെ രണ്ടാം ക്ലാസ് സ്ലീപ്പർ കോച്ചിലെ യാത്രക്കാർ തങ്ങളുടെ കമ്പാർട്ടുമെന്റിൽ നിന്ന് ദുർഗന്ധവും പക്ഷികളുടെ ശബ്ദവും കേൾക്കുന്നതായി പരാതിപ്പെട്ടിരുന്നു. തുടർന്ന് നടത്തിയ തെരച്ചിലിൽ പ്ലാസ്റ്റിക് കവറുകളിലാക്കിയ നിലയിലാണ് കഴുകന്മാരെ കണ്ടെത്തിയത്.\nചോദ്യം ചെയ്യലിൽ സമീർ ഖാൻ എന്നയാളാണ് കാൺപൂർ സ്റ്റേഷനിൽ തനിക്ക് ഈ കഴുകന്മാരെ നൽകിയതെന്ന് ഫരീദ് ഷെയ്ഖ് പറഞ്ഞു. മലേഗാവിലുള്ള ഹാസിം എന്നുപേരുള്ളയാൾക്ക് കഴുകന്മാരെ കൈമാറാനാണ് തന്നോട് ആവശ്യപ്പെട്ടതെന്നും ഇതിനായി തനിക്ക് സമീർ ഖാൻ 10,000 രൂപ വാഗ്ദാനം ചെയ്തിരുന്നുവെന്നും ഫരീദ് ഷെയ്ഖ് പറഞ്ഞു.\nറെയിൽവേ പ്രൊട്ടക്ഷൻ ഫോഴ്സിന്റെയും (ആർപിഎഫ്) സംസ്ഥാന വനം വകുപ്പിന്റെയും സംയുക്ത സംഘമാണ് കഴുകന്മാരെ രക്ഷിച്ചത്. സംഭവത്തിൽ വന്യജീവി സംരക്ഷണ നിയമപ്രകാരം കേസെടുത്ത് അന്വേഷണം ആരംഭിച്ചിട്ടുണ്ട്. കഴുകന്മാരെ വനംവകുപ്പിന് കൈമാറി.\nതിരുവത്താഴ സ്മരണയിൽ ഇന്ന് പെസഹ വ്യാഴം\nമമ്മിയുടെ രഹസ്യങ്ങൾ തേടി സിടി സ്‌കാൻ\nമുഹമ്മദ് സലയെ ലിവർപൂൾ കൈവിടില്ല


രാത്രിമഴ – ജിനു എഴുതിയ ചെറുകഥ – Queerala.org | ക്വിയറള\nQueerala.org | ക്വിയറള Skip to content\nരാത്രിമഴ – ജിനു എഴുതിയ ചെറുകഥ\nMarch 30, 2017Blog, Fiction വീടിനടുത്തുള്ള പലചരക്ക് കടയിലെ 25 വയസ്സുകാരൻ ചരക്ക് എന്റെ ഉറക്കവും ആരോഗ്യവും കളയാൻ തുടങ്ങിയിട്ട് കുറച്ച് നാളുകളായി. അന്നൊരു ദിവസം പഞ്ചസാര വാങ്ങാൻ അവിടെ പോയപ്പോൾ പുതിയ സ്റ്റോക്കുകൾ ഷെൽഫുകളിൽ അടുക്കി വയ്ക്കുകയായിരുന്നു കക്ഷി. നല്ല ചൂടായിരുന്നതിനാൽ ഷർട്ടിടാതെ ഒരു കാവിമുണ്ട് മാത്രം മടക്കിക്കുത്തിയുടുത്തായിരുന്നു അവന്റെ നിൽപ്പ്. ഒരു സിനിമാനടന്റെ പോലെ വെളുത്തു തുടുത്ത ആ ശരീരം, ഉറച്ച, കാരിരുമ്പിന്റെ കരുത്തിനൊത്ത വിരിഞ്ഞ നെഞ്ചിലും, കൈകളിലും, ബലിഷ്ഠമായ പേശികൾ മൂടിയ സിക്സ് പാക്ക് നാഭിയിലും ഇളം രോമമേലാപ്പ് അഴകു വിരിയിച്ചണിനിരന്നു. ജിമ്മിൽ വിയർത്തുണ്ടായതല്ല ആ പേശികൾ എന്ന് ഒറ്റനോട്ടത്തിൽ ഞാൻ വിധിയെഴുതി. വൃതമായ കാലുകൾ, മടക്കിക്കുത്തിയ കാവിമുണ്ടിന് പുതിയ ഭംഗി പകർന്നു… വടിവൊത്ത നിതംബഭംഗി അവന്റെ മാദകത്വം സ്ഫോടനാത്മകമാക്കി. കുറ്റിത്താടിയും പൊടിമീശയും അലുക്കു വച്ച ആ അഴകൊത്ത മുഖം എന്റെ അടിവയറ്റിൽ കുളിരും തീയും ഒരു പോലെ പടർത്തി. മുന്നിലെ ചലിക്കുന്ന ആ ആറടി കാമശില അന്നു മുതൽ എന്റെ ചിന്തകളെ ഭ്രാന്തമാക്കി. അതിനു മുൻപും ഞാനവനെ ശ്രദ്ധിച്ചിട്ടുണ്ട്, എന്നാൽ അന്നത്തെ ആ വിശ്വരൂപം! ഹൊ!!!\nഓർക്കുമ്പോൾ തന്നെ എവിടെയൊക്കെയോ നനയുന്നു! ഞാനെന്തു വാങ്ങാനാണവിടെ ചെന്നതെന്നു പോലും മറന്നു പോയി! നിലാവത്തഴിച്ചുവിട്ട കോഴിയേ പോലെയായി ഞാൻ. എന്റെ കാമാതുരമായ നോട്ടം ഇടക്കെപ്പോഴോ അവൻ ശ്രദ്ധിച്ചു. എന്റെ കണ്ണുകൾ അവന്റെ മെയ്യഴകിൽ ഇഴഞ്ഞു നടക്കുന്നതിനിടയിൽ അവന്റെ കണ്ണിലേക്ക് നോക്കാൻ ഞാൻ മറന്നു പോയി! എന്റെ നേത്ര വ്യഭിചാരം അവൻ കണ്ടല്ലോ എന്നതിൽ ഞാനൊന്നിളിഭ്യനായി… പഞ്ചസാര മാത്രം വാങ്ങാൻ പോയ ഞാൻ ഉപ്പും മുളകും മല്ലിയും മഞ്ഞളും വരെ വാങ്ങിപ്പോയി!!! അതിനു ശേഷം ആ വഴി പോകുമ്പോഴെല്ലാം ഞാനൊരു കറുക്കനേപ്പോലെ, എന്റെ കോഴി അവിടെത്തന്നെ ചിറകുവിരിച്ച് നിൽക്കുന്നില്ലേ എന്ന് നോക്കാൻ തുടങ്ങി. ഇടക്കൊക്കെ ആ ബലിഷ്ഠമായ കരങ്ങളും കണങ്കാലുകളും എനിക്ക് പുതിയ വരപ്രസാദങ്ങൾ തന്നു കൊണ്ടിരുന്നു. അന്നത്തെ ആ സംഭവത്തിന് ശേഷം കടയിൽ ചെല്ലുമ്പോൾ അവൻ എനിക്ക് കുറച്ച് കൂടുതൽ കരുതല് തരുന്ന പോലെ തോന്നി. തിരക്കുള്ള നേരങ്ങളിൽ ഞാൻ ചെല്ലുമ്പോൾ മറ്റുള്ളവരെ അവഗണിച്ചായാലും എന്റെ ആവശ്യങ്ങൾ ചോദിച്ചറിയാൻ അവൻ കാട്ടിയ തിടുക്കം, മറ്റേതെങ്കിലും സ്റ്റാഫ് എന്റെ ഓര്‍ഡര് എടുക്കാൻ വരുമ്പോൾ ഇടയിൽ വന്ന് അതേറ്റെടുക്കൽ, ആ വഴി പോകുമ്പോൾ അവനെ തേടിയലയുന്ന എന്റെ കാമക്കണ്ണുകൾ അവന്റെ ഹൈ വോൾട്ടേജ് ദേഹത്തിലുടക്കുമ്പോൾ അത് കണ്ടാസ്വദിച്ചിട്ടെന്ന പോലെയുള്ള അവന്റെ ഉരുക്കുന്ന നോട്ടം.\nഈ കളികൾ ഇന്നലെ വരെ തുടർന്നു. ഒരു വാക്കു പോലും വ്യക്തിപരമായി സംസാരിച്ചിട്ടില്ല, മുഖത്ത് നോക്കി ചിരിച്ചിട്ട് പോലുമില്ല! എങ്ങനെ ചിരിക്കും. കാമം ഉടലായി ചമച്ച് ആരോപിറവി കൊടുത്ത ആ മാംസ രൂപം എനിക്ക് സൂര്യനേക്കാൾ തീക്ഷ്ണമായിരുന്നു. ഇന്നലെ രാത്രി കുറച്ച് വൈകി ആയി ടൗണിൽ ഭക്ഷണം കഴിക്കാൻ പോയ ഞാൻ കഴിച്ചിറങ്ങിയപ്പോൾ കലശലായ മഴ. മഴ മാറാൻ ഹോട്ടലിനു മുന്നിൽ കുറച്ച് നേരം കാത്തുനിന്നു. റെയിൻകോട്ട് എടുത്തിരുന്നില്ല.മഴ നനഞ്ഞു വരുന്ന വാഹനങ്ങളേയും യാത്രാക്കാരെയും കൗതുകത്തോടെ നോക്കി നിന്ന എന്റെ മുന്നിലൂടെ ഒരു മിന്നൽപിണരായി നമ്മുടെ കഥാനായകനും ഒരു ബൈക്കിൽ പാഞ്ഞു വരുന്നു! ഞാൻ ഒന്നു നടുങ്ങി;എന്റെ മുന്നിലെത്തിയപ്പോൾ അവന്റെ നോട്ടം എന്നിലായി. അവന്റെ രൂക്ഷമായ നോട്ടത്തിൽ ഞാൻ ഒന്നു ചൂളി. കുറച്ചു ദൂരം കൂടി മുന്നോട്ടു പോയ അവൻ എന്നെ അമ്പരപ്പിച്ചു കൊണ്ട് ബൈക്ക് തിരിച്ച് എന്റെ അരികിലെത്തി. അന്ധാളിച്ച് നിന്ന എന്നെ നോക്കി അവൻ ചോദിച്ചു,\n‘മ്മടെ കടയിൽ വരാറുള്ളതല്ലേ?’\nഞാൻ ചിരിച്ച് തലയാട്ടി…\nഒരു നിമിഷം ഞാൻ അവിടെ എന്തിനാ പോയതെന്ന് എനിക്ക് ഓർത്തെടുക്കാനായില്ല! ‘ഞാൻ വെറുതേ ഇങ്ങനെ..’\n‘പോരുന്നോ? ഞാനങ്ങോട്ടാ ‘\nമനസ്സിൽ ലഡ്ഡുക്കളുടെ വെടിക്കെട്ടപകടം നടക്കുന്നതിനിടയിൽ എന്റെ ബൈക്ക് ഹോട്ടലിന്റെ സൈഡിൽ പാർക്ക് ചെയ്തിരുന്ന കാര്യം ഞാൻ മറന്നു. അല്ലെങ്കിലും ഈ തുടുത്ത ബി.എം.ഡബ്ള്യൂ മാടി വിളിക്കുമ്പോ ആർക്കു വേണം ആ ഉന്ത് വണ്ടി!!! ഞാൻ വിനീതവിധേയനായി അവന്റെ പിന്നിൽ ചേർന്നിരുന്നു. ആ വെണ്ണക്കൽ വിഗ്രഹത്തെ സ്വപ്നങ്ങളിൽ മാത്രം സ്പർശിച്ചിട്ടുള്ള എന്റെ കരതലങ്ങൾക്ക് കാമമുരുകിയുറഞ്ഞ ആണുടലായി അത് മുന്നിൽ വന്നപ്പോൾ എന്ത് ചെയ്യണമെന്ന അങ്കലാപ്പായി. നനഞ്ഞ ഇളം പിങ്ക് കോട്ടൺ ഷർട്ടും കാവി മുണ്ടുമുടുത്ത് എന്റെ മുന്നിൽ ഇരുന്ന് ബൈക്ക് ഓടിക്കുന്ന ആ രൂപം എന്നെ ഭ്രാന്തു പിടിപ്പിച്ചു.ധൈര്യം സംഭരിച്ച് ഞാൻ ചോദിച്ചു,\n‘ഈ നേരത്ത് എവിടെ പോയതാ?’ ‘സെക്കന്റ് ഷോയ്ക്ക്. കുറച്ച് കുടിച്ചിട്ടുണ്ട് കുഴപ്പമില്ലല്ലോ..ല്ലേ.?’\n‘എനിക്ക് കുഴപ്പോന്നുമില്ല, പോലീസിന്റെ മുന്നിൽ പെടാതിരുന്നാ മതി!!’ ഞാൻ എന്റെ ആവലാതി അറിയിച്ചു. നഗരവെളിച്ചത്തിൽ മുങ്ങിയ നനഞ്ഞവീഥികൾ ഇരുളടഞ്ഞവയ്ക്ക് വഴിമാറിയപ്പോൾ അവൻ കുറച്ചു കൂടി back ലേക്ക് ചാഞ്ഞ് എന്റെ നെഞ്ചിനോട് ചേർന്നിരുന്നു. പാണ്ടിയും പഞ്ചാരിയും തൃശ്ശൂർ നടവഴിയേക്കാൾ ചടുലമായി എന്റെ നെഞ്ചിൽ കൊട്ടിക്കയറി. ‘കൊഴപ്പല്ലാലോ ല്ലേ?’, അവൻ കാമം തിളങ്ങുന്ന കണ്ണുമായി തിരിഞ്ഞ് എന്നെ നോക്കി വീണ്ടും ചോദിച്ചു. അവന്റെ ആ ചോദ്യം എന്റെ മനസ്സിൽ തടവ് ശിക്ഷയനുഭവിക്കുന്ന ഒരായിരം തീക്ഷ്ണചോദനകൾക്കുള്ള സ്വാതന്ത്ര്യത്താക്കോലായിരുന്നു!! പലവട്ടം എന്റെ കണ്ണുകൾ അവന്റെയുടലിൽ ഭ്രാന്തമായലയുന്നത് അവൻ ശ്രദ്ധിച്ചിരുന്നിരിക്കണം.ഇടയ്ക്കിടെ കടയിൽ പോകുമ്പോൾ എനിക്ക് കിട്ടാറുള്ള അവന്റെ പ്രത്യേക പരിഗണനയും ഞാനോർത്തെടുത്തു. നേർത്ത മഴ എന്നെ ഇക്കിളിപ്പെടുത്തി കൊണ്ടിരുന്നു. കാമം എന്റെ ചിന്തകളെ ഞെക്കി ഞെരിച്ചു. സ്വബോധത്തിനായി ഞാൻ കഷ്ടപ്പെട്ടു. മദ്യപിച്ചത് അവനാണ് എന്നാൽ ലഹരി എനിയ്ക്കും!\nഅവൻ ഒരു വട്ടം കൂടി തിരിഞ്ഞു, എന്നെ അർത്ഥം വച്ച് നോക്കി. ആ നോട്ടത്തിൽ എന്റെയുള്ളിലെ കാമനകൾക്കുള്ള ഉത്തരമുണ്ടായിരുന്നു. ഞാൻ രണ്ടും കൽപ്പിച്ച് അവനെ കെട്ടിപ്പിടിച്ച് കഴുത്തിനു പിന്നിൽ എന്റെ ചുണ്ടമർത്തി. എന്റെ കൈകൾ അവന്റെ ഉറച്ച ശരീരത്തിലരിച്ചിറങ്ങി. നാളുകളായി എന്റെ മനസ്സിനെ അസ്വസ്ഥമാക്കിയിരുന്ന ആ ഉരുക്കു പേശികളിലോരോന്നിലും എന്റെ വിരലുകൾ കവിത രചിച്ചു. ഭൂമി തിരിച്ച് കറങ്ങുന്ന പോലെ തോന്നി. നൂറായിരം രതിമൂർച്ഛകൾ ഞാനൊന്നായി അനുഭവിക്കുന്ന പോലെ. ആ യാത്ര അവസാനിച്ചത് എല്ലാം തുടങ്ങിയ ആ പലചരക്ക് പിടികയുടെ വാതിൽക്കലാണ്. ഒന്നും മിണ്ടാതെ ബൈക്കിൽ നിന്നിറങ്ങി ഞാനവിടെ നിന്നു. ഒരു പൂച്ചയേ പോലെ പതുങ്ങി ശബ്ദമുണ്ടാക്കാതെ അവനതിന്റെ ഷട്ടർ മെല്ലെ തുറന്നു, എന്റെ കൈ പിടിച്ച് ഉള്ളിലേക്ക് കടന്ന് ഷട്ടറിട്ടു. പുറത്ത് അപ്പോഴേക്കും മഴ പേമാരിയായി പെയ്തു തുടങ്ങി. അകലെ നഗരത്തിരക്കിൽ ഞാനുപേക്ഷിച്ച എന്റെ പാവം ബൈക്ക് പെരുമഴ നനഞ്ഞ്, എന്നേക്കാണാതെ വിഷമിച്ചിരിക്കണം!!! ഇന്നത്തെ പകൽ എനിക്ക് നിർവൃതിയുടേതായിരുന്നു. അവന്റെ ചടുലമായ ശ്വാസോച്ഛ്വാസം എന്റെ ഓർമ്മകളെ വീണ്ടും ചൂടുപിടിപ്പിക്കുന്നു. അവന്റെ മാദകമായ ഗന്ധം ഇപ്പോഴും എന്റെ ഘ്രാണങ്ങളിൽ നിറയുന്നു. പീടിക മുറിയുടെ അരണ്ട വെളിച്ചം ഇന്നലെ എനിക്ക് സമ്മാനിച്ച അവന്റെ നഗ്നമായ, പൗരുഷത്തികവാർന്ന രൂപം ഓർമ്മയിൽ തെളിയുമ്പോൾ എന്റെ മനസ്സ് ഭോഗാസക്തിയുടെ ജ്വാലകളിലെരിയുന്നു. അണപൊട്ടിയ രതിമൂർച്ഛയുടെ ഉന്മാദത്തിൽ അവൻ പുലമ്പിയ അവ്യക്തമായ ശബ്ദങ്ങൾ എന്റെ സിരകളെ ചുട്ടുപൊള്ളിക്കുന്നു.\nവെളുപ്പാൻ കാലം വരെ മഴനനഞ്ഞ എന്റെ ബൈക്കിനെ ഞാനോർത്തത് കാലത്ത് ഓഫീസിൽ പോകാൻ നേരം മാത്രമാണ്. ജോലി സംബന്ധമായി കൊടുങ്ങല്ലൂർക്ക് പോകാൻ ബസിൽ കയറി ടിക്കറ്റെടുക്കാൻ കണ്ടക്ടർക്കു നേരെ കാശ് നീട്ടിയപ്പോഴാണ് അതൊരു അസാമാന്യ ചരക്കാണല്ലോ എന്ന് ഞാൻ ശ്രദ്ധിച്ചത്. ഒരു മിന്നൽപ്പിണരായി, ഇന്നലത്തെ തണുവണിഞ്ഞ രാത്രിമഴ, എന്റെ ഓർമ്മകളിൽ മിന്നി മറഞ്ഞു. കാശ് വാങ്ങി ടിക്കറ്റ് കീറിത്തന്ന ആ കട്ടച്ചരക്കിനെ പുച്ഛത്തോടെയും പരിഹാസത്തോടെയും നോക്കി ഞാനെന്നോടു തന്നെ പറഞ്ഞു “ഇതൊക്കെയെന്ത്….!!!\n” വാൽക്കഷണം: ഈ ചരക്കിനെ പലചരക്കുകടകളിൽ തിരഞ്ഞ് തൃശ്ശൂർ ഭാഗത്തുള്ളവർ അധികം മെനക്കെടണ്ട!അത് ഞാൻ കീഴടക്കിയ എന്റെ സ്വന്തം രാജ്യമാണ്!! അധിനിവേശം ഞാനനുവദിക്കില്ല!!!\nവര- മിസ്റ്റർ പി\nblog, fiction, Gay, story.\tPeer Counseling Workshop for Queers and Allies 2016\nടാഗോർ എന്ന ക്വിയർ കലാസംരക്ഷകനും കവിയും One Comment:\trakesh August 21, 2016 at 6:12 pm\tഹോ ഹെന്‍റെ പൊന്നേ…. ഇത് വായിച്ചു കഴിഞ്ഞപ്പ്ള് എന്‍റെ ഉള്ളിലും നനവുകള് ഉണ്ടായി ….\nMy Tweets\tCategories\tArticle (9)\nRecent Posts\tLGBTQIA – ഈ അക്ഷരങ്ങൾ എന്ത്?\nChurch Responses to Sexuality – Consultation\nടാഗോർ എന്ന ക്വിയർ കലാസംരക്ഷകനും കവിയും\nLinks IndiaPink Booklet for Parents


പുതുച്ചേരി മുഖ്യമന്ത്രിയോട് നിയമസഭയില് ഭൂരിപക്ഷം തെളിയിക്കാന് ഗവര്‍ണര് ആവശ്യപ്പെട്ടു | Puducherry|congress puducherry\nപുതുച്ചേരി മുഖ്യമന്ത്രിയോട് നിയമസഭയില് ഭൂരിപക്ഷം തെളിയിക്കാന് ഗവര്‍ണര് ആവശ്യപ്പെട്ടു\nസഭാ നടപടികള് പൂര്‍ണമായും ക്യാമറയില് ചിത്രീകരിക്കണമെന്നും നിര്‍ദേശിച്ചിട്ടുണ്ട്.\nFeb 18, 2021, 08:18 pm IST\nചെന്നൈ: പുതുച്ചേരി മുഖ്യമന്ത്രി വി. നാരായണസ്വാമിയോട് നിയമസഭയില് ഭൂരിപക്ഷം തെളിയിക്കാന് ലെഫ്.ഗവര്‍ണര് തമിഴിസൈ സൗന്ദരരാജന് ആവശ്യപ്പെട്ടു. ഫെബ്രുവരി 22ന് നിയമസഭ ചേര്‍ന്ന് ഭൂരിപക്ഷം തെളിയിക്കാനാണ് ലെഫ്.ഗവര്‍ണറുടെ നിര്‍ദേശം. സഭാ നടപടികള് പൂര്‍ണമായും ക്യാമറയില് ചിത്രീകരിക്കണമെന്നും നിര്‍ദേശിച്ചിട്ടുണ്ട്. പ്രതിപക്ഷ നേതാവ് ഗവര്‍ണറെ കണ്ടതിന് പിറകെയാണ് നടപടി.\nരണ്ടാഴ്ചയ്ക്കിടെ4എംഎല്‍എമാര് രാജിവച്ചതോടെ നാരായണ സ്വാമി സര്‍ക്കാര് പ്രതിസന്ധിയിലായിരുന്നു. നിയമസഭ വിളിച്ചുകൂട്ടി കോണ്‍ഗ്രസ് സര്‍ക്കാര് ഭൂരിപക്ഷം തെളിയിക്കണമെന്ന് ആവശ്യപ്പെട്ട് പ്രതിപക്ഷം ലഫ്.ഗവര്‍ണര്‍ക്കു കത്തു നല്‍കിയിരുന്നു. 14 എംഎല്‍എമാരാണ് ലഫ്.ഗവര്‍ണര്‍ക്ക് നല്‍കിയ കത്തില് ഒപ്പിട്ടിരിക്കുന്നത്.\nread also: പ്രശസ്ത സംഗീത സംവിധായകൻ ഐസക്ക് തോമസ് കോട്ടുകപ്പള്ളി അന്തരിച്ചു\nകിരണ് ബേദിക്കു പകരം ലഫ്.ഗവര്‍ണറായി നിയമിതയായ തെലങ്കാന ഗവര്‍ണര് തമിഴിസൈ സൗന്ദരരാജന് ഇന്നലെയാണ് ചുമതലയേറ്റത്. കോണ്‍ഗ്രസില് നിന്നു കൂറുമാറിയവരില് നമശിവായവും ജോണ് കുമാറും ജനങ്ങള്‍ക്കിടയില് സ്വാധീനമുള്ളവരാണ്.\nPuducherry congress puducherry\nകമാലുദ്ദീന് വെട്ടിനിരത്തിയവരില് സുരേഷ് ഗോപി- സലിംകുമാര് തുടങ്ങിയ പ്രമുഖര്,\nനാരായണ സ്വാമി സർക്കാർ വൻ ദുരന്തം, ഇത്തവണ എൻഡിഎ ഭരണം നേടുമെന്ന് പ്രധാനമന്ത്രി\nMar 31, 2021, 02:47 pm IST\nപെൺകുട്ടികൾക്ക് സൗജന്യമായി സ്‌കൂട്ടി,രണ്ടര ലക്ഷം പേർക്ക് തൊഴിൽ; പുതുച്ചേരിയിൽ പ്രകടനപത്രിക പുറത്തിറക്കി ബിജെപി\nMar 26, 2021, 03:51 pm IST\n‘മുൻ മുഖ്യമന്ത്രി നാരായണ സ്വാമിക്ക് സീറ്റില്ല’; പുതുച്ചേരിയില് കോണ്‍ഗ്രസിന്റെ സ്ഥാനാര്‍ത്ഥി പട്ടിക പുറത്ത്\nപുതുച്ചേരി മുന് മുഖ്യമന്ത്രി സ്വന്തം നേതാവിനോട് പോലും കളവു പറഞ്ഞ നുണയനെന്ന് നരേന്ദ്രമോദി\nFeb 26, 2021, 07:50 am IST


New Small Car, Renault, India, Car, Four Wheeler, ചെറുകാര്, റിനോ, ഇന്ത്യ, കാര്, ഫോര് വീലര് - Malayalam DriveSpark\nചെറുകാര് വിപണിക്കൊരു ഫ്രഞ്ച് താടി\nPublished: Tuesday, October 4, 2011, 18:04 [IST]\nകോംപാക്ട് കാര് സെഗ്മെന്‍ററില് ഫ്രഞ്ച് സൗന്ദര്യവും ഇനി ആസ്വദിക്കാം. ഇന്ത്യന് ഉപഭൂഖണ്‍ത്തിലെ ആദ്യ ഗ്രാന്‍ഡ് പ്രീക്ക് തൊട്ടുമുന്‍പായി റിനോ സി ഇ ഒ കാര്‍ലസ് ഗൂസന് പുതിയ മോഡല് ഇന്ത്യന് വിപണിയില് അവതരിപ്പിക്കും. നിലവില് റിനോയുടെ പരീക്ഷണശാലകളില് ഭ്രൂണാവസ്ഥയിലുള്ള ചെറുകാര് അടുത്ത ജനുവരിയില് ഇന്ത്യന് മണ്ണിനെ ചുംബിക്കും.\nഒക്ടോബര് 28 മുതല് 30 വരെയാണ് ഇന്ത്യന് ഗ്രാന്‍ഡ് പ്രീ അരങ്ങേറുക. വളരുന്ന ഇന്ത്യന് വിപണിയുടെ ഉദ്വേഗവും ചലനാത്മകതയും ഗ്രാന്‍ഡ് പ്രീയെ കൂടുതല് ജനപ്രിയമാക്കും എന്നാണ് പ്രതീക്ഷ. 118 വിപണികളില് സാന്നിധ്യമുള്ള റിനോ ഇന്ത്യന് വിപണിയുടെ യഥാര്‍ത്ഥ സ്പന്ദനം തിരിച്ചറിഞ്ഞതിന്‍റെ ഫലമാണ് ചെറുകാര് പദ്ധതി.\nകാറിനെക്കുറിച്ചുള്ള വിശദ വിവരങ്ങള് ഇപ്പോള് ലഭ്യമല്ല. അടുത്ത ദില്ലി ഓട്ടോ എക്സ്പോയില് കാറിനെ നേരിട്ടുകാണാം. വെറും കണ്‍സെപ്റ്റായിട്ടല്ല. വിപണിയില് അങ്കത്തിന് തയ്യാറായ നിലയില് തന്നെ!\nപ്രീമിയം സെഡാനായ ഫ്ലൂവന്‍സ്, കൊലിയോസ് എസ് യു വി എന്നിവയാണ് ഇന്ന് റിനോയുടേതായി വിപണിയിലുള്ള കാറുകള്.\nകാറിന്‍റെ അവതരണത്തിന് ഫോര്‍മുല വണ് പോരാട്ടമാണ് ബ്യൂഗിള് വായിക്കുക. ഇതിലും മികച്ച ഒരു പശ്ചാത്തലം ഈ ഫ്രഞ്ച് പ്രഭുവിന്‍റെ വിപണി പ്രവേശത്തിന് ലഭിക്കാനില്ല.\nകൂടുതല്... #renault #car #four wheeler #കാര് #ഫോര് വീലര് #റിനോ\nRenault will unveil the concept version of its compact car prior to the start of the inaugural Formula One Grand Prix of India, which is scheduled to take place in October 28-30.\nStory first published: Tuesday, October 4, 2011, 18:04 [IST]


നിറം മാറുന്ന രാഷ്ട്രീയ ഓന്തുകൾ | Malayalam News\nനിറം മാറുന്ന രാഷ്ട്രീയ ഓന്തുകൾ\n2019-03-15 16:00:00 ഹരികുമാർ\nഅവസരവാദ ജീർണത അവസാനിപ്പിക്കുന്നതിനായാണ് കൂറുമാറ്റ നിരോധന നിയമംഉൾപ്പെടെ ഉണ്ടായത്. എന്നാൽ കുറുക്കുവഴികളിലൂടെയും അധികാരത്തിന്റെ കരുത്തിലും പാർട്ടികൾ അതിനെയും മറികടക്കുകയാണ്. യഥാർഥത്തിൽ തെരഞ്ഞെടുപ്പ് പ്രക്രിയയുടെ മാത്രമല്ല രാഷ്ട്രീയത്തിന്റെ തന്നെ വിശ്വാസ്യതയ്ക്ക് മങ്ങലേൽപിക്കുന്നതാണ് നിറം മാറുന്ന ഈ ഓന്തുകളുടെ അവസരവാദ നയം.\nഒടുവിൽ ടോം വടക്കനും എത്തേണ്ടിടത്ത് എത്തി. എ.ഐ.സി.സിയുടെ വക്താവായിരുന്ന എം.ജെ അക്ബറിനു പിറകെ മറ്റൊരു വക്താവായ വടക്കൻ ബി.ജെ.പിയിൽ. അറപ്പുളവാക്കുന്ന\nജീർണതയുടെ ആയാറാം ഗയാറാം രാഷ്ട്രീയം. തെരഞ്ഞെടുപ്പടുക്കുമ്പോൾ പാർട്ടികൾ മാറുകയും സീറ്റുകൾ ഉറപ്പിക്കുകയും ചെയ്യുകയെന്ന ഈ വൃത്തികെട്ട രീതി തുടങ്ങിയിട്ട് കുറേയേറെ വർഷങ്ങളായിരിക്കുന്നു. വലതുപക്ഷ രാഷ്ട്രീയ പാർട്ടികളിലാണ് ഈ ജീർണത കണ്ടുവരുന്നത്.\nനിലപാടുകളോട് വിയോജിപ്പുള്ളവർ ഒരേ പാർട്ടിയിൽ തുടരണമെന്നില്ല. രാഷ്ട്രീയ പ്രവർത്തനം തുടരുന്നതിന് തങ്ങളുടെ നിലപാടിനോട് യോജിക്കുന്നുവെന്ന് തോന്നുന്ന മറ്റൊരു പാർട്ടിയിലേക്ക് ചേക്കേറുന്നത് വലിയ തെറ്റുമല്ല. എന്നാൽ ഇപ്പോൾ നടക്കുന്നത് പലതും അധികാരവും സ്ഥാനങ്ങളും അഴിമതിയും മാത്രം ലക്ഷ്യംവെച്ചുള്ള കൂറുമാറ്റങ്ങൾ തന്നെയാണ്.\nഒഡിഷയിൽ നിന്ന് പല തവണ നിയമസഭാംഗമായിരുന്ന ബിജെപി നേതാവ് ജ്യോതിരിന്ദ്രനാഥ് മിത്ര ഭരണകക്ഷിയായ ബിജു ജനതാദളിൽ ചേർന്നിരിക്കുന്നുവെന്നതാണ് മറ്റൊരു വാർത്ത. ഇദ്ദേഹം നേരത്തേ രണ്ടു തവണ ബിജു ജനതാദളിന്റെ നിയമസഭാംഗമായിരുന്നു. 2014 ലെ തെരഞ്ഞെടുപ്പിൽ മത്സരിക്കാൻ അവസരം നൽകാതിരുന്നതിനാൽ പാർട്ടി വിടുകയും ബി ജെ പിയിൽ ചേരുകയുമായിരുന്നു. ബി ജെ പി സ്ഥാനാർഥിയായി മത്സരിച്ചുവെങ്കിലും പരാജയപ്പെട്ട അദ്ദേഹം കഴിഞ്ഞ ദിവസമാണ് വീണ്ടും ബി ജെ ഡിയിൽ ചേർന്നത്. എന്തെങ്കിലും രാഷ്ട്രീയ നിലപാടിന്റെ ഫലമായല്ല മിത്രയുടെ കൂറുമാറിയുള്ള ചാഞ്ചാട്ടങ്ങളെന്ന് വ്യക്തമാണ്.\nഗുജറാത്തിൽ കോൺഗ്രസിൽ നിന്നുള്ള മൂന്നാമത്തെ എം എൽ എയാണ് നാലു ദിവസത്തിനിടെ പാർട്ടി വിട്ട് ബി ജെ പിയിൽ ചേർന്നിരിക്കുന്നത്. ജാംനഗറിൽ നിന്നുള്ള നിയമസഭാംഗം വല്ലഭ് ധരവിയയാണ് ബി ജെ പിയിൽ ചേരുന്നതിനായി നിയമസഭാംഗത്വം രാജിവെച്ചിരിക്കുന്നത്. ധൻഗാന്ധ്ര നിയമസഭാംഗം പുരുഷോത്തം ശബരിയ അംഗത്വം രാജിവെച്ച് ബി ജെ പിയിൽ ചേർന്നത് മാർച്ച് എട്ടിനായിരുന്നു. അതേ ദിവസം തന്നെ മാനവാദറിൽ നിന്നുള്ള അംഗം ജവാഹർ ചൗദയും കോൺഗ്രസ് വിട്ട് ബിജെപിയിൽ ചേർന്നിരുന്നു.\nവലതുപക്ഷ രാഷ്ട്രീയത്തിന്റെ ജീർണതയും അഴിമതിയും വിലപേശൽ തന്ത്രങ്ങളുമാണ് ഈ രാജിക്കെല്ലാം കാരണങ്ങളായതെന്ന് അവരുടെ വാക്കുകളും വിശദീകരണങ്ങളും പരിശോധിച്ചാൽ വ്യക്തമാകും. അഴിമതിക്കേസിൽ അറസ്റ്റിലായ ധരവിയ ജാമ്യം ലഭിച്ച് പുറത്തു വന്നതിന് ശേഷമാണ് പാർട്ടി മാറി ബിജെപിയിൽ ചേർന്നത്. അഴിമതിക്കേസിൽ രക്ഷപ്പെടുത്താമെന്നും ഉപതെരഞ്ഞെടുപ്പിൽ സീറ്റ് നൽകി ജയിപ്പിക്കാമെന്നുമാണ് ഇദ്ദേഹത്തിന് ബി ജെ പി നൽകിയ വാഗ്ദാനമെന്നാണ് വാർത്തകൾ. മണ്ഡലത്തിൽ വികസനം വരണമെങ്കിൽ ഭരണകക്ഷിയായ ബിജെപിയിൽ ചേരണമെന്ന സ്ഥിതിയാണെന്ന് രാജിവെച്ച ജവഹർ ചൗദയും വ്യക്തമാക്കുന്നുണ്ട്.\nമുതിർന്ന കോൺഗ്രസ് നേതാവും നിയമസഭാംഗവുമായ കുൻവർജി ബാവലിയയും ഉൻജയിൽ നിന്നുള്ള ആശ പട്ടേലും നേരത്തേ തന്നെ കോൺഗ്രസ് വിട്ടിരുന്നു. ഇതോടെ അടുത്ത കാലത്ത് കോൺഗ്രസ് വിട്ട നിയമസഭാംഗങ്ങളുടെ എണ്ണം അഞ്ചായി. കർണാടകയിൽ ജനതാദൾ – കോൺഗ്രസ് സഖ്യ സർക്കാരിനെ അട്ടിമറിക്കുന്നതിന് ബി ജെ പി കൊണ്ടുപിടിച്ച് ശ്രമങ്ങൾ നടത്തിവരികയാണ്. ഇവിടെയും ചില എം എൽ എമാർ കൂറുമാറുകയുണ്ടായി. ഏറ്റവും ഒടുവിൽ നടന്ന കൂറുമാറ്റങ്ങൾ മാത്രമേ ഇവിടെ ഉദാഹരിക്കുന്നുള്ളൂ. അടുത്ത കാലത്ത് നിയമസഭാ തെരഞ്ഞെടുപ്പ് നടന്ന സംസ്ഥാനങ്ങളിൽ ബി ജെ പിയിൽ നിന്ന് കോൺഗ്രസിലേക്കും തിരിച്ചും മറ്റ് പാർട്ടികളിലേക്കും കൂറുമാറിയവരുടെ എണ്ണം അമ്പതിലധികമായിരുന്നു. നിയമസഭാംഗങ്ങളും മുതിർന്ന നേതാക്കളും ഇക്കൂട്ടത്തിൽ പെടുന്നു.\nതങ്ങൾക്ക് ഭരണവും സ്വാധീനവും ഉള്ള ഇടങ്ങളിൽ പ്രമുഖ വലതുപക്ഷ പാർട്ടികളെല്ലാം ആയാറാം ഗയാറാം രാഷ്ട്രീയത്തെ പ്രോത്സാഹിപ്പിക്കുകയാണ്. സീറ്റ് കിട്ടാത്തവർ തങ്ങളുടെ പാർട്ടിയിൽ എത്തുമ്പോൾ ഉടൻ നൽകുകയും വിജയിച്ചാൽ മന്ത്രിയാക്കുകയും ചെയ്യുന്നു. മന്ത്രിസ്ഥാനമുൾപ്പെടെ വാഗ്ദാനം ചെയ്ത് അളുകളെ ആകർഷിക്കുന്നു. അഴിമതിക്കാരെ സംരക്ഷിക്കുന്നതിന് പോലും ഈ ജീർണതയെ ഉപയോഗിക്കുന്നുവെന്നാണ് ഗുജറാത്തിലെ ധരവിയയുടെ കൂറുമാറ്റം ചൂണ്ടിക്കാട്ടുന്നത്. ഗുജറാത്ത് ഭരിക്കുന്ന ബിജെപിയിൽ ചേർന്നാൽ കേസിൽ നിന്ന് രക്ഷപ്പെടാമെന്ന ലക്ഷ്യം മാത്രമേ അദ്ദേഹത്തിന്റെ പാർട്ടി മാറ്റത്തിന് പിന്നിലുള്ളൂ.\nകോടിക്കണക്കിന് രൂപ കോഴയായി നൽകിയും ആളുകളെ തങ്ങളുടെ പക്ഷത്തേക്ക് കൊണ്ടുവരുന്നു. ഇത് യഥാർഥത്തിൽ പൊതുസമൂഹത്തെ മാത്രമല്ല സ്വന്തം അണികളെക്കൂടി വഞ്ചിക്കുന്ന സമീപനമാണ്. ഇത്തരം ജീർണതകളാണ് അധികാരത്തിലെത്തിയാൽ കുംഭകോണങ്ങൾക്കുള്ള വഴിയാകുന്നത്. അതിനാവശ്യമായ പണം കണ്ടെത്തുന്നതിന് അധികാരത്തെ ദുരുപയോഗം ചെയ്യുന്നു.\nഅവസരവാദ ജീർണത അവസാനിപ്പിക്കുന്നതിനായാണ് കൂറുമാറ്റ നിരോധന നിയമം ഉൾപ്പെടെ ഉണ്ടായത്. എന്നാൽ കുറുക്കുവഴികളിലൂടെയും അധികാരത്തിന്റെ കരുത്തിലും പാർട്ടികൾ അതിനെയും മറികടക്കുകയാണ്. യഥാർഥത്തിൽ തെരഞ്ഞെടുപ്പ് പ്രക്രിയയുടെ മാത്രമല്ല രാഷ്ട്രീയത്തിന്റെ തന്നെ വിശ്വാസ്യതയ്ക്ക് മങ്ങലേൽപിക്കുന്നതാണ് നിറം മാറുന്ന ഈ ഓന്തുകളുടെ അവസരവാദ നയം.


F തദ്ദേശ തെരഞ്ഞെടുപ്പിന്റെ ആദ്യഘട്ടത്തിൽ അഞ്ച് ജില്ലകളിൽ വോട്ടെടുപ്പ് പുരോഗമിക്കുന്നു. ആദ്യ മണിക്കുറിൽ കനത്ത പോളിങ് ആണ് രേഖപ്പെടുത്തിയത്. - PAYYANUR NEWS\nHome KERALA തദ്ദേശ തെരഞ്ഞെടുപ്പിന്റെ ആദ്യഘട്ടത്തിൽ അഞ്ച് ജില്ലകളിൽ വോട്ടെടുപ്പ് പുരോഗമിക്കുന്നു. ആദ്യ മണിക്കുറിൽ കനത്ത പോളിങ് ആണ് രേഖപ്പെടുത്തിയത്.\nതദ്ദേശ തെരഞ്ഞെടുപ്പിന്റെ ആദ്യഘട്ടത്തിൽ അഞ്ച് ജില്ലകളിൽ വോട്ടെടുപ്പ് പുരോഗമിക്കുന്നു. ആദ്യ മണിക്കുറിൽ കനത്ത പോളിങ് ആണ് രേഖപ്പെടുത്തിയത്.\nPAYYANUR NEWS Tuesday, December 08, 2020 KERALA,\nതദ്ദേശ തെരഞ്ഞെടുപ്പിന്റെ ആദ്യഘട്ടത്തിൽ അഞ്ച് ജില്ലകളിൽ വോട്ടെടുപ്പ് പുരോഗമിക്കുന്നു.തിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളിലാണ് ഇന്ന് വോട്ടെടുപ്പ്. രാവിലെ തന്നെ പോളിങ് ബൂത്തുകൾക്ക് മുന്നിൽ പലയിടത്തും നീണ്ട നിരയാണുള്ളത്. ആദ്യ മണിക്കുറിൽ കനത്ത പോളിങ് ആണ് രേഖപ്പെടുത്തിയത്.\nആദ്യ രണ്ട് മണിക്കൂറിൽ തിരുവനന്തപുരത്ത് 15.6 ശതമാനമാണ് പോളിങ് പത്തനം തിട്ടയിൽ 17.8 ശതമാനവും കൊല്ലത്ത് 17 ശതമാനവും രേഖപ്പെടുത്തി. ആലപ്പുഴയിൽ 17.62 ഉം ഇടുക്കിയിൽ 16.19 ഉം രേഖപ്പെടുത്തി.\nകോവിഡ് മാനദണ്ഡങ്ങൾ പൂർണമായും പാലിച്ചാണ് രാവിലെ 7ന് തന്നെ വോട്ടെടുപ്പ് തുടങ്ങിയത്. ചിലയിടങ്ങളിൽ വോട്ടിങ് യന്ത്രം തകരാറിലായത് അൽപനേരം വോട്ടിങ് വൈകിച്ചു. ആലപ്പുഴയിൽ7ഇടത്തും പത്തനം തിട്ടയിൽ രണ്ടിടത്തും വോട്ടിങ് യന്ത്രം തകരാറിലായി.\n88,26,620 വോട്ടർമാരാണ് ഇന്ന് പോളിങ് ബൂത്തുകളിൽ എത്തുക. ആലപ്പുഴയിൽ7ഇടത്ത് വോട്ടിങ് യന്ത്രം തകരാറിലായത് വോട്ടെടുപ്പിനെ അൽപനേരം ബാധിച്ചു. പത്തനംതിട്ട റാന്നി പുല്ലൂപ്രത്തും വോട്ടിങ് യന്ത്രം തകരാറിലായി.\nറാന്നിയിൽ വോട്ട് രേഖപ്പെടുത്തിയ ശേഷം ഒരാൾ കുഴഞ്ഞ് വീണ് മരിച്ചു. നാറാണാം മൂഴിയിൽ പുതുപറമ്പിൽ മത്തായിയാണ് മരിച്ചത്.\nകോവിഡ് ബാധിതരുടെ വോട്ട് ഇങ്ങനെ\nകോവിഡ് ബാധിതർക്കും നിരീക്ഷണത്തിൽ കഴിയുന്നവർക്കും വോട്ട് ചെയ്യാൻ വിപുലമായ സൗകര്യം. തിങ്കളാഴ്‌ച പകൽ മൂന്നിനുള്ളിൽ സർട്ടിഫൈഡ് ലിസ്റ്റിൽ ചേർക്കപ്പെട്ട എല്ലാവർക്കും പോസ്റ്റൽ ബാലറ്റ് തപാൽ മുഖേനയോ നേരിട്ടോ എത്തിക്കും.\nപകൽ മൂന്നിനുശേഷവും ചൊവ്വാഴ്‌ച വോട്ടെടുപ്പ് അവസാനിക്കുന്നതുവരെയും കോവിഡ് സ്ഥിരീകരിച്ചവർക്ക് ബൂത്തിലെത്തി വോട്ട് ചെയ്യാം. അവർ ചൊവ്വാഴ്‌ച വൈകിട്ട് ആറിനുമുമ്പ് ബൂത്തിലെത്തണം. ക്യൂവിലുള്ള എല്ലാ വോട്ടർമാരും വോട്ട് ചെയ്‌തശേഷം ഇവരെ വോട്ട് ചെയ്യാൻ അനുവദിക്കും. പിപിഇ കിറ്റ് ധരിച്ച് എത്തണം. പ്രത്യേകം നാമനിർദേശം ചെയ്യപ്പെട്ട ഹെൽത്ത് ഓഫീസറുടെ സാക്ഷ്യപത്രം നിർബന്ധമാണ്. ഇവർ പോളിങ് സ്‌റ്റേഷനിൽ കയറുംമുമ്പ് പോളിങ് ഉദ്യോഗസ്ഥരും ഏജന്റുമാരും നിർബന്ധമായും പിപിഇ കിറ്റ് ധരിക്കണം


മഹാരാഷ്ട്രയില് കൊവിഡിന്റെ മൂന്നാം തരംഗം ? – Veekshanam\nമുംബൈ: മഹാരാഷ്ട്രയിൽ കൊവിഡിന്റെ മൂന്നാം തരംഗം ആരംഭിച്ചതായി സൂചന. അനിയന്ത്രിതമായി വർധിക്കുന്ന പ്രതിദിന കണക്കുകൾ തന്നെയാണ് മൂന്നാം തരംഗമുണ്ടായെന്ന സൂചന നൽകുന്നത്. ജൂലായ് മാസത്തിലെ ആദ്യ 11 ദിവസങ്ങളിൽ സംസ്ഥാനത്ത് 88,130 പേർക്കാണ് രോഗം സ്ഥിരീകരിച്ചത്.\nരണ്ടാം തരംഗത്തിന്റെ അവസാനത്തിൽ സംസ്ഥാനത്ത് പ്രതിദിന കേസുകളുടെ എണ്ണം തീരെ കുറവായിരുന്നു. എങ്കിലും, ജൂലായിൽ കേസുകളുടെ എണ്ണം കുത്തനെ കൂടി. ഈ മാസം പത്ത് വരെ 79,500 പേർക്കാണ് രോഗം ബാധിച്ചത് എന്ന് ഫോർട്ടിസ് ഹിരനന്ദി ആശുപത്രിയിലെ ചീഫ് ഇൻടെൻസിവിസ്റ്റ് ഡോ. ചന്ദ്രശേഖർ ടി പറഞ്ഞു. ആദ്യ രണ്ട് തരംഗങ്ങളിലും മഹാരാഷ്ട്ര സമാനമായ പ്രവണതകൾ കാണിച്ചതിനാൽ ഈ വർധനവ് മറ്റൊരു തരംഗത്തിന്റെ സൂചനയായിരിക്കാമെന്നാണ് വിദഗ്ദ്ധർ പറയുന്നത്.\nകൊവിഡിന്റെ ഒന്ന്, രണ്ട് തരംഗങ്ങളിൽ രാജ്യത്തെ ആദ്യത്തെ ക്ലസ്റ്ററുകൾ മഹാരാഷ്ട്രയിലാണ് റിപോർട്ട് ചെയ്തിരുന്നത്. അതിനാൽത്തന്നെ വർധിച്ചുവരുന്ന കേസുകൾ മൂന്നാം തരംഗത്തിന്റെ സൂചനയായിരിക്കാമെന്ന് സംശയിക്കേണ്ടിയിരിക്കുന്നു.\nരണ്ടാം തരംഗത്തിന്റെ തുടക്കത്തിൽ 25,000 കേസുകൾ റിപോർട്ട് ചെയ്ത ഡൽഹിയിൽ ജൂലായ് ഒന്നിനും 11 നും ഇടയിൽ 870 കേസുകൾ മാത്രമാണ് രേഖപ്പെടുത്തിയിരിക്കുന്നത്. മഹാരാഷ്ട്രയേക്കാൾ കേരളത്തിലാണ് പ്രതിദിന കൊവിഡ് കേസുകൾ റിപോർട്ട് ചെയ്യുന്നത്. ജൂലായ് മാസത്തിലെ ആദ്യത്തെ പത്ത് ദിവസത്തിനുള്ളിൽ കേരളത്തിൽ 1,28,951 പേർക്കാണ് വൈറസ് ബാധ സ്ഥിരീകരിച്ചത്.\nരാജ്യത്ത് മൂന്നാം തംരംഗം ഏതു സമയത്തും ഉണ്ടാവാമെന്നും, കൊവിഡ് പ്രതിരോധത്തിൽ കേന്ദ്ര സംസ്ഥാന സർക്കാരുകൾ ജാഗ്രത പുലർത്തണമെന്നും ഇന്ത്യൻ മെഡിക്കൽ അസോസിയേഷൻ കഴിഞ്ഞ ദിവസം മുന്നറിയിപ്പ് നൽകിയിരുന്നു. വാക്‌സിൻ ലഭിച്ചിട്ടില്ലാത്ത ആളുകൾ കൂടിച്ചേരുന്നത് മൂന്നാം തരംഗത്തിലെ സൂപ്പർ സ്‌പ്രെഡിന് കാരണമാവുമെന്നും ഐഎംഎ വ്യക്തമാക്കിയിരുന്നു.\nകേരളത്തിലെ വിദ്യാഭ്യാസ രംഗം കുത്തഴിഞ്ഞ അവസ്ഥയിൽ – രമേശ് ചെന്നിത്തല


ചുംബന കൂട്ടായ്മക്ക് പോലീസിന്റെ വിലക്ക്, പിറകോട്ടില്ലെന്ന് സംഘാടകർ | Police bans Kiss of Love, kiss solidarity - Malayalam Oneindia\nചുംബന കൂട്ടായ്മക്ക് പോലീസിന്റെ വിലക്ക്, പിറകോട്ടില്ലെന്ന് സംഘാടകർ\nUpdated: Wed, Oct 29, 2014, 10:55 [IST]\nകൊച്ചി: സദാചാര പോലീസിങിനെതിരെ പ്രഖ്യാപിച്ച് ചുംബന കൂട്ടായ്മക്ക് പോലീസിന്റെ വിലക്ക്. പൊതു സ്ഥലത്ത് ഉമ്മ വക്കുന്നത് നിയമ വിരുദ്ധ പ്രവര്‍ത്തനമല്ലെങ്കിലും കൂട്ടായ്മ ക്രമസമാധാന പ്രശ്‌നം സൃഷ്ടിച്ചേക്കും എന്ന ആശങ്കയിലാണ് പോലീസ് വിലക്ക് ഏര്‍പ്പെടുത്തിയിരിക്കുന്നത്. എന്നാല് പരിപാടിയുമായി മുന്നോട്ട് പോകാനാണ് സംഘാടകരുടെ തീരുമാനം.\nസ്‌നേഹ പ്രകടനത്തിന്റെ സ്വാതന്ത്ര്യത്തിന് വേണ്ടി എന്നാണ് ചുംബന കൂട്ടായ്മയുടെ മുദ്രാവാക്യം. ഇതിനായി കിസ്സ് ഓഫ് ലവ് എന്ന പേരില് ഒരു ഫേസ്ബുക്ക് പേജും രൂപീകരിച്ചിട്ടുണ്ട്. അഞ്ച് ദിവസം കൊണ്ട് പേജിന് ലഭിച്ച ലൈക്കികള് പതിനായിരം കവിഞ്ഞു.\nനവംബര്2ന് കൊച്ചിയിലെ മറൈന് ഡ്രൈവില് വച്ചാണ് കൂട്ടായ്മ നടത്തുന്നത്. പല കോണുകളില് നിന്ന് എതിര്‍പ്പുയര്‍ന്നതോടെ കിസ് ഓഫ് ലവ് സംഘാടകര് കൊച്ചി സിറ്റി പോലീസ് കമ്മീഷണറെ അനുമതിക്കും പോലീസ് സംരക്ഷണത്തിനും ആയി സമീപിക്കുകയായിരുന്നു. എന്നാല് സിറ്റി പോലീസ് കമ്മീഷര് സി സുശാന്തിനി അനുമതി നിഷേധിക്കുകയായിരുന്നു.\nപൊതു സ്ഥലത്തെ ചുംബനം എന്നത് ഒരു ക്രമസമാധാന പ്രശ്‌നമല്ലെന്ന് പോലീസും സമ്മതിക്കുന്നുണ്ട്. എന്നാല് ഒരുപാടാളുകള് ഇത്തരമൊരു കൂട്ടായ്മക്കെത്തിയാല് അതിലേറെ ആളുകള് ഇത് കാണാനെത്തും. ചില ഹൈന്ദവ സംഘടനകളും യുവജന സംഘടകളും ഭീഷണി മുഴക്കിയിട്ടുള്ള സാഹചര്യത്തില് സ്ഥിതിഗതികള് ശാന്തമാകാനിടയില്ലെന്നാണ് പോലീസിന്റെ വിലയിരുത്തല്.\nഎന്നാല് വെറും ഒരു ചുംബന സമരമായി ഇതിനെ കാണരുതെന്നാണ് സംഘാടകര് പറയുന്നത്. പരസ്പരം ഉമ്മ വക്കുക എന്നത് മാത്രമലല ഈ കൂട്ടായ്മ ഉദ്ദേശിക്കുന്നത്. കിസ്സ് ഓഫ് ലവ് എന്നെഴുതിയ ഒരു ബോര്‍ഡുമായി ആര്‍ക്കും ഈ കൂട്ടായ്മയില് പങ്കെടുക്കാം. പരസ്പരം കെട്ടിപ്പിടിക്കാം... പ്രണയിനികളുണ്ടെങ്കില് പരസ്പരം ഉമ്മവക്കാം... എന്നാണ് സംഘാടകര് തങ്ങളുടെ ഫേസ്ബുക്ക് പേജിലൂടെ വ്യക്തമാക്കിയിട്ടുള്ളത്.\nജയ്ഹിന്ദ് ചാനലിലെ വാര്‍ത്തയെ തുടര്‍ന്ന് കോഴിക്കോട് ഡൗണ്‍ടൗണ് റസ്‌റ്റോറന്റ് യുവ മോര്‍ച്ച പ്രവര്‍ത്തകര് തല്ലിത്തകര്‍ത്തതിനെ തുടര്‍ന്നാണ് ഇത്തരം ഒരു കൂട്ടായ്മ ഓണ്‍ലൈന് ലോകത്ത് ഉരുത്തിരിഞ്ഞത്.\nfacebook moral police yuva morcha police ഫേസ്ബുക്ക് സദാചാര പൊലീസ് യുവമോര്‍ച്ച പോലീസ് കൊച്ചി\nPolice bans Kiss of Love, kiss solidarity


ബി.ജെ.പിയുടെ പ്രകടനപത്രികയില് കബളിപ്പിക്കുന്ന വാഗ്ദാനങ്ങള് മാത്രമെന്ന് കോണ്‍ഗ്രസ് – Jaihind TV\nബി.ജെ.പിയുടെ പ്രകടനപത്രികയിൽ കബളിപ്പിക്കുന്ന വാഗ്ദാനങ്ങളെന്ന് കോൺഗ്രസ്. തൊഴിലവസരങ്ങളെ കുറിച്ചോ തൊഴിലിനെ കുറിച്ചോ യാതൊന്നും പ്രകടന പത്രികയിൽ പറയുന്നില്ലെന്ന് കോൺഗ്രസ് കുറ്റപ്പെടുത്തി.\nകഴിഞ്ഞ ലോക്സഭാ തെരഞ്ഞടുപ്പിൽ ബി.ജെ.പി മുന്നോട്ടുവെച്ച വാഗ്ദാനങ്ങൾ ഒന്നും പാലിച്ചിട്ടില്ലെന്ന് കോൺഗ്രസ് വക്താവ് രൺദീപ് സിംഗ് സുർജേവാല പറഞ്ഞു. പ്രതിവർഷം2കോടി തൊഴിൽ അവസരം സൃഷ്ടിക്കുമെന്നാണ് 2014 ൽ ബി.ജെ.പി വാഗ്ദാനം ചെയ്തത്. കള്ളപ്പണം പിടിച്ചെടുത്ത് 15 ലക്ഷം രൂപ വീതം ഓരോ പൗരന്‍റെയും ബാങ്ക് അക്കൗണ്ടിൽ നിക്ഷേപിക്കുമെന്നും മോദി പ്രസംഗിച്ചു. ഇതൊന്നും നടപ്പായില്ല.\nനോട്ട് അസാധുവാക്കലിനെ കുറിച്ച് ഒരു തവണ മാത്രമെ പ്രകടന പ്രതികയിൽ പറയന്നുള്ളൂ. കർഷകരുടെ വരുമാനം ഇരട്ടിയാക്കുമെന്നും വനിതകൾക്ക് സുരക്ഷ നൽകുമെന്നുമുള്ള വാഗ്ദാനം പാലിച്ചിട്ടില്ല. അഴിമതി തുടച്ചുനീക്കും എന്ന വാഗ്ദാനം നടപ്പായിട്ടില്ലന്നും സുർജേവാല ചൂണ്ടിക്കാട്ടി. ഒരു രാജ്യം ഒരു നികുതി എന്ന് ഉറപ്പും പാലിക്കാൻ കഴിഞ്ഞിട്ടില്ല കുടാതെ നികുതി വരുമാനത്തിൽ ഒരു കോടി രൂപയുടെ കുറവും ഉണ്ടായി.\n‘സങ്കൽപ് പത്ര’ എന്ന പേരിലാണ് ബി.ജെ.പി പ്രകടനപത്രിക പുറത്തിറക്കിയത്. പ്രകടനപത്രികയിലെ വാഗ്ദാനങ്ങള്‍ക്കെതിരെ തൃണമൂൽ കോൺഗ്രസ് നേതാവ് ഡെറക് ഒബ്രയനും രംഗത്തെത്തി . ബിജെപി പ്രകടനപത്രിക വിലയിരുത്തുക എന്ന് അദ്ദേഹം ട്വീറ്റ് ചെയ്തു. തൊഴിൽ, മോശം പ്രകടനം, നോട്ട് നിരോധനം, ജി.എസ്.ടി നടപ്പാക്കൽ, സമ്പദ്‌വ്യവസ്ഥ എന്നിവയെക്കുറിച്ചൊന്നും പ്രകടനപത്രികയില് കാണാനാവുന്നില്ലെന്ന് J-U-D-G-E (വിലയിരുത്തുക) എന്ന തലക്കെട്ടിലൂടെ ഒബ്രയന് ട്വീറ്റ് ചെയ്തു.\nജമ്മുകശ്മീർ വിഷയത്തിൽ രാഹുലിനെതിരായ ബി ജെ പി...


P Rajeev's election campaign in Rajanagari | രാജനഗരിയിൽ രാജീവ്; സ്നേഹത്തിന് പകരം തരാന് ഈ വിശ്വാസം മാത്രമെന്ന് രാജീവ് - Malayalam Oneindia\nUpdated: Sat, Mar 23, 2019, 23:45 [IST]\nകൊച്ചി: മണ്ഡലത്തിലെ ജനങ്ങള് പ്രകടിപ്പിക്കുന്ന സ്നേഹത്തിന് പകരം തരാന് ഈ വിശ്വാസം എന്നും കാത്തുസൂക്ഷിക്കുമെന്ന ഉറപ്പു മാത്രമാണുള്ളതെന്ന് പി രാജീവ്. 'നിങ്ങള് എന്നിലര്‍പ്പിക്കുന്ന വിശ്വാസത്തിന് കോട്ടം തട്ടുന്ന ഒന്നും എന്റെ ഭാഗത്തു നിന്നുണ്ടാകില്ലെന്ന് ഉറപ്പു നല്‍കുകയാണ്. നിങ്ങളുടെ സ്നേഹവും പിന്തുണയുമാണ് എന്റെ ശക്തി. ജനങ്ങളുടെ പിന്തുണയില്ലാതെ ഒരു വ്യക്തിക്ക് ഒറ്റക്ക് ഒന്നും ചെയ്യാന് കഴിയില്ല. സ്ഥാനാര്‍ഥിക്ക് ഒറ്റക്ക് വിജയിക്കാന് കഴിയില്ല.\nമണ്ഡലത്തിന്റെ വികസനത്തിനായി ഈ തിരഞ്ഞെടുപ്പ് നമുക്ക് ഒരുമിച്ച് വിജയിക്കാം. വലിയ നന്മകള്‍ക്കായി നമുക്ക് കൈകോര്‍ക്കാം' സ്വീകരണ കേന്ദ്രങ്ങളില് പി രാജീവിന്റെ വാക്കുകള് വികാരതീവ്രമായി. ഒരു വോട്ടോടെ ജനങ്ങളുടെ ഉത്തരവാദിത്തം അവാനിക്കുന്നില്ലെന്ന് പി രാജീവ് ചൂണ്ടിക്കാട്ടി. മണ്ഡലത്തിന് വേണ്ടി എന്തെല്ലാമാണ് ഞാന് ചെയ്യേണ്ടത്, എന്തെല്ലാമാണ് നിങ്ങള് എന്നില് നിന്ന് പ്രതീക്ഷിക്കുന്നത് എന്ന് അറിയിക്കണം. നേരിട്ടും സാമൂഹ്യമാധ്യമങ്ങളിലൂടെയും മറ്റും ജനങ്ങളില് നിന്ന് ഇത്തരം നിര്‍ദേശങ്ങള് തനിക്ക് ലഭിച്ചുകൊണ്ടിരിക്കുന്നുണ്ട്. ഇതിന്റെയെല്ലാം അടിസ്ഥാനത്തിലായിരിക്കും മണ്ഡലത്തിന് വേണ്ടി പ്രകടനപത്രിക തയ്യാറാക്കുന്നതെന്ന് പി രാജീവ് അറിയിച്ചു.\nഎറണാകുളം ഒരു മെട്രോ നഗരമാണ്. എന്നാല് എറണാകുളം ലോക്‌സഭാ മണ്ഡലത്തിന് മെട്രോ നഗരത്തിന്റെ സ്വഭാവമല്ല. ഗ്രാമ നഗര വ്യത്യാസമില്ലാതെ എല്ലാ വിഭാഗം ജനങ്ങളുടെയും ജീവിത നിലവാരത്തിന്റെ വികസനമാണ് ലക്ഷ്യമെന്ന് പി രാജീവ് വ്യക്തമാക്കി. മഹത്തായ സാംസ്‌കാരിക പാരമ്പര്യമുള്ള തൃപ്പൂണിത്തുറ എറണാകുളത്തിന്റെ കിഴക്കേ കവാടമായി വികസിക്കേണ്ടതുണ്ടെന്ന് അദ്ദേഹം ഓര്‍മിപ്പിച്ചു. ലിമിറ്റഡ് ഓവര് ക്രിക്കറ്റ് ലോകത്തില് ആദ്യമായി നടന്നത് തൃപ്പൂണിത്തുറ പൂജാ ക്രിക്കറ്റിലാണ്.\nതൃപ്പൂണിത്തുറയിലെ അത്തരം ചരിത്ര പാരമ്പര്യങ്ങളെ വീണ്ടെടുത്ത് കൊണ്ടുള്ള ഒരു വികസനമാണ് താന് സ്വപ്നം കാണുന്നതെന്നും അദ്ദേഹം സൂചിപ്പിച്ചു. തൃപ്പൂണിത്തുറയുടെ ജനപഥങ്ങളെ ഇളക്കി മറിച്ച് എറണാകുളം ലോകസഭാ മണ്ഡലത്തിലെ ഇടതുമുന്നണി സ്ഥാനാര്‍ഥി പി. രാജീവിന്റെ പൊതു പര്യടനത്തിന് ആവേശകരമായ തുടക്കം. ഔപചാരികതകളില്ലാതെ ജനങ്ങള്‍ക്കിടയിലേക്ക് ഇറങ്ങിച്ചെല്ലുകയും ഹൃദയത്തിന്റെ ഭാഷയില് അവരോട് സംസാരിക്കുകയും ചെയ്ത പി രാജീവിന് ഓരോ കേന്ദ്രത്തിലും ലഭിച്ച സ്നേഹനിര്‍ഭരമായ സ്വീകരണം തൃപ്പൂണിത്തുറയിലെ ഇടതുമുന്നണി പ്രവര്‍ത്തകരുടെ ആത്മവിശ്വാസം വാനോളമുയര്‍ത്തി.\nപൊള്ളുന്ന വെയിലിലും രാജീവിനെ കാത്തുനിന്ന സ്ത്രീകളും കുട്ടികളുമടങ്ങുന്ന ജനക്കൂട്ടം ഓരോ സ്വീകരണ കേന്ദ്രത്തിലും സ്നേഹം കൊണ്ട് പൊതിയുകയായിരുന്നു. അവര്‍ക്കിടയിലേക്ക് ഇറങ്ങിച്ചെന്ന് അവരിലൊരാളായി നിന്ന് സംസാരിച്ച പി രാജീവ് ജനങ്ങള് അര്‍പ്പിക്കുന്ന ഈ വിശ്വാസവും സ്നേഹവും എക്കാലത്തും കാത്തുസൂക്ഷിക്കുമെന്ന് ഓരോ യോഗത്തിലും പ്രതിജ്ഞ ചെയ്തു.\nരാജീവ് മണ്ഡലത്തിന്റെ വികാരമായി മാറിയിരിക്കുന്നുവെന്ന് ആബാലവൃദ്ധം ജനങ്ങളുടെ പ്രതികരണങ്ങളില് നിന്ന് വ്യക്തമായിരുന്നു. കെട്ടിപ്പിടിച്ചും മുത്തം നല്‍കിയും മൂര്‍ധാവില് കൈവിച്ചനുഗ്രഹിച്ചും ഹാരങ്ങളണിയിച്ചും പച്ചക്കറികളും പവഴര്‍ഗങ്ങളും പൂക്കളും പൂച്ചെണ്ടുകളും നല്‍കിയും പ്രിയസഖാവിനെ അവര് സ്നേഹം കൊണ്ട് വീര്‍പ്പുമുട്ടിച്ചു. രാജീവും അവരെ ഹൃദയത്തോട് ചേര്‍ത്തു നിര്‍ത്തി. തൊണ്ടപൊട്ടുന്ന മുദ്രാവാക്യങ്ങളുമായി സ്വീകരിച്ച പ്രവര്‍ത്തകരും ഒപ്പം നിന്ന് സെല്‍ഫിയെടുക്കാന് തിരക്കു കൂട്ടിയ ചെറുപ്പക്കാരും പുഞ്ചിരി മധുരം നല്‍കിയ പിഞ്ചു കുഞ്ഞുങ്ങളും പ്രായാധിക്യം വകവെക്കാതെ വെയിലത്തു കാത്തു നിന്ന വന്ദ്യവയോധികരുമെല്ലാം തങ്ങള്‍ക്ക് പി രാജീവ് എത്രമാത്രം പ്രിയങ്കരനാണെന്ന് പറയാതെ പറയുകയായിരുന്നു.\nജനങ്ങളുടെ സ്നേഹപ്രകടനങ്ങള്‍ക്കിടയില് നിന്ന് രാജീവിന് പലപ്പോഴും വിട്ടു പോരാന് കഴിയാതെ വന്നതോടെ സ്ഥാനാര്‍ഥിപര്യടനം മണിക്കൂറുകളോളം വൈകി. എരൂര് കൊപ്രമ്പില് അപകടത്തില് അരക്ക് താഴെ തളര്‍ന്ന് ചികിത്സയില് കഴിയുന്ന ഓട്ടോറിക്ഷാ ഡ്രൈവറായുന്ന ബിനീഷ്, അമ്മയ്ക്കും സഹോദരങ്ങള്‍ക്കുമൊപ്പമാണ് വഴിയോരത്ത് മണിക്കൂറുകളോളം രാജീവിനെ കാത്തിരുന്നത്. രാജീവ് ബിനീഷിനരികിലെത്തി കുടുംബവുമായുള്ള പരിചയം പുതുക്കിയാണ് യാത്രയായത്. തുറന്ന വാഹനത്തില് തൃപ്പൂണിത്തുറ എം.എല്.എ എം. സ്വരാജിനൊപ്പം യാത്ര ചെയ്ത വഴികളിലെല്ലാം പി. രാജീവിനെ അഭിവാദ്യം ചെയ്യാന് വഴിയോരങ്ങളിലും വീട്ടുമുറ്റങ്ങളിലും നിരവധി പേര് കാത്തുനിന്നിരുന്നു.\nഎല്ലാവര്‍ക്കും സ്നേഹാഭിവാദ്യങ്ങളര്‍പ്പിച്ചാണ് രാജീവിന്റെ പ്രചാരണ വാഹനം സഞ്ചരിച്ചത്. തെക്കുംഭാഗത്ത് വെള്ളാങ്ങിത്തോപ്പില് പൊതു പര്യടനത്തിന്റെ ഭാഗമായി എത്തിയപ്പോള് വീട്ടില് വിളഞ്ഞ വെള്ളരിക്കയുമായാണ് അമ്മിണിച്ചേച്ചി തന്റെ പ്രിയ നേതാവിനെ സ്വീകരിച്ചത്. പെണ്‍കുട്ടികളുടെ നേതൃത്വത്തില് തോപ്പില് ബാന്‍ഡിന്റെ ബാന്‍ഡുമേളം സ്വീകരണത്തിന്റെ മാറ്റ് കൂട്ടി. തൃപ്പൂണിത്തുറ സ്റ്റാച്യൂ ജങ്ഷനിലെ സ്വീകരണത്തില് കേരള കലാ മണ്ഡലത്തിന്റെ മുന് വൈസ് ചാന്‍സലര് ആയിരുന്ന കെ.ജി പൗലോസും ഉണ്ടായിരുന്നു.\nസമുന്നത കമ്യൂണിസ്റ്റ് നേതാവും മുന് സാംസ്‌കാരിക മന്ത്രിയുമായിരുന്ന അന്തരിച്ച ടി.കെ രാമകൃഷ്ണന്റെ വീട്ടില് രാവിലെ സന്ദര്‍ശനം നടത്തിയ ശേഷമാണ് രാജീവിന്റെ തുറന്ന ജീപ്പിലെ പര്യടനം ആരംഭിച്ചത്. തൃപ്പൂണിത്തുറ വടക്കേക്കോട്ടക്ക് സമീപം നടന്ന ലളിതമായ ചടങ്ങില് പ്രൊഫ. എം കെ സാനു പര്യടനം ഉദ്ഘാടനം ചെയ്തു. എല്.ഡി.എഫ് മണ്ഡലം സെക്രട്ടറി സി.എന് സുന്ദരന് യോഗത്തിന് അധ്യക്ഷത വഹിച്ചു. തൃപ്പൂണിത്തുറ എം.എല്.എ എം. സ്വരാജ്, സി പി എം ജില്ലാ സെക്രട്ടറി സി എന് മോഹനന്, സി.പി.ഐ ജില്ലാ സെക്രട്ടറി പി. രാജു, സംവിധായകന് ബി ഉണ്ണികൃഷ്ണന് എന്നിവര് സംസാരിച്ചു.\nP Rajeev's election campaign in Rajanagari


ജാമ്യം ലഭിക്കുമെന്ന പ്രതീക്ഷയിൽ കോടതിയിൽ എത്തി; പൊലീസിന്റെ അപ്രതീക്ഷിതനീക്കം, സെസി സേവ്യർ വീണ്ടും മുങ്ങി….\n23 July, 2021, 4:51 am by News Desk 6\nകോടതിയിൽ കീഴടങ്ങാനെത്തിയ വ്യാജ അഭിഭാഷക സെസി സേവ്യറിന് കുരുക്കായത് പൊലീസിന്റെ അപ്രതീക്ഷിത നീക്കം. കോടതിയിൽ കീഴടങ്ങാനെത്തിയ സെസി സേവ്യർ വീണ്ടും മുങ്ങിയത് വിശ്വാസ വഞ്ചനക്കുറ്റം കൂടി ചേർത്ത് പൊലീസ് കോടതിക്ക് റിപ്പോർട്ട് നൽകിയതോടെയാണ്. പ്രതിക്കെതിരെ ബാർ അസോസിയേഷൻ നൽകിയ പരാതിയിൽ വഞ്ചന, ആൾമാറാട്ടം എന്നീ കുറ്റങ്ങൾ ചുമത്തിയാണ് നോർത്ത് പൊലീസ് കേസെടുത്തിരുന്നത്. ഇത് ജാമ്യം ലഭിക്കുന്ന വകുപ്പുകളായിരുന്നു.\nഇതോടെ ജാമ്യം ലഭിക്കുമെന്ന പ്രതീക്ഷയിൽ പ്രതി കോടതിയിലെത്തുകയും, നേരത്തേ നൽകിയ ജാമ്യാപേക്ഷ വേഗം പരിഗണിക്കാൻ അഭിഭാഷകൻ മുഖേന അപേക്ഷ നൽകുകയും ചെയ്തെങ്കിലും അൽപം കഴിഞ്ഞ പരിഗണിക്കാൻ മാറ്റി. ഇതിനിടെ വിശ്വാസ വഞ്ചനക്കുറ്റം കൂടി ചേർത്ത് കോടതിക്ക് പൊലീസ് റിപ്പോർട്ട് നൽകി. ജാമ്യം കിട്ടാത്തതും7വർഷം വരെ തടവു ലഭിക്കാവുന്നതുമായ ഈ വകുപ്പ് ഉൾപ്പെടുത്തിയതോടെ കേസ് ചീഫ് ജുഡിഷ്യൽ മജിസ്ട്രേട്ട് കോടതിയുടെ അധികാര പരിധിയിലായി.\nഇക്കാര്യം അഡീഷനൽ പബ്ലിക് പ്രോസിക്യൂട്ടർ അബ്ദു‍ൽ ഖാദർ കോടതിയുടെ ശ്രദ്ധയിൽപെടുത്തിയതോടെ അപേക്ഷ അവിടെ നൽകാൻ അഭിഭാഷകർക്കു നിർദേശം നൽകി. തുടർന്നു പുറത്തിറങ്ങിയ സെസി രക്ഷപ്പെടുകയായിരുന്നു. എൽഎൽബി ജയിക്കാതെ മറ്റൊരാളുടെ റോൾ നമ്പർ നൽകി 2019ൽ ബാർ അസോസിയേഷനിൽ അംഗത്വം നേടിയ സെസി, ഏപ്രിലിൽ നടന്ന ബാർ അസോസിയേഷൻ തിരഞ്ഞെടുപ്പിൽ നിർവാഹക സമിതി അംഗമായി.\nപിന്നീട് ലൈബ്രേറിയനുമായി. അംഗത്വം നേടാൻ നൽകിയ രേഖകൾ, ലൈബ്രേറിയനായിരിക്കെ ഇവർ മാറ്റുകയോ നശിപ്പിക്കുകയോ ചെയ്തതായും പരാതിയുണ്ട്. ബാർ അസോസിയേഷൻ നിർവാഹക സമിതി യോഗം ചേർന്ന് ഇവരെ പുറത്താക്കുകയും പൊലീസിൽ പരാതി നൽകുകയുമായിരുന്നു. പ്രതിക്കുവേണ്ടി അഡ്വ. ഫ്രാൻസിസ് മംഗലത്ത്, അഡ്വ. എസ്. ബിന്ദുരാജ് എന്നിവർ ഹാജരായി.\nതാഴ്ന്ന് പറന്ന ഡ്രോൺ വായിലാക്കി ചീങ്കണി; സോഷ്യൽ മീഡിയയിൽ വൈറലായി വിഡിയോ\nആദ്യം ഉൾപ്പെടുത്തിയ വകുപ്പുകൾ കൂടാതെ ജാമ്യം ലഭിക്കാതിരിക്കാൻ പൊലീസ് അധിക വകുപ്പുകൾ ചുമത്തിയതിനാലാണ് ജാമ്യാപേക്ഷ പിൻവലിച്ച് സെസി തിരികെ പോയതെന്ന് അഭിഭാഷകരായ ഫ്രാൻസിസ് മംഗലത്തും എസ്.ബിന്ദുരാജും പറഞ്ഞു.ആദ്യ കുറ്റാരോപണ പ്രകാരം ഇന്ത്യയിലെ ഏതു കോടതിക്കും പ്രതിക്ക് ജാമ്യം നൽകാമെന്നിരിക്കെയാണ് കക്ഷി ഹാജരാകാൻ എത്തിയത്.\nഅധിക കുറ്റം ചുമത്തിയപ്പോൾ ജാമ്യം ലഭിക്കില്ലെന്നു സംശയിച്ച് തിരികെ പോയി. ഇനി ഹൈക്കോടതിയിലോ ജില്ലാ സെഷൻസ് കോടതിയിലോ മുൻകൂർ ജാമ്യത്തിനു ശ്രമിക്കും. പ്രതിക്കുവേണ്ടി ഹാജരാകുന്ന അഭിഭാഷകർക്കെതിരെ ബാർ അസോസിയേഷന് നടപടിയെടുക്കാൻ കഴിയില്ലെന്നു സുപ്രീം കോടതി വിധിയുണ്ടെന്നും അവർ പറഞ്ഞു. പ്രതിക്കുവേണ്ടി ഹാജരാകുമ്പോൾ അസോസിയേഷന്റെ താൽപര്യം നോക്കേണ്ടതില്ലെന്നും പറഞ്ഞു.\nഅതേസനമയം, സെസി സേവ്യർ പ്രതിയായി ബാർ അസോസിയേഷൻ നൽകിയ പരാതിയിൽ അസോസിയേഷൻ അംഗങ്ങളാരും കോടതിയിൽ ഹാജരാകരുതെന്നു നിർവാഹക സമിതി യോഗം തീരുമാനിച്ചു. ഇന്നലെ പ്രതിക്കുവേണ്ടി അംഗങ്ങളായ അഭിഭാഷകർ ഹാജരായതിനെ യോഗം അപലപിച്ചു. ഇവർക്കെതിരെ നടപടി ആലോചിക്കാൻ ഇന്നു 2.30ന് അസോസിയേഷൻ ജനറൽ ബോഡി ചേരും.